
PREF ACE. 



Tms Edìtion of LÌTÌngston's Poema was iindertaken at the 
request of Colin Hay, Esq., Ardbeg, Islay, a fiiend and 
admirer of the Bard. Mr Hay was anzions that a complete 
edition of the Bard's poetry should be in the hands of his 
countrymen, and after consnltation with the Islay Association, 
under whose aiuspices the book appears, ìt was resolved to 
ask me to undertake the work. With considerable reluctance 
I consented. The many and varied duties devolying upon me, 
made me hesitate in adding to them a work that would require 
time and attention greater than I could well spare. The 
unsettled state of Gaelic orthography, and the knowledge 
that many critics are always ready to assail any Gaelic efibrt, 
as well as livingston's own peculiar spelling and punctuation 
in the editions issued under his own revision, caused me to 
shrink from the task. The work was, however, undertaken 
and carried on amid many interruptions, and is now pre- 
sented to William LÌYÌugston's Countrymen as a memorial 
of the " Islay Bard." In looking over the Book very many 
blemishes appear that escaped notice until too late t o 
remedy them. Such as ìt is, we send it forfch to the Gaelic 

reading public, in the hope tliat the faults of the Editor will 
be overlooked for the excellency of the poetry, and that 
Livingston's Poenls may obtain that popularity which they 
80 well deserve. Several notes are given throaghont the 
work, which may help to the better understanding of the 
poems which they ref er to. The notes with no initials ap- 
pended are the Bard's own. Special thanks are dne to Mr 
Nigel MacNeill f or having placed in onr hands several of Liv - 
ingston's mannscripts which he possessed, and f or helping to 
arrange the pieces, and also to Mr Sinclair^ the Printer^ f or 
his attention and care. The volumecontains all that Living- 
ston wrote or oomposed of Gaelic poetry^ as f ar as we could 
disoover. In this respect the work ìs as complete as it well 
could be. The Uay Association has set a good example to 
the other Celtic Associations of the City, in thus issuing 
the works of the Bard of their native Islaad. We 
trust it is but the pioneer of similar efTorts on the part of 
other Associatiops, and as such we claim for the Book the 
special indulgence of all lovers of Gaelic. 

R. BLAIR. 

MEMOIR. 



In the Parìsh of Kilarrow and Island of Islay, not f ar from 
the village of Bowmore, there ìs a calm and peaceful valley^ 
f ormed by the green slopes of Grobols and Talant on the one 
hand, and the craggy wooded, knolls of Gortlost on the other. 
In this valley lies the farm of Garfcmain. The farm house 
stands on a small eminence in the centre of the yale, looking 
towards the north across the beautifulLochindaal to the grassy 
declivities of the Khinns, whose heights of Ben Tartaville, 
and the hiHs of Glen Oiseimail, trending down towards 
Coinnespy and Simderland, close the view in this direction. 
Away behind, the valley stretches out into a plain that 
extends across Mulindry and Kilinan to the base of Ben 
Bhàin, the highest hill in Islay, wholte dark and heath-clad 
steeps form the back ground. It was on this farm that 
WiLLiAM LrviNGSTON, fìrst saw the light. His father James 
Livingston, who wrought as a Joiner upon the Islay estate^ 
in the pay of that most princely of Highland Lairds, Walter 
Campbell of Shawfield, occupied a cottage at Gartmain. 
His mother's name was Christina MacFadyen. His father, 
although a common joiner, seems to have been a clever, 
shrewd, well-educated man for his station in life. He had a 
large family, and he gave them all a fair education. Wìlliam^ 
according to his own statement, being the least educated of 
them. He was a wild, restless boy, who could hardly be ìn- 
duced to go to school at all, and did little good when there. 

Sucli is his own account of his early youth. He 
was born in the month of September, 1808. The 
exact date of his birth cannot be determìned, but the Session 
records bear that he was baptised on the 15th of September, 
1808 ; and as it was the invariable custom in those days to 
baptise children about the eighth day, it is probable that he 
was bom about the 7th or 8th of the month. His first years 
were doubtless spent as those of most country children are, 
*' paidlin' in the bum/' " puin' the gowans fine," bird- 
nesting, and running about the pebbly shore, being his chief 
occupations. He thus grew up healthy and strong under the 
most f avourable conditions. It is not known what school he 
attended. Probably one of those side-adventure schools that 
were at that time very common in Islay. The parìsh school 
of Bowmore was within easy reach, but whether WiUiam 
attended there or not we f ailed to ascertain. This school was 
then, and for many years after, famous for the high-class ìn- 
structiou conveyed in it. Under the charge of such men aiA 
Messrs Fulton, MacKay, Russell, and Taylor, for several 
generations, it upheld the character of being one of the best 
classical schools in the West. It is probable that the Bard 
may have attended this school for a winter or two, but if so, 
the branches he studied must have been of the most elemen- 
tary kind. He was early sent out to herd cows. Whilst 
engaged at this occupation he beguiled the time by courting 
the Muse. His first effort in this way is given in this volume, 
and, although the verses are of no very high order of merit, 
they are interesting, as shewing the truth of the old adage, 
" Poeta nascitur non fit " His father was anxious that all his 
Bons should leam some trade. The trad^ selected f or, or by 
William was that of a tailor. In those days, when most of 
the cloth used was manufactured at home, it was the habit of 
tailors to go from farm to farm, and clachan to clachan^ 
according as their services were required. The master and 
his apprentice would take up their abode in the house of their 
employers, until all who needed new suits in the family were 

provided for. On these occasions the house in which the 
tailor wrought was generally the centre of attraction in the 
hamlet. Thither all the young people, and sometimes old as 
well, went to spend the evenin^; in a friendly cèilidh, Song 
and repartee, story and legend, guesses and conundrums, 
helped to make the time pass lightly and merrily. We may 
safely assume that the apprentice boy's tongue was not the 
most silent in those gatherings, nor his answers the least 
witty. Although tbis was not the best school to teach a 
young boy discretion and self-control, doubtless a certain 
rude education was given. The witty answers helped to 
quicken the faculties, and the many tales of the olden time 
awakened in the Bard's mind that love of country, and that 
fondness of its early history which to the last were so charac- 
teristic of him. According to his own account he was at this 
time wild, tricky, and full of mischief ; a great f avourite in 
the houses where his master wrought, and much sought after 
in social gatherings. Coming home one Hallowe'en night 
from some merrymaking, he had the nnsfortune to overturn 
a creel that was on his master's kitchen-floor, under which a 
young pig Was contìned. The door being open, the pig 
escaped, and was lost in the darkness. The master was 
furious ; there and then he turned his apprentice to the door, 
and William had his revenge by composing the song entitled 
'*An t-Oircein," some verses of which are preserved in this 
volume. This adventure put an abrupt termination to his 
apprenticeship. He resolved to seek his fortune in the Low 
Country, and left his native island with a light purse but a 
resolute heart. The many stories he had heard of the heroes 
of the olden time were not forgotten by him, and now that 
he was within the reach of books, he resolved to make him- 
self acquainted with the history of his country. Although 
daily working at his trade he determined to make up for the 
neglect of early days by studying hard. He read with 
avidity every old history he could lay hauds upon. Coming 
across some of the ancient chronicles written in Latin, he 

made up hìs mind tliat he would so far master that language 
as to understand what they said in the original. With a 
pluck that did him much credit, he faced the Koman 
tongue, and although in pronunciation and " quantity" he 
would shock the sensibilities of Latinists, yet he became so 
well acquainted with it as to be able to understand and trans- 
late ecclesiastical and mediaeval Latin much better than many 
who have studied under much greatèr advantages. He also 
taught himself a smattering of Greek and Hebrew. He 
was not very skilful in these languages, but he knew 
them sufficiently to be able, by the aid of his lexicon, 
to translate fairly -portions of Scripture. In his fondness 
for Gaelic he resolved to leam if possible the cognate 
languages, and, therefore, he tumed his attention to Welsh 
and French. The. present writer remembers calling upon 
him in his little garret at 68 Dale Street, Tradeston, 
Glasgow, and finding himself and his wife busily engaged 
in translating a French history of the Druids. He could 
not be called leamed in any of these languages, but con- 
sidering his disadvantages and the hard struggle he had 
to maintain for bare existence, his acquirements in them did 
him much credit. He was particularly well acquainted with 
the early history of Scotland and with the legends and 
monkish stories of those far off times, all of which William 
believed as veritable history, provided they reflected any 
honour upon old Scotland. Indeed he lived so entirely in 
those mde times that he imbibed a spirit of the most intense 
hatred towards England and everything English. No Irish 
Home Ruler ever hated the Saxon more than the Bard did. 
This blind hatred of England and all her belongings rendered 
him incapable of taking an impartial viewof questions of 
history and marred very considerably his reliability as Guide 
and Historian. He overlooked all the benefìts that have 
accmed to both nations from the Union, and saw only in it 
evil and that unmitigated. It was a very sore point with him, 
as it is with most patriotic Scots, that in making mention 

of the public service, Scotland, as well aa Ireland, is ignored. 
Kothing excited the Bard more than to read of " The Queen 
of England/* " The English Army," " The English Navy,'' 
ècc. Many a strong letter appeared from his pen in the 
correspondence columns of the Newspapers of his day in 
regard to this. To such an extent did he carry this hatred 
of the English that he would hardly allow that such a person 
as an original English writer or thinker ever existed. When 
instances were adduced of vigour of mind, on the part of men 
who were English, he generally took ref uge in the discovery of 
Bome Scottish Ancestor of theirs to whom they owed any traces 
of ability they possessed. The only exception he allowed was 
John Bunyan. Once that this question was keenly debated, 
the Bard's opponent knew that he admitted the power and 
originality of Bunyan, and consequently adduced him as 
instancìng the originality of thought of an Englishman, the 
Bard tumed the laugh against his opponent by throwing 
hiinself back upon his chair with a look of supreme contempt 
and exclaiming, " Oh yes ìndeed, the tinker that he was." 
Great allowance must be made for him when his imperfect 
training is taken into account. The want of early culture 
gave a bias to his whole character that clung to him through 
life. Naturally he was of a distrustful suspicious nature, 
and the hardships he had to strive against did not tend to 
lessen this disposition. He could hardly brook a co-worker, 
not to say a rival in any field whatever. Hence he was per- 
petually at war with his brother Celts, who made any attempt 
at cultivating Gaelic literature. Many stories bordering upon 
the ridiculous might be told of the various manif estations of 
this spirit on the part of the Bard. It must be conf essed too, 
that at times he was ndt over scrupulous as to the means 
employed to circumvent one whom he fancied to be an 
opponent. These matters need not now be too closely 
looked into, as William and most of his cotemporaries 
have passed away to the quiet, calm beyond, where envy and 
jealousy disturb not, and where " the weary are at rest." 

We would rather say, qs one towards whom the Bard evinced 
the most intense and implacable hatred was wont to afl&rm, 
'* WiUiam has many good qualities, let us take all the good we 
find in him and let the rest alone." When this gentleman 
was upon his deathbed, the Bard visited him for the purpose 
of being reconciled. It, transpired in the coiirse of conver- 
sation, that the motive which prompted this seemingly gener- 
ous act was not the high Ohristian one inculcated by New 
Testament morality, but rather a superstitious fear on the part 
of the son of song, that there might be a possibility of 
unwelcome visits from the unseen world. We remember the 
amused expression that flitted over the face of this truly 
christian man as he related, a few days before his departure, 
the visit of the Bard to him, and the assurance he gave the 
Poet that he would not disturb him. We dwell not upon these 
points of our Author's character, considering the disadvantages 
he laboured under, the wonder is that he was what he was. 

After he left Islay he wrought for a while in Dumbarton 
and the Yale of Leven. He resided for a time in Arrochar, 
having worked his way up through Rob Roy's country, so as 
to visit for himself the scenes of those skirmishes that were 
at one time so common on the Highland Border. We next 
fìnd him at Comrie, and about Stratheam. Here he f ound his 
helpmate, and indeed it would not have been easy for him to 
have fallen in with one that better suited him. She entered 
into all his enthusiasm about Celtic and Scottish matters, 
and had the most implicit faith in the knowledge and judg- 
ment of her husband. The ** poor muir hen,'' as he delighted 
to call her was indeed *' a help meet for him." She would 
give a helping hand at his trade, or write to his dictation, 
either Gaelic or English. She predeceased himself by only a 
few months. When a shock of earthquake was felt at 
Comrie, William could no longer stay there, and he took up 
his household goods and came to Greenock. He resided for 
a humber of years in that town, and then removed to 
Glasgow where he dwelt until the end. He died veiy 



suddenly in tlie monfch of July, 1870, and was laid in tbe 
same grave as his wife in Janefield Cemetery on the east side 
of Glasgow, in a lair purchased for them by Mr Duncan 
Whyte, who so frequently ministered to their necessities 
during their lif e time. Shortly after his death, a subscription 
was set on foot, chiefly through the instrumentality of Messrs 
Duncan Whyte and Malcolm M. Currie, for the purpose of 
erecting some memorial of him. The result was the rearing 
of the Freestone Obelisk of which an impression is given in 
this volume, with an* inscription in Gaelic and English upon 
it, setting forth the fact that the Bard sleeps at its base. 
On one side of the stone two verses from his own elegy on 
the late Rev. Neil Strachan are inscribed. There he rests 
undisturbed by the wrongs of the English, or the doings of 
Highland Depopulators, waiting calmly the advent of that time 
when "the day breaks and the shadows flee away." 

That William Livingston was a remarkable man, must be 
admitted. As a Gaelic Bard he has f ew equals, and even as an 
English wTÌter, he had a force and a power that indicated a 
mind possessed of considerable vigour. He cannot be upheld 
as possessed of either a polished or graceful style of English, 
but his "Yindication of the Celtic Character" displays a 
considerable grasp of that language. He wrote also a history 
of Scotland, which he attempted to publish in parts, but 
which f ailed for lack of sufficient subscribers. Five parts of 
it saw the light. What became of the manuscript we failed 
to ascertain. It is a pity that it was lost, f or whether we 
could praise it as a history or not, it brought together a 
mass of matter that might be made useful in the hands of a 
skìlful manipulator. As the Bard's wife always said when 
speaking of the history '^ Nae doot it has merits if yin had 
the sense tae tak' it oot o't." It is as a poet that 
William livingston shines. We mean not to enter into a 
criticism of his works here, but we are of opinion that taking 
his whole works, few, if any, of our Gaelic Poets excel him. 
He has sung less of the tender passion than most Bards. 

This may arise from the fact that most of the pieces we have^ 
were the produet of his matiire years^ and that it is question- 
able whether he composed anything ezcept the few verses 
to his dog, until comparatively late in life. Or it may arìse 
from the warlike bent of his mind which led him rather to 
8Ìng of the turmoil of battle and the clash of arms^ than of 
the soft breathings of love. That he could write in a tender 
touching strain, several of his pieces shew. ' * Oran na Buala " 
in Cuirìihneachan Bhraid Aìòay is as soft and sweet as a May 
moming. And some verses of " Fios thun a' Bhàird " cannot 
be surpassed for the sad pathos with which he laments^ '* The 
Ìhings that once were'' in his native isle. His forte, neverthe- 
less, was tbe battle field and the story of heroic deeds. He 
attempted in some of his pieces a style of poetry, not met 
with in Gaelic song. His poetry is a store-house of nervous, 
elegant and choice Gaelic^ and were it for nothing else is 
valuable on this account. 

The accompanying likeness wiU give those who did not 
know him a conception of his appearance. It rather flatters 
him, but it ÌB sufficiently true to recall to those who knew ^^m 
the appearance of the Bard. His small suspicious looking 
eyes, peering out under his massive eyebrows, his flowing 
beard, which he was in the habit of stroking perpetually 
when engaged in conversation, and his whole contour are 
fairly reproduced. His character has been slightly touched 
upon above. He was ready to suspect even his best friends, 
nor was he generous towards those whom he considered a& 
f oes. He was very patriotic according to his conception of 
patriotism, although we haveheard some whoknew himwell, 
questioning the genuineness of his enthusiasm forhis country 
and maintaining that it was mingled with a great deal of 
selfishness. Be that as it may, his enthusiasm for country 
seemed very real, and many a hard blow he gave in her 
defence in the correspondence columns of the Newspapers, 
and the pages of " The Vindication." We heard two anec- 
dotes that give a ludicrous iUustration of the extent to 



which he at times camed this enthTisiasm. Once that he went 
to visit a friend in Argyleshire, he neglected to send word 
that he was coming, believing that his friend resided near 
the landing place, he thought it unnecessary, and wished to 
give him a surprise. On arriving he found that he had five 
miles to travel. He was in feeble health and his purse was 
empty. He could not pay for a conveyance and set out to 
walk. He felt faint on the way and believed that he was 
about to die. He laid him down on a bank of blooming 
heather and as he said when relating the circumstance, " I 
believed the end was near, but I had much peace in the 
thought that I would yield up the ghost on pure Highland 
heather !" We have heard of many a false ground of hope 
in death, but hardly of one so unique as this. On another 
occasion a young Highlander took offence at one of the 
Gaelic Ministers of the City. He was about to leave the 
Church, but before doing so he consulted Livingston. The 
advice the Bard gave was this, " Don't leave a Churchwhere 
Gaelic is preached. Attend the Gaelic Service, and read the 
Gaelic Poets, and I assure you you will be safe enough." A 
peculiar ground of safety indeed ! The advice, however, 
illustrates the enthusiasm of the Bard. With all his peculi- 
arities, he deserves well of his country, and of the lovers of 
the Gaelic muse. We wiU therefore forget his faults and 
thankfully acknowledge how much we owe him, by placing a 
stone reverently and lovingly upon his cairn. 

R B. 



-■ » "jp i ri, ,^ ^ 



NA LOCHLANNAICH AN ILE. 



INTRODUCTORY NOTE. 



The subject of this poeiu was suggested to the Bard by an old 
prophecy that is current in Islay, that a bloody battle is to be 
fought on the very site which the Bard has selected for the 
strife of his imaginary heroes. The poet assumes that the 
prophecy was of older date than the time which he describes, 
and that the battle depicted with such wonderful force and 
power was the fulfilment of the prophecy. That a battle was 
really fought at the place, seems to be indicated by the name of 
a rising ground in the neighbourhood *'Sliabh a' chath." All the 
names of places given in the poem are real, and consequently to 
those who are familiar with the locality it has a double interest. 
The plan of the poem is this — A young lad comes to an aged 
story-teller, who asks whence he is — the lad tells he is from 
Islay, and complains of the desolate state of the land now. 
The story-teller asks why he has come across the sea to visit 
him — the youth tells, and then the brave deeds of the Islaymen of 
yore are recounted. The story begins by relating how a watchman 
stationed onthe hillabove Bowmore observed a fleet of sixtythree 
sail making for the harbour of Lochindaal. He hears their wild 
song as thcy drop anchor. He at once makes off witb f ull speed 
across country to inform "MacDonald of the Isles," who was 
at Nosbridge Castle "Dtm Chlamhain" at the time. The fiery 
cross is sent to every corner of the land. The islanders gather 
— a Council of War is held. MacKay of Rhinns, an old chief 
of great wisdom, gives his views — these are adopted and after 
two days the Danes land and a bloody battle is f ought — victory 
crowniug the brave deeds of the Islaymen. — R. B. 



Seanachaidh. 
Cò às duit òganaich 's tu 'n èideadh Gàidheil, 
Le suaithcheantas fineachail Tìr Mhic DhòmhnuiU ^ 
Chi mi eithear luath 's a siùil sgaoilte ; 
Leoghan a' seasamh sùrdaig ; 

Bradan 's a shlios mar bhoillsgeadh airgid gun smal, 
Fo ghluasad samhladh sruth a' ruith 'n a chuisle bhras, 

Seachad air bunait caisteil baidealach, 
'S e liath le sìontan iomadh lìnn ; 
Craobh-fhìge fo lòd mheasan ; 
Lamh-dhoarg 's claidheamh Chinn-Ilich, 
Fadhairt le deannal nan òrd o lasair na teallaich. 
An e sud sJ bhiiidheann o 'n sloinnear thu ] 

Oganach. 

Sin mo dhùthaich, 
M' an siùbhlach an fhairge 'n a sruithean bras, 
Mu chladach sìorruidh nan aonach àrd, 
A' ruigheachd o uachdar na doimhne 
Gu carbad nan neul 's iad a! buan-chòmhrag 
Ri tonnan beucach gun chlos, a' reubadh am bunait. 
Camais nach cunntar an aois ! 
'S faoin oidhirp an duine, 

An uair a thig a' Chruitheachd 'n a mbrachd uamhasaich, 
A dh'fheòraich nan ceistean dìomhair, 
A lìonas an t-anam le iimhlachd. 
Na'm b' urrainn mise mo sgeul a liobhairt am briathran 

bàird, 
B' àluinn an dealbh a dheanadh fear teoma, 
Le saothair nan duan air stuadhan fraoich, 
'S air sraithean lusach Innis nam Fineachan sean, 
Cruadalach, uaibhreach, cathach, 
A bha ag àiteach' Eilean nam Flaithean, 
A nis 'n a nochd-làraich fògraidh. 
Fuigheall briste gun cheann-feadhna, gun chòir, 
Mar eòin aonaranach a dh'fhàg an ealt. 
Gun mhaoin, gun seirc, gun teanachdas, 
O na coimhich gun iochd. 'S gun ni air fhàgail 
Ach freumh na Gàilig 's an talamh. 
'S is geàrr an ùine giis an salaich 

Teangan liotach nam borb ciar, 

Na dh'iarrar an dùthaich nam Mac do Ohànain Rìghrean, 
Is sluagh gun àireamh o Adhamh gu ruig an là 'n diugh^ 
Tha achaidhean torach nan gràinnseach farsuing 
Fo luachair uaine, 'sam f raoch a' buidhinn a shean bhuaidh 
Air uachdar talamh a* phòir ; 

Na brùidean geumach a* luidhe air iirlair nan Gàidheal, 
Kiamh nach do dhruid còmhla 

Roimh 'n f hear-thuruis làidir, no roimh 'n deirceach fhann 
C*àit am bheil sibh a Chrìosduidhean gaisgeil ì 
'S nach cluinn sibh guth na fianuis laig' 
A tha tagradh bhur cùis, 

'S gun dùil ri buaidh o 'n a dh'fhuadaicheadh sibh 
Gu h-iomall an domhain, 's nach till sibh. 
Tha milltear *s sgiùrs 'na làimh g 'ur dì-moladh, 
. A dh'fhalach a chionta le gionachas mallachd breugaire^ 

Tha fuaim nan gaoth le tùchan bròin, 
A' ruith air feadh do stùcan 's do shraithean feurach, 
A chathair lagh nan Eileanan Gàidh'lach. 
C'àit am bheil sibh Fhine Mhic Cailein 1 
An do lagaich sibh gun teanga, gun làmh ? 
Nach tig sibh a sheasamh na làraich 1 
Nach tig sibh gu bunaiteach cinnteach, 
Làidir, stòlda, soitheamh, glic, smior bhur dòigh, 
A chòmhrag mi-run Mhic Reith,* 
A leag sibh 's a chas air 'ur sgòman ì 

Seanachaidh. 
Thug thu an uiread sin do 'n fhuil leat, 
Is tuilleadh cha 'n urrainn mi iarraidh. 
'S cianail do sgeul ; 

* Bamsay of Kildaltoii. 

Ach 's fìor gu'm bheil Ile a nis 'na fàsaich : 

Brùidean is coin ga'n iomain, 

Luchd comuinn nan Luinnsichean Allta, 

Nach fàg ach mallachd 'nan dèigh 

Aca fhein 's aig na leanas an dòigh, 

'S còmhla gheibh iad an duais, 

Mar a chuala sinn 's gun mhearachd ann. 

Ach gu dè 'n t-aobhar, 

Mu 'n d' thàinig thu 'n so, 

'No'n gnothuch a thug thu thar fairge 1 

Oganach. 
Cha d' thàinig mi 'n so gun ghnothuch 
O 'n luchd dàimh a dh' fhàg thu d' dhèigh ; 
Nach trèig thu 'n talamh nam beò, 
Co fad' 's a mhaireas deò no lùgh, 
!No bheir tiine beatha dhuinn. 
Tha fuigheall ann fathast a dh'aindeoin, 
Nach salaich an t-òr 's nach liib, 
Gu h-iimhlachd choigreach nach tàlaidh ruìnn, 
'S an cuing do-fhulang mar am beus. 
Seanachaidh. 
O 'n a thuig mi na tha thu 'g iarraidh. 
Suidh a nios *s bithidh tu riaraicht* 
Mu'n dealaich sinn, mur teirinn iiin* ort, 
'S o *n a 's cùis a dh'fhanas 'n 'ur dèigh e, 
Cha'n èigin a thogas an seanachas. 
Sìn gu grad a* chruit a nuas, 
'S feuchaidh sinn buaidh na ranntachd, 
Aìr euchdan Lochlannach is Heach, 
A dh'ìiinseas tu fathast do chàch, 
'S bithidh òran no dhà againn do chòrr, 
Mu 'n stad an ceòl 's nach bi sinn ann. 

Cath Ghleann-Airc. 

Bha ghaoth o'n deas air uchd na linne, 
A' giùlan modhar nam buinne, 
Gu h-iomall Eilean crom nan leth,* 
Innis iomraiteach an Lagh. 
Bha 'm freiceadan air Miir Dhùn-athad, 
Do 'm bu dreuchd an calla choimhead, 
'S a chunnaic a' teachd o'n iar-dheas, 
Càbhlach nam buidhnean fiata, 
Sgaothan toirmisgt' tir na gaiUinn, 
A bu tearc a stadadh sìon no doireann, 
Creachadaireari allta lìonmhor, 
largalta gun iochd, gun fhìrinn. 
Dìorrasach, fuileach, coirbte, dàna, 
A dh'fhàg bàsraich an iomadh àite, 
Air còrsan Rìoghachdan na h-Eòrpa, 
O'n Ehairge Mhòir gu Cuan na reòta. 

Fitheach air cairbh is cat fiadhaich, 
Math-ghamhuin is Rìgh 'na fhiaclan, 

* There ia here a plày upon the name of Islay. The Bard gener- 
ally, adopted the name I-leth, "the Itìland of halvee," believing that 
Celtic names virere generally descriptive, and that Islay was at one 
time divided into two islands, at high water, by the meeting of 
Lochindaal and Loch Gruineart. The second line refers to another 
definition of the name— I-lagh " Island of the Law,"a8 being the seat of 
the supreme court of the Lord of the Isles. Other explanations of the 
name are given as I-fhlath "Island of heroes," and Ile, from Ella 
daughter of a Danish king. This lady is supposed to be buried on the 
eastern side of the island. Her grave is pointed out to this day. The 
stones at the head and foot are 21 feet apart, so that she must have 
been a giantess of no mean order. 

The proverb "Eadar dà chloich Ile" meaning the length and 
breadth of the island, has been pointed to as proving that the island 
owes its name to the Danish Princess. The usual spelling lle has 
been adopted throughout the poem. — R. B. 

Gearradh-arm nam borb nach tilleadh 

Le càirdeas, le duais, no le gealladh 

Bha 'm brataichean am bàrr nan cranna, 

Le anail nan neul a' srannail, 

Stiallan dubh ri fiodhrach seòlaidh, 

Starcaicht' ri fàraidhean cbrcaich. 

An doimhn* an Loch 'n uair a leag iad acair, 

Chluinnt' an nuallan fad air astar, 

A* bagradh na gheibheadh iad 's na dh'iarradh, 

'S cluinnidh tu gun dàil am briathran. 

Ràinig an ullfhartaich an calla, 

Trast an ròid* gu lùb ChoUa, 

Air Sgiath na h-iar-ghaoith mar bu ghiorra, 

Gu Sgùrr cheannaghlas Chnoc-na-faire, 

Far an robh Niall Garbh Mac Eamain, 

Mac Mhic Calum Airidh-rèamain, 

Freiceadan tràigh a' Bhogha, 

O n Chlachan-donn gu Cill-an-rudha.f 

'Nuair a chunnt e *n càbhlach tri uairean, 

Trì fichead seòl is trì eile fhuair e, 

Làn àireamh nan eithear dubha, 

A' cur sruth roinn nach iarradh tobha ; 

Dh'amhairc e air fonn *s air athar, 

*S labhair e mar so gu h-athghearr. 

" So an là mu 'n tric a chualas 

Am fàisneachd Thorgainn Mhic Ruaine ; 

Sean Speuradair Dhun-Charmaig, 

* JÌoidf Harbour. 

t The Bard is mistaken.in the derivation of this word. The name 
comes not from the " CiU " of the point but from St. Malrube — to 
whom the church was dedicated. — R. B. 

A dh' innis gu 'n tigeadh thar fairge, 

Ealt Fhitheach o thìr an t-sneachda, 

A dh' fhàgas Ile caointeach, creachte ; 

A bheir an gearran às an amull j 

Ali laogh o'n chrò 's a chaor' o'n mhainnir ; 

A bheir am pòr à f onn nan gràinnseach ; 

'S an treud crodhanach à gleann na h-àiridh ; 

Is mairg a chì na thuirteadh umainn — 

Is e so cath cumha Thorr a' Bhriuthain, 

Is casgradh tùirseach vyiixxx-a -oholg,* 

Ris an dubhairt am Fear-seallaidh, " an cath borb," 

Thus* a thràigh a' ghainmhein ghil, 

Fo d' thonnan briosgairneach gun smal, 

Chithear thu mhaise nan Loch, 

Am màireach an caochladh dreach. 

" Bithidh sruthan fìor-uisge Ghart-meadhoin, 

Troimh 'n -Aird Chruaidh 'n a amar domhain, 

A' ruith o fhaiche na gleachd, 

A' taomadh tuil chorcuir a' t' uchd, 

So mar bhitheas, is bàs no buaidh dhuinn. 

Thàinig an t-àm a bhi gluasad." 

Thilg e 'n sgiath air cùl a shlinnein, 

'S thug e aghaidh ri Dùn-chlamhain ; 

Tharruinn e Corr-lann Mhic Mhorachain, 

Mhic Alastair nam fiadh Ghleann-dorcha, 

Mhic Fhraoich mhòir Triath PhoU-nùstaig, 

Mhic Dhòmhnuill nan ceann a bha 'n Grìiilinn, 

Mhic Chrosta nan ruaig, Mhic Achraidh, 

* The prophecy runs " CiU-a'-bholg, Cill-a'-bholg far an cuirearan 
cath borb 's nearachd a bhitheas an toiseach a ruith 's a rath latha 
catha Chill-a'-bholg."— R. B. 

Mac Kaoichnean ruaidh, Dniidh Ghleann Màrtain, 
A' cheud fhreumh do Chlann Chalum 
Air an cualas iomradh fhathast. 

Fear a' ruith le claidheamh rùisgte, 

'S a sgiath crioslaicht' air a chùl-thaobh, 

Dh'aithneachadh na chitheadh e tighinn, 

Gu'n rohh sgeul cogaidh air an t-slighe, 

'S nach faigheadh aon fhear 'n a chuideachd, 

Bun a sgeòil gu ceann a thuruis ; 

A chùl ri tràigh ach dùil ri tilleadh, 

Thog Xiall Garbh ri Druim-na-CiUe, 

Ri Bun-an-uisge 's Lag-an-t-suidhe, 

A stigli air crìoch nan Càman-buidhe. 

A' togail ri uchdach sJ Chnocain, 

Thachair air ceannard le ochdnar ; 

Gun stad air ceum, no smid a labhairt, 

Thug Niall garbh dha fàilte claidheimh ; 

Kinn am Flath co-ionnan ris, 

A' nochdadh gu 'n robh 'ghuidhe leis. 

Mar Fhiadh roimh thabhanaich na faoghaid, 

Nach feitheadh ri taghadh rathaid, 

Gheàrr e'n Sliabh-mòr air a thrasta, 

Is Gròbas-meadhoin far am b' fhaisge 

Troimh chòmhnard na Coille-mhùgaich ; 

Is Buaile-nam-ban cha b' f had* ùin' ann ; 

Goirtean-bàn nà h-uchdaich chais 

A direadh cha b'fhada leis. 

A nunn Druim-dubh is Glac-a'-choin 

Is leitir uaine Leac-nam-ban, 

Bha 'n Dùn le riombalan àrda, 

A nis mu choinneimh an fhir làidir. 

Mu 'n gann a bhuidhinn e Dail-Sheumais, 
Bha DòmhnuU Aimhreidh 's CoUa Glèidhteach, 
A charaid earbsach is Fhear-brataich, 
A' direadh ri muUach na h-aitreibh ; 
An uair a dh'amhairc iad thun an ìslich, 
'S a chunnaic iad mar a chaidh ìnnseadh, 
An Garbh a* ruith le luath's Crois-Tàra, 
'S a Chòrrlann 'na laimh dheis a* deàrrsadh ; 
Chlisg an Glèidhteach 's thug e tuisleadh, 
Leum fhuil 'na braise 's dh'at a chuislean 
Sgàin an crios-claidheimh 's thuit am breacan, 
Bhrist teang' a bhràist' is reub a dheacaid. 

Chaidh Dòmhnull Aimhreidh troidh air ais, 

'S a shùil mar phlathadh nam Fir-chlis, 

'N" uair a chunnaic e gu tric m' a seach, 

An Glèidhteach a' caochladh dreach, 

An laoch a shìneadh crudha gearrain, 

'Nuair a thigeadh i ùr o'n teallaich ; 

A thug na ceithir duirn fhuar', 

A tarbh mòr Aird-na-h-uamha ; 

A thog clach neart Mhic-Mhath Cheann-tùra ; 

'S a shnàmh Loch-nam-breac, 'n a airm 's 'n a lùirich ; 

Ceud churaidh Eileanan na h-Alba, 

Air a bhualadh le trom amhladh. 

Cha d'thubhairt e diog 's an àm a ehualas, 

Ach " Sin duit toiseach brìgh mo bhruadair." 

'N" uair a ràinig an Garbh an Clachan-bràthach, 
Fhuair e gach cùis mar nach b'àbhaist, 
An drochaid dhìon tarruingt' a suas, 
'S a chlaise làn o bhruaich gu bruaich ; 

An dorus mòr fo chrannan sèisdidh, 

'S gun ni ri fhaicinn no ri èisdeachd, 

Ach sàmhchair mharbh mar lom sgrios ; 

'S gun duin' a mach shuas no bhos ; 

Gun tabhann gadhair, no sgal pìoba, 

A b'àbhaist fhàilteachadh 'n uair chìt' e 

A' tighinn. Comh'alt' a' chinn chatha 

Làmh dheas Mhic DhòmhnuiU 's a luchd tathaich, 

A lèine-chneis air ceann gach gnothuich, 

Theireadh na h-eòlaich Niall Garbh ris, 

'Na sheachd bliadhn' deug 'n uair mharbh e, 

Nuagan mòr Mac Rìgh Lochlainn, 

Am blàr Mhullach-Fraoich aig Gart'-a'-Chosan ; 

'S an deireadh a* chath aig Glaic-a'-Ghrùdair', 

A dhà chomh'alta, Ruais is Dùdal ; 

Sud a chuir Niall mar shaoil e'n gàbhadh, 

'N uair a chunnaic e*n drochaid tàrruingte, 

A' dian ruith air fiaradh a' bhruthaich, 

Bhrist e mach am briathran tuiridh : — 

"Ghlac na Lochlannaich PoU-niistaig, 
'S an oidhche, gun chlaidheamh a rùsgadh ; 
Chuir iad roimh shoillse na maduinn 
Buidheann thaghte gu Diin-chlamhain, 
Tha Mac DhòmhnuiU 's a chàirdean 
Moirte, gun aon diubh fhàgail ; 
luchair Ile an làmh ar nàmhaid ; 
A chàbhlach is armailt làidir 
Deas gu bualadh air gach taobh dhinn ; 
'S mo chomh'alt' uasal a' gheàrr-shaoghail, 
Gun deò, 's mis an so gun bhuidheann, 
Gun aon, gun àireamh do 'n fheadhainn 

A thogadh t' èiric a làmh threun gun fhoill ; 
Bithidli mi leat £o ghlais an èig gun mhoiU ; 
Ma's fear no feachd a bheir dhomh gleachd gu m'uaigh, 
Dìoghlaidh mi le m' fhuil a bheatha thugadh bh'uait." 

Mar luath's iolair gu dìoghladh braid 

An t-sealgair, 's e creachadh a nid ; 

Leum e chlaise fada thairte, 

Ous an do bhuail a bhuinn an stairsneach ; 

Gnìomh nach cuala 's nach faca 

Fear aosda no mac an treis òige, 

'San linn ud fo bhrataich Mhic Dhòmhnuill. 

'Nuair a dh'fhosgail Dòmhnull Aimhreidh 'n dorus 

B'e cheud fhacal, " Brigh do thuruis — 

Co chuir ruaig ort no thug tàir dhuit ì 

Ged is olc na fiachan 's mios' am pàigheadh." 

NlALL. 

'S miosa na h-uilc nach tig m' a seach, 
An claidheamh ri cloich 's na seòid amach. 

DÒMHNULL. 

Oo iad ] an d' thàinig na h-Eileanaich' gu 'r bualadh 1 
Na'm bheil feachd na E/iit air gluasad ] 

NlALL. 

Cha'n iad, 

Ach mortairaen ruadh na reòta, 

A' d' challa trl 's tri fichead seòi diubh ; 

'Nan sreud co dlùth ri crodh air leitir, 

'n Chlachan-donn gu ruig an Oitir ; 

'N uair a thug gach aon diubh 'n saidh ri gaoith, 

Chunnaic mi iad ceart 'san taobh rium. 

A leithid do shluagh air uachdar luingis, 

Cha' n fhaca 's cha' n iarr mi fhaicinn tuiUeadh ; 

Bheir iad coinneamh d^ich mu'n aon duinn ; 

Olc no maith e, sin mo smaointean. 

Co luath 's a shìn iad na buiU acair, 

Thog iad mar aon ròc a chasgraidh, 

Bu shearbh i ach 's seirbh' a h-ìnnseadh, 

Ràinig a chuid so dhi gu tir mi. 

So smiie 'a cha *n fhalbh mar a thb,inig, 

Tuagh, tuagh; 
Gheibh sibh bhur nòineach am mhireach, 

Le tuagh, tuagh; 
Buidealaich dhearg troimh gach fàrdaich, 

Tuagh, tuagh; 
'S bhur mnathan 's bhur creach gu tràigh leinn, 

Tuagh, tuagh. 

Bithidh sibh a* griosadh *s a' teicheadh, 

Sgian, sgian; 
Bheir sinne bhuaibh lùgh nan easgaid, 

Le sgian, sgian; 
Na thig dhibh cha till ìad am feasda, 

Sgian, sgian; 
Cha' n fhaic iad a' mhaduinn 's am fp-asgar, 

Sgian, Sgian; 

Cha tèid fear a dh' innseadh sgeòil dibh, 

Tuagh, tuagh; 
Cluinnibh na fithich a' ròcail, 

Tuagh, tuagh; 
Ni sinne dhaibh, cuirm do'r spòltan, 

Tuagh, tuagh. 

ToUaidh sinn na gheibh sinn beò dhibh, 

Le Bgian, sgian; 
Cha' n fhalaich uamha no fròg sibh, 

Sgian, sgian; 

So dhuibh caismeachd nan sgòrnan, 

Sgian, sgian; 
Le dùdaichean crom nan ròmhan, 

Sgian, sgian; 

Gheibh sibh so *s an còrr dheth màireach, 

Le tuagh, tuagh; 
Cinn 'ur maithean air gad àraich, 

Le tuagh, tuagh: 
Sgairt* o fhèithean am bràghad, 

Le tuagh, tuagh; 
*S ga 'n dathadh air teallaichean nan ceàrdach, 

Tuagh, tuagh; 
Ceann Mhic Aoidh againn 'ga iomain, 

Tuagh, tuagh; 
'S gun fear beò *s an Roinn d'a chinneadh, 

Tuagh, Tuagh. 

Dòmhnull Aimhreidh am beul fo fhraoch, 

Is cach 'nan shieadh, 
Qheibh esan damha-ghriosach ròstaidh, 

Far am bi e, 
Gaoirgean eibhlean dearg 

Ib tachdadh toite, 
*S a rongairean Ileach gun bhuaidh, 

Ruagte, ropte. 



Nom — The sense of the above wild and vigorous lyric, translated 
by the late Rev. Thomas Pattison, may be thus given in English. 
The Norse invaders, as they drop anchor in the harbour of Loch- 
indaal, are supposed to sing as foUows: — 

Here we come, but we thus will not leave you — 

The axe, axe; 
To-morrow will startle and grieve you 

With the axe, axe. 
A red blazing torch in each dwelling — 

The axe, axe; 
Your gooda plundered, your captur'd wives yellìng — 

The axe, axe. 

Dh'amhairc Dòmhnull Aimhreidh air a' chrann-arm, 

'S ruaim grìs-dhearg ballach geal, 

A' sgaoileadh 'na aodann, 

'S e' spaisdearachd seòmar na comhairle. 

O 'n stairsnich gu cheann-uachdrach, 

Fleeing, and cursing and wailing — 

The knife, knife; 
The pith of your knees shall be failing 

For the knife, knife. 
They who meet us shall leave that place never — 

The knife, knife ; 
Mom nor eve ahall they see then for ever — 

The knife, knife ; 
None shall live to tell of the Reaver 

With the aze, axe. 

But the raven above shall be croaking — 

The axe, axe ; 
And then feast on their limbs tiU he*s choking — 

The axe, axe. 

You now live who in blood then phall welter — 

The knife, knif e ; 
Cave or hole cannot hide you or shelter 

From the knife, knife. 
Through your throatsone hoarse chorus asoending — 

The knife, knife ; 
In that cry screams and groans shall keep blending — 

The kuife, knife. 

AU these iUs shall your great men entangle — 

The axe, axe ; 
Ere their heads on our green withes shall danglt — 

The axe, axe ; 

The nerves of their necks we will rend them 

With the axe, axe ; 
To the anvil* to roast ihen we'll send them — 

The axe, axe. 
The head of Mackay shall we shinty — 

The axe, the axe, 
Down the Rhinns, where his kin ihall grow scanty 

With the axe, axe. 

• Literally, to the fires of gmithys. 

Gus an d' thàinig an Glèidhteach, 

Fear treun nach do thionndaidh a chùl, 

An dian spòltadh a' chath, 

'S nach facas a' bualadh nàmhaid strìochdte. 

DOMHNULL AlMHREIDH. 

Fhir bhrataich, cluinn 
Sgeul mo chomh'alta ^s thoir comhairle 
D*a rèir ; 's do bhruadar a chuir uamhas 
Ort 'n uair a chunnaic thu *n Garbh. 

An Gleidhteach. 
'S cruaidh a' cheist a chuir thu rium, 
Mo chomhairle cha dean i stàth ; 
'Si *n àrfhaich iuchair na cùis ; 
Smiddreadh chuislean a' taomadh 
Tuil dhearg na beatha, 
Ma 'n tillear do nàmhaid : 
'S airson mo bhruadair — 's furasd aithris ; 
So an t ochdamh latha — 
'S cha'n fhaide na sin uaithe ; — 
Chunnaic mi bhi air Sliabh-a'-chath, 
An t-ainm a fhuair sinn o'n f hàisneachd, 
Air Cnoc eararach,* Ghart-loisgte, 
Thàinig mi gu bearradh a* bhruthaich, 
An sealladh na tràigh-bige ; 
'S beàman briste Dhùn-bhoirchiU, 
Chunnaic mi f ear 'na sheasamh, 
Fo !àn arma 's e 'g amharc an iar ; 
Bha shùil dearct' air an Loch, 
'S e 'g osnaich mar neach am pèin ; 

* Eafltem, 

Bha mòrachd is fearalachd ^na ghnùis, 

A bhuail mi le urram, 

Nach do mhothaich mi roimh riamh, 

'S nach iarruinn tuiUeadh a m*fhàgail ; 

Bha mheud thar na tha nis beò, 

'S cha mhò na fìrinn a th'ann ; 

A Fhlath Chlann Dòmhnuill, 

'S tu is àird' a th'againn, ach 's gann 

A ruigeadh do cheann a bhràiste guaiUe. 

Bha a dhreach, 's a chruth, 

A' co-fhreagairt d'a ghuth mòrdha, 

'Nuair a sheinn e'n Dàn goirid so : 

Chi mi dreag o'n iar ag èiridh, 
Mauadh an-iochd is creich mhòir, 
Basraich bròin is tòir is claidheamh, 
Nan Geintleach borb 'g ar caitheadh, 
Leis an aighear thu chreach mhòr. 

So bliadhna phiantach miann ar nàmhaid, 

Thig is fanaidh tu chreach mhòr, 

Qus am bi tiutin dion 'nan lasair, 

A dh'innseas a* d' dhèìgh mar a thachair, 

Is meud na chasgair thu chreach mhòr. 

Qlacaidh tu ar long-phuirt fhasgach, 
Ar sraithean farsuing 's a' Bheinn-mhòir; 
Cha bhi ceàm againn nach sguab thu, 
Lomaidh tu f rithean is buaìltean, 
SgitirB' an uamhais thu chreach mhòr. 

Tuitidh ar gaisgich ga d' chosg dhinn, 
An eug-bhoil dosgain is creich mhòir; 
Bithidh gul èìgin anns gach dachaidh, 
'S ochanaich an àir air faichibh, 
Beud is aich-bheil is creach mhòr. 

Glacaidh tu àroi's nan uaislean, 
'S bheir thu uath iad a chreach mhòr; 
Cha chaomhain thu aosda no òg dhiubh, 
Marbhaidh tu mnathan is òìghean, 
'S fearg a dh'òrduich a* chreach mhòr. 



Choireadal geodhach nan ròn, 

Qu Dùn-bheòlain nan tonn mòr, 

Rùisgeadh na Gkidheil an claidheamh, 

'S mar leòghan greannaicht' an tom tabhainn, 

Eirìbh, stadaibh a' chreaoh mhòr. 



Aig deireadh nam briathran so 

Thionndaidh e aghaidh rium ; 

Cha bu tannasg foiUeil, 

An sealladh àigh ; 

'S an crios a' boillsgeadh 

Le spangan òir 's le neamhnuidean, 

Air a bhroiUeach aibhseach. 

Dhearc e orm le caoimhneas, 

A cheangail ris mi mar gu*m bithinn 

Ann am bannan iarainn ; 

Bha m' fhuil ga m' thogail, 

A dhol g'a fhàilteachadh ; 

'Nuair a tharruing e chlaidheamh, — 

Lann air fad is leud, 

Nach 'eil a leithid idir ann, 

'Sa deàrrsadh mar ghathan nan reultan, 

An oidhdie reòta. 

Chuala mi guth air an oiteig — 

"A Mhic Dhomhnuill," 

'S bha e às mo shealladh. 

DÒMUNULL AImHREIDH. 

Clia bu neach 'sam bith a bha 'n sin, 
Ach Feargiias Mor Mac Eirc, 
Dà fnicheadamh Rìgh na h-Alba, 
A tliug a mach crùn athraichean, 
Mar a tha sinne cunntas, 
Ann am bliadhna nan Gràs, 
Ceithir cheud is fichead, 
'S a thug dhuinne mar dhìlsean, 
Còir dioii naii Eileanan, 
O'n Cliirc Leògh'saich mu thuath, 
Gus a' Choileach Arannach mu dheas ; 
'S a ghlèidh sinn d'a sliochd gus an diugh. 
A chomKalta a mach a* Chrois-Tàra, 

NiALL Garbh. 
Tha sin deante mo cheann-feadhna, 
Ged nach d'fhuair mis' ùin' ìnnseadh, 
Tha mhuinntir dìleas do Mhac DhòmhnuilL 
'N uair a dhìrich mi Cnocan-a'-chombaich, 
O'n àluinn sealladh gu tuath, 
Air cluaintean Seann Aird-Fhiim ; 
Bha tuil mu m' rosgan, 
Nach b' urrainn mi chosg ; 
*S ospagaich chràiteach a'm' chliabh, 
Ga m' phianadh gu'n tugainn droch sgeul, 
No èigin, a chomh'alta, gu d' Thùr ; 
Gus an do thachair orm do sgiath làidir, 
Nach fàihiich is deò 'na chrè, 
Gill' Leathain Thorra, 
Is ochdnar 'na dhèigh, 
O Ghleann-Eigeadail, 's o Mhachair nam bò. 

Bha Alastair clis Mac-a'-Chombaich, 

Is sonn na Badaig, Muireach rùisgte, 

Gu ruith shiubhlach crois nan gàbhadh ; 

Ghabh an dithist an tràigh, 

Mar dha lon a' toirt dùbhlain 

Do chii air slios Bheinn-bhàinj 

Dh'amhairc mi gu grad 'nan dèigh, 

'S gun eang a' m* chreubh nach robh sìnte, 

Ged a bu bheag mo ghnìomh 

An strì nan laoch ud ; 

Chum mi iad daonnan a'm' shealladh, 

Gus an d' thug bruachan Bhail-an-àth 

Muireach bh'uam, 'san Cliseach luath, 

M' an cuairt Càrn-àithne, 

Tha Chrois m'an tràth so 'n Thr Ghriomsa^ 

*S lir Rùnastaidh riabhach an fhraoich, 

A' sgaoileadh na brataich, is Muireach 

'Nam measg. 

An Gleidhteach. 
Chì mi coslas teachdaire, 
A nuas Srath Chill-Fh\onain ; 
Tha d\g, feur-lochan, is gàradh, 
Co-ionnan. Tha e dol tharta, 
Mar earb am boil teichidh. 

DÒMHNULL AlMHREIDH. 

Sin DòmhnuU Fiadh an Gleann-an-Leòra, 

Gille-ruith Mhic Artuir Phròaig, 

Cha do chuir 's an lìnn so bhonn ri talamh^ 

Fear is f eàrr ceum is anail : 

Fàiltich e le modh duin' uasail, 

,S mòr a neart, 's co mòr a shua^'rceas. 

NlALL GaRBH. 

Beatha is slàinte do Laoch a* Ghlinne. 

DÒMHNULL FlADH* 

Fàilte : 'S mar sin do'n àrmunn a ghuidh e. 

DOMHNULL AlMHREIDH. 

'S deacair am bruthach a thoirt o fhèidh Phròaig. 

DOMHNULL FlADH. 

Tha iad cleachdte ris a' mhonadh. 
Teachdaireachd gu Mac Dhòmhnuill. 

DOMHNULL AlMHREIDH. 

Sin leis gach urram do 'n fhear a thug i. 

DOMHNULL FlADH. 

An diugh an camhanaich na maduinn, 

Dhìrich an Ceann-tighe againne, 

Gu bearradh Bheinn Bhiogair, a dh'iarraidh 

Sonn luath na frìth fo chirb ghlais, 

Ceathach a' chèitein ag èiridh, 

Na fìUeinean tiugh' m'a stuadhan fàsail, 

Fo chòmhdach maireannach, 

Do Shuaicheantas Mhic DhòmhnuilL 

'Nuair a ràinig e Sgàmach Mhic Talla, 

0' m bheil sealladh an iar, 

Gu tìr Eòghain an Eirinn, 

Ohunnaic e cabhlach lìonmhor Lochlainn 

Air roinn Rudha na Lice, 

A' brosnachadh ri graing nam fuaradh, 

M' an cuairt air cladach na h-Oa ; 

Theirinn e gu baile le cabhaig, 

'B ruaim cpgaidh 'na aodann. 

Dearg corcuir, mire chath, 

'Nam plathaidh 'na ghruaidhibh ; 

Thug e dhomhs' a' Chrois-Tàra, 

Le òrdugh a ruith 

Gus am faighinn fir earbsach, 

A bheireadh mu *n cuairt i an rathad iosal ; 

'S 'na dhèigh sin, 

Mi ghabhail a' mhonaidh is tighinn an so ; 

Sin mo ghnothuch, a Mhic Dhòmhnuill, 

'S i' n èigin a chuir mi g'a \nnseadh. 

Sìth gu 'n robh dhuit is buaidh-làrach. 

Buith mi Chrois o Phròaig gu Baile-Nèill, 

Far an do thachair orm 

M' fhear-cinnidh, nach sireadh cuireadh gu d* sheirbhis, 

Donnachadh mòr Laoirinn ; 

Bheir e i gun stad, gun fhàilinn, 

Gu sruthan Chlachan-an-Tàchair ; 

Thuirt e gu 'n toir Muireach-na-Badaij 

M' an cuairt i o bhaile gu baile, 

An ùine gheàrr gu Dun-Chlamhain. 

DOMHNULL AlMHREIDH. 

Tha Muireach mu 'n àm so aig Rudha'-mhàil, 

'S gun fìos aigesan mar a tha. 

A chomh' alta, gabh an t-sach grìs-fhionn, 

'S le luath's a chas, 

Cuir stad air Donnachadh, an curaidh gun fhoill ; 

Cha mhoill a ni e ach cruaidh rèis ; 

'S brònach ma gheibh e beud, 

A' ruith astar a ghabhadh triùir, 

Co maith 's a dhùraicht' a bhi ann. 

NlALL GaRBH. 

Tha e nall leitir Dhruim-duibh, 

'S e ruith air Easga-na-h-èigin. , 

Domhnull Aimhreidh. 
An ainm Cumhachd nam Eeartan 
Cuir stad air. Tha 'n duine an geall a bheatha, 
'S nach aithne dha 'm PoU toirmisgte. 

NiALL Garbh. 
Thèid e m' an cuairt 'nuair a chi e 
Dìg an aigein dhuibh. 

DOMHNULL AlMHREIDH. 

Cha tèid. Leanaidh e 'n ceum direach; 

'S ma thuiteas e 's a' chlaise dhomhain, 

Cha 'n èirich an t-àrmunn ni 's mò. 

E 'n smiiidreach teas, 

Gearraidh an t-uisg' anail cho grad, 

'S a bhàthadh srad an claise an Dùin. 

'N uair ràinig Donnachadh Càrn-an-rabhaidh, 

Thuig e chunnart. Air lomaire na Ròid, 

'S an dig dhubh Jeathann mu choinneamh, 

Mar a theirte, gun ghrunnd, — 

Cha b' obair sunnt dol thar a leòid; 

Anail 'n a ceò m'a aodann, 's e dubh le fallas; 

Ach fathast gun a cheum air lagadh; 

Mar chabrach dian a' chreachain, 

Nach stad fo mheachain neach no ni, 

Ruith e troimh 'n lomaire rèidh, 

'S leum e 'n dìg o bhmaich gu bruaich, 

Gun choslas gu 'm b' uallach air an gniomh. 

DoMHNULL AiMHREiDH, (^g a choinneachadh. ) 
^S mor na rinn thu. Clia 'n Easg-na-li-èigin duits i, 
Ged a fhuair i 'n t-ainin o shean; 
B' ainmic fear, ma bha e idir ann, 
Nach rachadh gu ceann, 
Ged bhitheadh an tòir 'na dhèigh. 

DONNACHADH. 

Slàinte is buaidh do Mhac Dhòmnnuill. 

DOMHNULL AlMHREIDH. 

Ruith thu i laoich na trl astair, 

'S mòr m' eagal gur beàrn e 'n Clann Artuir. 

DONNACHADH. 

Aig do sheirbhis a Cheann Cath nan Eileanan, 
Gach fear dhiubh is fhiach an t-ainm, 
^S cha tairg iad duit ach seirc is fìrinn. 

NiALL Garbii. 
A Mhic Dhòmhnuill, gu dè ma thig 
Na nàimhdean air tir an nochd, 
^S gun sinne cruinn 's na suinn sgaoilte ] 
Nach feumail comhairle] 

An Gleidiiteach. 
Chì mi fear air each mar chobhar an t-sruth, 
. A' ruith air uchdach Chàm-Aonghais, 
A nall Cnoc Rònamail. Tha steud chòbh'rach 
Nam bras shùrdag, a' toirt dùbhlain 
Dò easg is do bhruaich; tha luath's 
Mar iolar Sgòrr-nam-Faolan ; 
Co shaoilear is e marcaich' iomlan. 

DOMHNULL AlMHREIDH. 

Sin Donnachadh-nan-arm, 
Le fios o Ghill'-Leathain Thorra, 
Fear toileach treun a's bàsmhor beum, 
An deannal nam faobhar. 

DONNACHADH-NAN-ARM. 

A cheannard Chlann DòmhnuiU, 

Sgeul o Ghill'-Leathain Thorra, 'g Innseadh dhuit 

Gu'm bheil a' Chrois-Tàra nis le ochdnar thaghte, 

O Mhaol na h-Oa gu Tràigh Chliabhain E/ùnastaidhy 

'S o Chnocan-a'-chombaich gu Diin-bheòlain, 

'S o Shannaig gu Diin-dheirgeadail, 

Air slios nan tonn is truime fuaim, 

O'n gluais Mac-Aoidh is fheachd, 

Gus a' ghleachd nach seachainn iad uair. 

Tha seisear thaght' eile air freiceadan, 

Eadar Bun-an-uisge 's an Goirtean-bàn, 

Ma 'n tig an nàmhaid fuileach air t\r, 

Le foill, gun fhios, ciiis a bu mhiosa 

Dhuinn gu lèir na coinneamh nan creuchd 

Air tràigh. 

Fhuair na giUean a dh'fhalbh an iar, 

Ordugh dian le mionnan claidheimh, 

Innseadh o Mhac-Dhòmhnuill, 

Na h-aosmhoir, mnathan is clann, 

An qrodh 's gach creutair, 

Air fad Oisinnis 's na B/anna, 

O Bhealach-dearg gu Port-mheala, 

'S o Shannaig gu Port-Uig, 

A bhi 'm Beinn Bunastaidh an nochd ; 

'S an Oa air an dòigh a chualas, 

A ghluasad do'n Bheinn-mhòir ; 

'S gach fear a thàrr'n'eas claidheamh, 

An ceithir cheàman Ile, a bhi cruinn, 

Am f àire na maduinn air Sliabh-a'-chath ; 

'S na maithean a ghreasad gu Dun-chlamhain, 

Gu comhairle cogaidh ; 

'S bithidh Giir-Leathain an so 'san fheasgar. 

Buaidh am feasda le Elath nan Ileach. 



Dhòmhnull Aimhreidh. 

A Leathanaich na misniche mòire, 

Dhruid thu' n diugh dorus, 

Nach fosgail Lochlann gun chruaidh spàirn. 

Biodh seòmar na Comhairle rèidh, 

Chì mi na h-uaislean a' tighinn, 

A chòig nach tiUear gun bhuaidh, 

'No uaigh air faiche na deuchainn. 

Chi mi Mac Aoidh na Ranna, 

'S nàmhaid nan Gall, GiU'-Leathain 

Thorra nan allt, 

'S Mac Artuir Phròaig nan ùigean sàile, 

Mac Dhiarmaid Rùnastaidh, 

Carragh làidir nach d' fhàilnich riamh, 

'S Cailein nan sgiath leathan, Flath na h-Oa, 

A thig le chòmhlain mar a b'àbhaist. 



Dòmhnull Aimhreidh. 

A Mhaithean, 's duilich leam gu fìor 
Na dh'innseadh an diìigh, 's mar a tha. 

Tha na buirb ud dlùth dhuinn, 

Mo hichd rùin. Cluinneam bhur barail, 

C'àit an tachair sinn am màireach, 

Air na biothanaich dhàna gun iochd; 

'S co feumail gliocas ri treise làmh. 

A Mhic Aoidh, 's tu is sinne tha dhinn ; 

Do bharail le urram aois, 

'S aobhar taing dhuinn thu 'nar measg. 



ORAID MHIC AOIDH. 

Cha tig na buirb air tìr am màireach ; 

Cha b' e'n àbhaist e, 's cuimhne leamsa. 

Tha mi nis ceithir fichead bliadhna 's a h-aon, 

Maduinn Di-h-aoine na Ceusda ; 

Cha tog mi làmh threun ni 's mò 

An còmhrag air faiche na gleachd, — 

Mar a-chleachd Clann DòmhnuiU, 

'S na seòid a sgiùrs gu cladach, 

Cath-bhuidhnean lìonmhor nan Geintleach, 

Latha Ghleann-Oiseamail, 

'S^na còig uairean eile, 

A chunnaic mis' iad a' teicheadh gu'n cabhlach, 

Gun bhrataich, gun cheannard, gun dòchas, gun chliù 

'S ffun dùil ri là eil' fhaicinn. 



A Mhic Dhòmhnuill 's a dhaoin' uaisle ; 
Thug an t-àrmunn so' th' air mo laimh dheis, 
Mac-IH'-Leathain Thora, mise feadh ìochdar Ghart- 
meadhoin, 

Faicheachaii leathann le 'n còmhdach lusrach, 

'S Torr-a'-Bhriuthainn os an ceann mar chaisteal clion, 

Ag ìnnseadh gu 'm faigh sinn buaidh. 

Ma chì sibhse, a mhaithean, 

An cothrom a th'againn 's an àit' ud ; 

Chunnaic mi gu 'm bheil a' choille bheithe tiugh, 

An taobh an ear do Mhullach-a'-mhòid ; 

Gearraidh sibh dìg dhomhain ri oir na coille, 

A ruigheachd o bhruaich gleann Ghart-meadhoin, 

Gu Mainnir Mhic-a*-Chruiteir, 

Aig taobh deas na Claiginn. 

Cuiridh sibh callaid làidir aig a cùl, 

Air a figheadh le barrach Doire Thorr-Seangan ; 

Cuiridh sibh na Leathanaich a's Clann Artuir 

Aig ciil na callaid a' ruigheachd gu Mòine-na-Càmanaich, 

Le a feur-lochain dhomhain, 

A dhìonas a' bhuidheann so air an làimh dheis, 

A dh'ain'eoin fuil Lochlann. 

Luidhidh gaisgich an fhèilidh, 

Anns a' choiU' aig cùl na dig, 

O cheann tuath callaid nan each gu bruach a' Ghlinne ; 

Cuiridh sibh buidheann eile ann am bruthach Nèill, 

Fo sgolban geugach na creige mòire, 

Air taobh tuath a' ghlinne air crìoch Ghart-loisgte. 

Fàgaidh sibh an Gleann fosgailte, 

Gun ni no neach ri fliaicinn 's a' cheart àm ; 

'S cha 'n 'eil e duilich iadsan a chur 

Ann an rib' am bàis ann. 

Chunnaic mi gu 'm bheil preasan tiugh, 

A sìos fo thighean Ghart-loisgte gu taobh an uillt, 

Cuiridh sibh an Dubh-beag Mac-a'-chrogaix, 

'S muinntir Olastaidh, Thormastaidh, 's na Losaid, 

Na fir-bhogha is feàrr is aithne dhomhsa, 
'Nan luidhe anns na preasan ud. 

Gabhaidh sibh cait mharbh is cuiridh sibh 

Aon an sud 's an so dhiubh o Pholl-gorm, 

A nìos an Aird-Chruaidh ; 

Cha-n 'eil ni air thalamh a thogas f earg 

Nan Geintleach fuileach ud co mbr ri cait mharbh ; 

Tha na cinnich bhorb ud ga 'n cunntas coisrigte. 

Cuiridh sibh an taobh so do 'n Aird-chruaidh, 

Fitheach 'na dhà spòl air bior fada, 

An tàir is mò is urraLnnear a thoirt do Lochlannaich ; 

Bithidh Bratach Mhic Dhbmhnuill sgaoilt', 

Air Torr-a'-Bhriuthain, mar gu 'm b' ann 

A' toirt dùbhlain daibh tighinn a dhioghladh an lodhal 
neo-ghlan, 

'S am bratach mhorta. Air na h-aobhair a thuirt mi, 

Cha chum eagal bàis no gealladh beatha air an ais iad ; 

Thèid iad ann an ribe. 'S ma thèid iadsan às dh'fhalbh 

sinne. 
Co luath 's a thig iad an taobh so do Lochan 
Na h-Airde-cruaidhe, buaiJidh an Dubh-beag orra, 
Leis na saighdean. Teichidh e troimh 'n ghleann, 
Leanaidh iad cuideachd an Dubh-bhig ; 's an uair 
A shèideas Mac DhòmhnuiU an dùdach thig buidheann, 
Na creige mòir air an cùl. Anns a' cheart àm, 
Cuiridh sibh cuideachd do luchd nan sleaghan, 
Co maith 's th' agaibh anns a' choiUe 'm beul Ghleann-airc, 
Airson bualadh orra anns a' chunglach air an taobh an ear. 
'S e'n t-aobhar a th'agamsa am brosnachadh, 
Airson seasamh ruinn aig Torr-a'-Bhriuthain, 
Ma ghabhas iad aon chuid an grunnd fosgailte, 

A nìos Grobus, no air an taobh eile Gartachosan, 

Cha'n urrainn sinn ceann a thoirt daibh, 

'S iad deich m' an aon, gun sgrios 

Dhuinn fèin a' cheud latha : 

Sin a Mhic Dhòmhnuill 's a Dhaoine Uaisle mo bharailsa. 

DOMHNULL AlMHREIDH. 

" Beannachd air làmh an Laoich, 

Is minic a dh'fhuasgail càs, 

Is mur bitheadh an aois chuibhreachadh tu 'm bas." 

Na maithean le aon ghuth, 

" Cha'n 'eil dòigh eil' air. Feumaidh sinn seasamh 

No tuiteam far an dubhairt Mac Aoidh, 

Am broilleach a dhaoine gach fear." 

Am fàire na maduinn, 's DòmhnuU Aimhreidh 

'S Niall Garbh air mìn fhraoch dùbhlaidh 

Shliabh-a'-chath, an sgarthanaich an duibhre *s na grèine, 

Chual iad pìob Chlahn Aoidh 

A nios Creagan-a'-chath a' seinn port caisimeachd 

Mar a leanas : 

Tha an nàmhaid a' tighinn air an trìdgh 's e' ga'r sireadh, 
Thug e tàir dhuinn mar Fhine* 's cha tig sinn gun èiric, 
Tha iad mil' thar a chiad dinn, leis gach cothrom is miann leo, 
Muir ÌB tir mar an iarrtas, maduinn ghrianach is rèidhlein. 

Cladach còmhnard nach falaich uath ar n-kireamh 's sinn annamh, 
Chi iad cunntas na th'againn 's bheir iad barail gu'n gèill sinn ; 
Cha bu bhòsd às a bharrachd a ghleidh an còir do na Rannaich. 
Ach buaidh sròil agus claidheimh a' toirt a dh'aìn'eoin na 
dh'fheumadh. 

Tha na coimhich an stàilinn 's fad' a chithear an deàrsadh, 

Boillsgeadh chlogad is mhàille teachd air fàire ua grèine, 

'S ann th'againn mar àbhaist a bhi rtisgadh nan gàirdean, 

O'n d'fhuair Clann-Aoidh an lamh laidir a nuas o Mthean na Fdine. 

* Ceann Mhic Aoidh againn 'ga iomain, &c. 

Cha cbluinn na h-Eileanaich thuathach is Tir-mòr dhruideadh 

uainn i, 
Le cearcal faìrge m'an cuairt duinn nach brist cruadail no ^igin, 
Bithidh 80 seachad ma'n innsear do laoich Dhiùra 's Chinntire, 
Gun do ghlèidh sinn ar dìleab far nach lionar deocb-rèite. 

An làmh IMdir gu bualadh, cinn tri tuirc is ceann ruadh bhuic,* 
Riochdan gairg' agus luath 's a thoill, a fhuair, is a ghlèidh sinn, 
A cheann catha nan Ileach tha sinn fathast duit dìleas, 
'S ged a sgathar gu trì sinn, cha strìochd sinn na dhèigh sud. 

Fàgaidh sin a nis na h-Ilicb, 
A' dìonachadh Tullach-a'-Mhòid, 
Far an do shònraich Mac Aoidh, 
Na daoin' a tharruing an òrdugh. 

Maduinn Di-ciadain *nuair a shoiUsich 

A* ghrian o cheann Mhic-Artuir, 

Thàinig Dòmhnull Fiadh, 

'Na dhian ruith o'n tràigh, 

Ag ìnnseadh gu'n robh na naimhdean, 

A' togail ris an Aird-chruaidh, 

Le nuallanaich muirt, 's na cait 

Air barraibh sleaghan na sreath thoisich. 

Mac Aoidh. 
Tha Ì£wi againn a Mhic DhòmhnuiU, 
Mar is deòin leinn, an rib' a' bhàis. 

Mac Dhomhnuill. 
Air m' iarrtas', 

A laoich aosda, falbh gu Dùn-chlamhain, 
'S fan à cunnairt ; gu dè thig ruinne, 
Ma gheibh thu leòn. 

♦ The coat of artns of the M'Kays. 

Mac Aoidh. 
Cha tèid, cha tèid, mo cheann-feadhna, 
Thigeadh an t-aog tha mise deas. 
Orduich mi gu m' àite, 
Mar a b' àbhaist do d' athair treun. 
Tha sinn 'san streup giall ri giall. 
'S dèisneach sgiamhail nam borb ud, 
Rinn an Dubh-beag a ghnothuch, 
Tha c tighinn 's na deamhain 'n a dhèigh. 

Bhuail cath-bhuidhnean lìonmhor nan Gall, 

Le gàir bàis, a dh'ionnsaidh 

Nan Gàidheal, ga'm freagairt 

Le beuc an Leòghain. 

Suaithcheantas mordha na h-Alba, 

Claidh'ean lìomhaidh ga'm bualadh, 

Sgreadail fuaim nam faobhar, 

A' sgathadh le trèine nam Fineachan 

Sreathan tiugh nan cinneach borb 

An colg fola, 's iad a' taomadh 

An aodann nan laoch Ileach, 

'S a' lìonadh gach bealach mar a thuiteadh, 

Gus an robh sreath nam breacan, 

O cheann gu ceann an dearg thuil, 

'S gach aon a' muineal a nàmhaid, 

An spàirneachd " bas no buaidh," 

Facal cruadail suinn na Gàilig ; 

Fras chalgach o bhoghachan nan Gall, 

A' cur dubhar os ceann 

Laoich Mhic Dhòmhnuill, a' còmhrag 

Gun troidh a chall. 'Nuair a dhùblaich 

Na naimhdean o dheas gu clì 

An àìreamh, a thoirt amach 

Làrach nam fear a bha nis 

An teas a' chath gun athadh roimh àireamh, 

Nan sgaothan bàs-mhor a bhuail 

Air rèidhlein na Claiginn 

A thionndadh làmh chlì nan Ileach, 

Far an robh Clann-Illeathain, 

'S Clann Artuir 's a ghreim a bu chruaidhe 

Air cruadh'lach còmhnard ; 

'S trì fichead each le Raonal Chonasairidh, 

A ghleachd gus an robh na naimhdean 'nan tòrr 

Air f ad na callaid, o bhrataichean 

Na dà Fhine air an lombair gu Moine-nan-camanaich. 

'Nan seasamh mar dhà threud bheag, 

'S na Geintlich 'nan torannan marbh 

Mu'n cuairt, 'nuair a chualas ròc 

An àir, is iad a' tighinn 'nan dà bhuidheann, 

Tri fichead air doimhnead, 

Thog na Leathanaich an guth, 

Le Facal còmhraig na Fine " Seasaidh, seasaidh," 

'S Clann Artuir ga 'm freagairt " Pròaig, Pròaig." 

Mac Aoidh ri Mac Dhomhnuill : 
" Tha mi cliiinntinn suinn GhiH'-Leathain, 
'S Clann Artuir le slugan dìon brataich, 
An gàbhadh. Tàrr'n'aibh o'n mheadhon 
Ou luath, ma'n toir iad uainn an làmh chlì, 
Bithidh an stri nis aig a h-àirde." 

Chaidh na còig maithean Ileach, 
Gach f ear air làmh dheas a mhuinntir, 
A choinneachadh Lochlann ; 

Searbli clo'n chòmhstri, 

Aig cùl torr nan caochan dearg, 

O lotan domhain airm Chlann Dòmhnuill, 

An dùiseal na connspaid, 

Fo Bhratach an Fhraoich, 

Gus an robh an claidheanan tiugli, 

Le f uil is le dualan fuilt ; 

Smuais is eanachainean nan coimheach, 

An ceann feadhna òg dà.bhliadhn' thar fhichead, 

Spuacte le f uil gu beòil nan osan ; 

'S boltrach smuid anail nan leònta, 

'S nan lochan dearg air fad sreath a' chòmhraig 

A' dalladh nam fear feachd, 

An uair a tharruing na Lochlannaich, 

An uile nearb gus an rèidhlein, 

Mar a chualas. 

Le aon oidhirp bhàsmhoir far an d'fhàg 

lad am beatha *sam feòil. 

'Nuair a tharruing iad an hrdugh, 

Thuirt BoLLSADH mòr Mac Mhugrain, 

Ris na daoine bu treise 'san fheachd, 

" Gabhaibh beachd air an raon ud thall, 

Fhaic sibh a' Bhratach leathann dubh ud, 

'S dealbh an t-saoghail le òr 'na meadhon. 

Sud agaibh sùil an deamhain 

Is sine an AÌbainn. Sud a' chalg stàilinn, 

M'an cuairt d'i. Sud Bratach Chlann Artuir. 

Tha mis' is Ruagal Mac Usbraig, Raosbunn, 

Is Grasdal mòr, fo bhòid gun tilleadh, 

Ts i 'n ar dèigh. Mìle bonn òir, 

Do na h-uìle laoch a bhuaileas a chlaidheamh innte ; 

Gus an glacar Dubh-na-siorr'achd, 
Cha'n fhaigh sinne clos *san tìr so." 

Bhuail a* chath-bhuidhinn dhonihain 

Am builsgean sreathan nam Breacan ; 

Dh'èirich gàir o shlòigh nan Gall. 

'S cha bu ghuth fann, guth clann nan Gàidheal; 

Fhreagair bunait na creige mòire, 

Do bheuc Leòghanta nam Fineachan, 

'Nuair a dhruid sreath thana 

Bratach an Fhraoich, 

Ri aodann slòigh nam borb, 

An stoirm bliàsmhor catha ; 

Gun athadh gun mhathadh, 

Sheas gach taobh, 

An àite nìam bonn, 

Far nach lùbadh iad beò ; 

'S ceò o lotan mar dheatach ; 

Marcach sìne a' direadh 

O' n làraich dheirg ; 

Mar dh'fhosgail na h-Ilich 

Bealach, a gearradh mar chuilc sheargta, 

Sleaghan nan Cinneach gnìi. 

An teas a' chasgraidh, 

Bhuail Bollsadh mòr, 

Leis a' bhuidJieann 

A bu treise 'm feachd Lochlann, 

Am broilleach Chlann Artuir, 

A ghlacadh na Brataich, 

Mar a gheall e. 

Dh'èirich iolach chath nan Gàidheal, 

'Nuair a dhlùthaich 

An còig Brataichean taobh ri taobh, 

A' sgoltadh na gaoith, 

Is broillich thiugh Mac gach Fine, 

'Nan Sreathan dion, 

Air gach laimh dhiubh. 

An spàirneachd fhuileach 

Greim bàs nan treubh, 

Thuit Clann Artuir 

Ach tri fichead, 's am fear brataich, 

Donnachadh Mòr Laorain ; 

Fo 'n chrann righinn do chaoran allt Thorra, 

'Na laimh dheis sheas e, 

An toiseach a chorr, 

Gus an d' thàinig 

Na còig Righdirean Lochlannach 

Mar fhad claidheimh, 

Do 'n t-sròl choisrigte. 

Thachair Gill'-Leathain Thorra 

'S Grasdal mòr ; 

Niall Garbh is Raosbunn 

Nach d' aom riamh ; 

DòmhnuU fiadh is Ruasgal gnìi ; 

Triùir ri triùir, 

A chrùn am blàr ; 

'S bheir am Bàrd 

Na fhuair e dhuit. 

Thuit Raosbunn fo lann NèiU Ghairbh, 

'S chuir Gill'-Leàthain Thorra 

G'a uaigh Grasdal, 

'S bha Ruasgal gun anail, 

'S am fiadh catharra buadhach ; 

Bha BoUsadh le dhà chomh'alta dheug, 

'S an teug-bhoil m'an cuairt do'n fhear bhrataich, 

Donnachadh neartmhor, 

Mac Ghreim Cruaidh o Laorain, 

'S caoirean dearg m'an cuairt da. 

'Nuair a bhuail Gill'-Leathain Thorra, 

Fracal Dubh Mac Righ Lochlann, 

Air an uchd-èideadh, 

Chaidh lann an Ilich troimh'n liiirich 

Amach air cùl an Duibh, 

Gus an do bhuail i crann iarainn 

Bratach mhòr Lochlann, 

'S an corp 'na dhà leth aig a bonn ; 

'S lann an Leathanaich thrèin, 

'Na mirean air an fheur. 

Ghlac Mac IH'-Leathain an crann iarainn, 

'S le neart Fiannaich mar a dhearbte, 

Spion e i a glacaibh a' Ghoill, 

'S bhuail e Bollsadh air a chlogad ; 

Chaidh a' cheann-bheart, an claigeann *s an t-eanachain, 

'Nan spreadan dearg gliongrach 

An aodann Nuarain ceannard an fheachd, 

'S e gleachd mar Thorc nimh an fhàsaich. 

Thog na coimhich èigh a' bhàis, 

*S thug iad an cùl ri Gàidheil Ile ; 

Ghlaoidh Donnachadh-nan-arm, "ruaig ORr' ! ! ! " 

Cha chuala mi tuilleadh 

Is stad mo sgeul. 

The " Lochlannaich an Ile" was left in two forms by the Bard, — hm 
published it in 1865 in a small volume printed by William Gilchrist, 
Howard Street, Glaagow, and left also a MS. copy. The MS. and 
piinted edition diflfer considerably, but as the MS. bears intemal 
evidence of being older than the printed edition, it is assumed that 
the printed text was the form in which the Bard wishèd it to be given 
to the world,and it is conBequently followed in the preeent ÌBSue. — B.B. 

CATH MONADH BHRACA 

EADAR NA 

GAIDHEIL ALBANNACH AGUS FEACHD NA ROIMH. 
ANNS a' bhliadhn' 85. 



The Poet has taken for his subject here, the famous battle of "Mons 
Grampius" which Tacitus deacribes with such graphic minute- 
ness. He represents Galgacus the King of the Caledonians, as 
holding a soliloquy in the dead of night, whilst his army lay 
asleep around him. The King deplores the sad desolation that 
the Romans have made in the southern portions of his country. 
He then returns to rest, falls asleep and has a dream. He wakes 
up, calls his servants and marches at break of day to seek the 
enemy. They meet, a bloody battle is f ought, until night puts 
an end to the strife, victory being on neither side. — R. B. 



'N uair a sgaoil na speuran, doilleir neòil, 

M*an cuairt ; 
Luidh an slògh, air lom an raoin, 

'Nan suain, 
Air m\n-fheur, tolmain choiUteach, 

Choir an uchd ; 
'S na freiceadain air leth gach taobh, 

A' dion an fheachd. 
Dh'èirich an E/ìgh,* le iomgain gheur, 

O'n torran ghlas ; 
Am bràighe ghlinn, aig bun nan stuadh, 

Fo'n d'iarr e fois ; 
Ghluais e gu fòil, air bruachan 

Kèidh an uillt, 
A' cnuasaclid, diùbhail euceart àr 

Nan oillt, 

* Galgacus. 

A bha casadh ris, air tìr 

'S air muir ; 
Is mheòraich e mar so, air 

Teinn a chor : 
Ainnearc, foirgneadh, leir-sgrios, 

Eug, is creach, 
A' teachd, gun stad 'gar claoidh, 's clia'n ann 

M'a seach ; 
Se bliadhn*, tha armailt fhiat 

A' nàmh ; 
A' slad, mo rìgh'chd, 's gun dùil ri 

Crìoch, no tàmh. 
O chasgradh claidheamh, fòimeart, 

Teine, 's mort. 
Tha mìltean marbh, 's na dh'fhuirich beò — 

A' dìon mo cheart ; 
An iarr mi sìth, 's an toir mi 

Albainn bh'uam, 
Mo Chrùn, 's mo ghaisreadh àrd, le'n 

Trice buadh, 
Na aon fheachd, fo bhrataich E,ìgh, 

Tha beò : 
'S an earbs' mar bha, nach gèiU mi chaoidh, 

Gun tuiteam leò. 
Thug an nàmhaid, fuileach, taisg ar 

Biotailt bh'uainn ; 
A mhagh thìr thorach, bladh ar fuinn, 

Is cal' a' chuain ; 
Ghlac a phlod, gacU òb, is caolas, 

Uig, is loch, 
'Sa tha armailt leamh, nan sgaoth, 

Gach taobh amach. 

Ar sraithean tiorail creacht', is beul 

Gach glinn, 
. Fo cheannsal, bhuidhnean borb, a' toirt 

Nan garbh-crioch dhinn. 
An cuan gun cheann, ri'r cùl is 

Slògh nan Gall, 
Ga'r torachd feadh nan coilltean dlùth, 

Le gairg is feall. 
Mo sheise seòlta,* gaisgeil, air mo lorg, 

Gun fhois : 
An dùil, ri m* chiomachas, gun dàil, 

Na tuiteam leis. 
O Charrnaich,! a laoieh, an d' thug an t-eug 

Ort buaidh, 
Thu sìnt*, gnn diog, gun chàil, fo ghlais . 

Na h-uaigh ; 
A chòmhlain, rìoghail, churrant', 

Dhàna, ghlic, 
Oo sheasas, leam 's an àraich dheirg, 's thu 

Balbh f o'n lic ; 
Oha chluinn thu osag trompaid, air 

An fhaich ni*s mò, 
No srannail, steudan bras, a' leum 

Am buillsgein slòigh : 
No stàim nan sleagh, air màillich liath, 

Nan sparrag dlùth ; 
Tinnean tatht' bu tric, a sgoilt fo d* lainn, 

Le liigh, 
Do ridhe treun, le'n d-fhuair thu 

Urram gaisge Kigh, 

* Agricola. 
+ Carranach Righ nam Piocach, a mhaibhadh goirid roimhe sin. 



40 CATH MONADH BHRACA. 

A nis fuar* an leaba dhorch nan daol, fo 

Smachd gun chlì. 
B'e t-èibhneas, mo leoghan dearg, air 

Dualadh sròil, 
Is gàir nan clann, b! rìisgadh cruaidh gu 

Strì nan spòll. 

Clia'n fhaic thu tuilleadh, seòid nam beann 

Fo'n airm ; 
Na grunn nan Sàr, mar aon 

A' freagairt gairm ; 
Gu f aiche Bhraca, f ar an sgaoilear 

Cuirm a bhàis, 
'S am brist, na Dee bhith-bhuan, dhinn 

Cuing ar càs. 

Mar so le ceuman mall, is 

Osnaich throm, 
Thill an t-ànrach rioghail, suas gu 

Sgàil nan tom, 
O'n d'imich e gun fhios do chach, 's an 

Duibhr' amach ; 
'S luidh e ritliist sios, 's cha b'eòil 

Do neach. 

BRUADAR. 

Dh'fhurain sàmhchair, chiùin, is 

Bhriodail fois, 
An sonn, gu sealan tàimh, aig 

Sgìirr an eas, 
Bha ùrla ghlan, fo mheachain fhuair, 

Na h-oiteis: bheur ; 

A' sèideadh air an leitir nochd, 

A* rùchan speur. 
Air dus a dùthchais, luidh a' chrè 

'Na clò : 
Ged bhrist neo-bhàsmhoireachd, o' gheimheal 

De'n spiorad bheò. 
Aisling, Rìgh Alba, bragh nach 

H-ùraich lochd, 
Le sriut f\reachd, caont mar thug 

A' cheòlraidh reachd : 
Gu'n cluinneadh Gàidh'il, sgeul nan 

Linn a dh'fhalbh, 
'S gu'm biodh iad fhathast mar bu dual, 

A.n tir an seilbh, 
Gu'n gleidheadh iad, an cliìi 's an gnè 

O lìnn gu lìnn, 
O thnù, nam foirgneach fiar, nach 

Aontaich leinn. 
Bhruadair an E/ìgh, bhi mach air 

Aonach cas ; 
Air monadh àrd ; 's an sealladh cian 

Gu deas : 
Chunnaic e Coirh, fad às aig cuairt 

Nan speur : 
Ag amharc tuath, le fraoch, 's i 

A' bagradh lèir. 
Tìr-mòr a' caoidh, gun liith le *smaig 

Gun iochd : 
'S deàs-thìr Bhreatain, strlochdt' fo 

Cholbh a smachd : 
Chunnaic e i sgaoileadh eaiigach 

Trast an fhninn : 

Air oir na h-Alba ; sìnt o thuinn 

Gu tuinn. 
Lìon iarnaidh dearg, 's a dhreach mar dhreòs 

Nan cair; 
A' slugan sùim, a' sputadh dian an 

Goil am bàir : 
Chunnaic e athaich lasrach aig 

Gach ceann ; 
Ga dhraghadh, thar iosal shrath, is 

Airde bheann. 
Gach duine, 's beathach, caisteal dìon, 

Is teach ; 
Sguab e leis gach aon, maraon, 's gach aon 

Ma seach, 
Chunnaic e teachd 'na dhèigh, 's an dath mar 

Dhearg-las shìon : 
Glàmaich theine shluig a suas, na 

Dh'fhàg an lìon : 
Dhùisg e le alJsa gioraig, 

Ghlac e airm, 
'S dh'iarr e Ghille cainip, Mac Suinn 

Gu grad a ghairm, 
^S triall chaismeachd, a sheirm do'n t-slògh 

Gun dàil, 
'S na maithean, a choinneachadh an Rìgh 

Aig leac an àil. 
M'an d'èirich grian air Tùrleum àrd 

A' cheò, 
Is bruchdanaich na maidne glais, a' 

Sgaradh neòil ; 
Ohluais laoich na h-Alb', o chuilidh dhorch' 

Ghliun tairbh, 

Air taobh m'a dheas an t-slèibh gu 

Leac nam marbh. 
Ma'n gann a thog iad uchdach shlios 

Nam mac ; 
Thug fuaim na dùdaich, òrdugh stad 

Do'n fheachd ; 
Gu'n robh na Ròimhich dlùth aig bun 

Na f rith ; 
Cluinneadh na Gàidheil ; tàirnibh suas 

Gu strì. 



Faic anis gach ceann cath, 

A' ceartachadh, rian nan sreath ; 

Albannaich, a b' uamhar cith, 

'Nan reangan dlùth, fo bharrain ghath. 

Cath bhuidhnean, laochail nan clann, 

Na mìltean a còmhdach fuinn, 

Gaisgich fheusagach nam beann, 

A' dol an òrdugh, nòs nan sonn. 

Armailt, neartmhor nan treubh, 

Sealladh gairs'neach, do nàmh, 

Gàidheil threun nam buadhan tric, 

Do-chìosaicht' an strì nan gleachd, 

Biùthaidh mhòralach nam Mac 

A' nochdadh an euchd mar chleachd. 

Beinge ghrìs nan sleaghan glas 

A* maomadh, gu reubadh chneas, 

Chit' am briosgardaich, fad às, 

Mar ghoil chuthaich, greann gaoir theas. 

Barraibh nan lann bàs'or cruaidh, 

A' frith chrith, le gluasad slòigh. 

A' teachd a dhìoghladh fòimeadh geur, 

Nach coisgt* ach le streup nan leòn. 

Far an d*thug gaisge buaidh, 

Air an seilbh, le cruadail chòrr, 

Armailt fhineachail nan laoch, 

Gàidheil shaor 'nan airm, fo *n t-sròl. 

A dhùlanaich, gu strì na feirg, 

Feachd lìonmhor, nan Ròimheach garg, 

Gu folachd, nach lasachadh cor, 

Gun aon diubh ghèilleadh gu tur,. 

An uidhe, eadar na slòigh, 

A' boillsgeadh le gleò nan lann, 

A ghabh dàn 'n uair roinn i'm fonn, 

A thoirt duinn, fa leth gach gnìomh a bh'ann, 

^Nuair bhrosnaich i strì nan calg, 

lorghuill chreuchd, is bàs, is mairg, 

Torraibh nam marbh, ag at 

*S na beòthaibh a' dìoghladh na thuit, 

Le fiubhaidh, o'n iubhar air laight, 

A' caitheadh frasan èig, is lot. 

Tharruing an dà fheachd an dlùth's, 

Mar dh'aithris biùthas o chian, 

Gach taobh air bhoil le confhadh àir, 

A' gi'easadh gu spàim nam pian, 

Suinn gharbh nan earradh breac, 

Le faobhair rùisgte 's gach glaic, 

A' spealg le gaisge gun gheilt, 

Cuing do-fhulang, neart thar cheart, 

'An ruathar casgradh, nan cràdh, 

Bhuail 'nan dàil, na Ròimhich chruaidh, 

Tuisg iarainn, uile-bheist nam mort, 

A chiosnaich an domhan le neai-t. 

Crioslaiòht* an lùirichean teann, 

'Ga'n dìon, o bhathais gu bonn, 

Chòmhlaich iad sleaghan nan Clann 

Stiocall * trom 'na miltean roinn 

A* teachd mar bhàinidh onfhadh thonn. 

Co choisgeadh an tuil chreuchdach, 

Sruth loinnreach nan gathan reubach, 

A' sguab na Ròimhich air an ais, 

An spairneachd deothaich na greis, 

'S an fhaiche le smùidrich lot, 

Mar dheatach o hhrolluinn hraight; 

Le treòir neo-lighte nam fear feachd, 

A dh'fhàg mar dhileabh da'n sliochd ; 

'S gun chothrom, ach leud am bonn, 

Am misneach, mhòrach *s fad an lann ; 

Sgeul casgradh nan Ròimheach f uileach, 

'Nuair bhuail an uchd bheartaich am broilleach ; 

Sreathan nan Albannach àrach, 

Tharruing mìlidh nan sleagh, 

An òrdugh, cath 'nan riombal' tiugh ; 

'S ged nach d' aidich na Gàidheil èigin, 

B'e sud greim teanachdais an Leòghainn ; 

A ghlèidh an làrach a' gleachd 

Gus an d' eug, le àr gun iochd 

Deich mìle fichead do'n dà f heachd. 

Ma'n do sgaoil na speuran, doilleir neòil 

M'an cuairt : 
A sgar na slòigh, gun aon diubh 

Dh'fhaotainn buaidh I 

* Stiocall-^ Buireaa. 



46 BLAR DHAIL RIGH. 



BLAR DHAIL RIGH 

BADAR 

RIGH REABART BRUCE AGUS lAIN TRIATH 
CHLANN DUGHAILL, 

ANNS a' bliadhna 1306. 



This piece opens by a contention between the Bard and the Muse. 
The Bard blames her for dragging him from place to placo to 
viflit ancient scenes. She responds. Having made np their 
little quarrel they agree U) proceed to give a description of the 
battle fought betweeu King Robert Bruce and M'Dougall of 
Lorn. A messenger reaches M'Dougall telling him that Bruce 
Ì8 in hiding on the banks of Loch Lomond . The hostile clani 
gather in Glen Dochart. Messengers tell the King, he marchei 
up Glen Falloch to Strathfillan, they meet, a bloody battle Ì8 
fought, and deeds done that none but Scotchmen could do. 
The King is defeated and he tìounds a retreat.— R. B. 



COMHRADH EADAR AM BARD 'S A' 
CHEOLRAIDH. 

AM BARD. 

C* àit a nis a chlis an luasgain 1 

Cha chum baile t\r no cuan riut, 

Shlaod thu mi deas is tuath leat, 

Dh'fhàg thu gun lùgh gun snuadh mi, 

O'n Roinn Ilich gus an Tròisach, 

Cha chluinneadh tu mu chreach na tòrachd, 

Sean daingneach carragh na blar-còmhraig, 

Seanachaidh Bàrd no fear-òran. 

Nach slaodadh tu mi air mhuineal, 

A dheòin na dh'ain'eoin thun an t-siubhail, 

Faic an t-àit* ud ; faic an duin' u(} ; 

'S na gabh suim do ghràin an turuis, 

Do ghruaira an t-sainnt na sgraing gun fhiiran. 



BLAR DHAIL RIGH. 47 

A CHEOLRAIDH. 

Thug mise dhuit mar gheall mi, 

Sealladh air glinn àigh 's air beanntan, 

Air coirean fraoich, 's air i-aoinaibh alltach, 

'S lochain nach traoigh air gach meall diubh 

Muim' altrum nan geadh 's nan lach, 

Far am faigh am fìadh a dheoch, 

'S a lòn gu fial air leirg amach, 

De mhìltibh lus ri grèin gu moch, 

Air aonach farsuing nan eas-caoirgeal, 

A' steall-ruith troimh chlaisaibh craobhach, 

A' mire leum nan ceudaibh caochan, 

Nach do thruailleadh riamh 's nach caochail, 

Cuislibh nam beann, beath' a chòmhnaird : 

A' cuir clì fais an càil nam pòraibh, 

A thèid 's an dùsluing mar a dh'òrduich, 

Ughdar Bith-bhuan na cruitheachd, 

A'n aim'sir an t-sìl chur earrach, 

Roimh *n t-sàmliradh àluinn righ nan duilleach 

'S crùn na bliadhu' am foghar torach, 

Rinn thu gearan air mo luasgan, 

'S gu 'n d'iomain mi deas is tuath thu, 

Kàire dhuits' a chuir uait mi, 

Gus an do liath thu 'toirt fuath dhomh, 

Na'm biodh tu dìleas 'n a t'-òige, 

'N uair *a thairg mi'n tùs do phòsadh, 

Sheasainn do chiiis anns gach dòlas, 

'S bhearrainn feusagan luchd-fòimeart. 

AM BARD. 

Ma*s sean' chuimhneachan is ceòl duit, 
Cha-n 'eil mi 'g iarraidh do chòmradh, 
Na t-fhuran an cuideachd na'n còmhaìl; 

Cha teid mise fad' an tòir ort, 
A dhrollach leisg tog de'd' dhroch mhein, 
Na cas fiacail 's na druid rosg rium, 
'S fad o' chualas ma 'n bheul thosdach, 
Gu*r seirbh' a mhùig na teang' a bhrosgail 
'S iomadh bliadhn' o nach d'fhuair mi ; 
Oran, iorram, rann, na duan bhuait, 
Eirich gu grad 's bitheadh buaidh leat, 
Labhair a mach mar bu dual duit, 
Thoir Mac TeiìV a* creagan cruaidh, 
A* spreigeadh le Gailig 'an cluasan, 
Nan òigfhear fhathast nach cuala, 
Mu Bhlàr Dhail Righ nan euchd ainmeil. 
A chuir Righ Rcabart a*n càs anama. 

A CHEOLRAIDH. 

Cha chuis mhoit e, 'n i nach èigin, 

A'n e sunnt na h-òig a ghluais gu sèist' thu 

'S clàrsach nam beann gun spèirid, 

Gheibh thu do thoil ach bi gleusta, 

Suidh a nall 's ni sinn rèite, 

Glacaidh sinn làmhan a chèile, 

'S gu là bhàis cha d' toir mi beum dhuit, 

Gabh air t-aghaidh mar do dhùrachd, 

A' toirt sgeul air feachd Mhic-Dhùghaill, 

A chuir Righ Reabart 'ga dhiibhlan, 

*S mar thug e gun taing a chùl riu, 

Air faiche chiar-dhubh Shrath-Iir-Fhaolain, 

Tha gus an diugh 'na culaidh aosd', 

A' falach duslach cuirp nan laoch, 

Fo fhòidibh glas air sliabh na còmh-stri ; 

Stadaidh mi 'nis, 's dean thus 'àn còrr dheth. 

AM BARD. 

Bàinig teachdaireaclid Mac-Dhùghaill, 
Gu'n robh B\gh Reabait le bhiùi, 
Fo dhubhar nan coilltean 'ga fhalach, 
Am bruachan fiadhaich Linne-Chadoir,^ 
'S na'n tigte gu grad air a thòrachd, 
Gu'n glacte dh'ain'eoin beò e, 
Gu'n robh Fir Leamhn't air an luagadh, 
'S an lar-fhlath gun aon de sbluagh leis, 
'Na fhògarach mar bha Reabart, 
Gu'n teach gu'n daoine gun fhearann, 
Eireadh Clann-Diìghaill gu treun dalma, 
*S thigibh le'r feachd gu Druim Albainn ; 
Tha Clann-an-Aba nach dìobair, 
'S na tha 'm Bragh'd Alba de'r dìslibh, 
Air an t-sliabh 'nan airm 's nan èideadh, 
An sud ga'r feitheamh sin mo sgeiila, 
Ciod a tha'n ceann-cath ag ràdh rium, 
'S gu'n tillinn gu luath mar a thàinig. 

MAO-DHUGHAILL. 

Fhir luath mar sJunse J nan cbmhrag, 
Co chuir thugams' a thoirt sgeòil thu, 
Co thu fèin, no co do dhaoine, 
Ainmich co chuir thu *n taobh so, 
A'n e còmhnadh dàimh a tha thu 'g ìarraidh, 
No'n traoit-fhear thu o Righ nan laltag, 
Ma's fior do sgeul', tha nis na chrùban, 
Fo sgorraibh fàsail Inbheir-Dhùglais. 

* Loch-Loimainn. f Lennox. t Dreag chòmlirag nam Fianu. 



50 BLAR DHAIL RIGH. 

ÀN OILLE-RUITH. 

Dh'innis mi dhuit chean' an t-aobhar, 

Is cluinn a nis co chuir mi'n taobh so, 

An de bha Maithean Bhragh'd Alba, 

*S gach ceann-cath' thà feadh nan Garbh-chrioch, 

O Uaimh* nan craobh gu Cinn-Alla, 

Aig comhairr an Tùr Mhic-an-Aba; 

Fhuair mise brìgh na chaidh a labhairt, 

Le mionnan air faobhar claidheamh, 

Gu'n tugainn duitse mar a chual thu, 

*S m'ainm, cha'n àicheidh mi uair e, 

Theirear Gille-Mìcheil luath rium, ■* 

Bha mi uair a'm feachd Mhic-Cailean, 

'3 is mi nis Fear-rùin Mhic-an-Aba, 

Sin duit fail a sheula 

Le fuil air broilleach mo lèine, 

Comhara dirseachd a Mhic rath ud, 

Co daingean ri bunait Bheinn La-ur, 

Sin mo bharrant co bheir dùbhlan, 

Amhairc an so 's creid do shùilean. 

MAC-DHUGHAILL. 

Gu leòir. Tha 'n ruaglach ud an rib* a ghlacaidh, 

Is bòidich'ms' air crois nam f eart^in, 

Nach f alaich monadh coill no glac e, 

'S a dh'ain'eoin na bheil beo g'a leanmhuinn, 

Gur cumhann leis a roinn de dh-Albainn, 

M'an deàrrs trì grianaibh air Athar, 

Bithidh sgiùrs nan colg aig Loch Tatha 

Leis na tha'n Lathurna de' m' f hìor fhuil, 

*S bàs na buaidh, snuim chruaidh mo shìnnsear 

• Weem. 

Cha*n fhuasgail Reabart gu là bhràth i ; 

Faiceam ri siubhal a chrois tàra, 

Tein' èigin air gach meall is tulach, 

Brataichean sgaoilt' air gach tuireid, • 

Suaicheantas nan laoohaibh currant, 

A dh'fhalbh do'n t-saoghal as nach cluinnear 

Siol Chuinn a* freagairt do'n ghairm, 

Le sgal pìob 's le gleadhraich arm ; 

Biodh gach fear mu 'n àm so màireach, 

'Na airm air Leitir Mhuc-Càrna, 

Mar chomharr' air tionnsgnadh searbh, 

A thoirt do Reabart coinne gharbh, 

Nach fhaod e sheachnadh no bhuannachd, 

Ach 'g i lann urras, 's cha theab ruaig e, 

Cha'n eadh, air m'onoir, ach Laoch cròdha, 

An treas lamh-cLlaidheamh 's an Boinn Eòrpa* 

Thug teachdairean an Eìgh dha sgeula, 
Gu'n robh feachd nam beann air èirigh, 
Còig ceud deug aig ceann an uidhe, 
Campaicht* air faich an t-suidhe, 
Ailein a' meadhon Ghlinn Dochairt, 
Far an d' gheall an laochraidh tachairt, 
Fo aon bhratach mar a chualas, 
Fir thaghta fo iùil an uaislean. 

Ghluais Reabart troimh' Ghleann-falach, 

A dh'iarraidh còmhnadh Mhic-Cailean, 

A bha gleidheadh rathad Chàrn an droma,. 

Le feachd garbh na meirghe soilleir, 

Air an sloinntear Earra-Ghàidheal, ; 

'San Dùn Aorach teach nan àrmunn. 

'Nuair 'rànaig an Rìgh faìche Shraithaibh, 

Is e 'n dùil gun seachnadh e choinneamh, 

Chualas sgal pìob-mhòr a* seinn, 

'S torman slòigh a' teachd na 'n deann, 

Gach ursann chath air ceann na conspunn, 

Fraoch cath na'n gruaidhibh 's cruaidh na'n dòmaibh. 

AN CATH. 

Chòmhlaich na laoich lann ri lann, 

'An goil an àir fo shrannaich shròl, 

Torruinn còmhraig fad an raoin, 

'S fuaim stoc a* tùcbadh gaoir nan leòn, 

Milidh 'g an spòltadh air feadh, 

Reubadh lann is bruansgail shleagh, 

O dheas gu clì 'na 'm plodraich thiugh, 

Na Dùghlaich da 'n dlighe 'n làmh dheas, 

A' grad-lionadh bealach na sgrios, 

Suaicheantais bhair-bhreac nan Clann, 

*An smìiidrich dheirg de fhuil nan sonn 

O Albai;in ghaoil co thug do shìth bhuait, 

Mallachd buan do* d' luchd-mì-ruin, 

Tir nan cùmhnantan 's nan gaisgeach, 

Nan tuil, nam beann, 's nan creachain fasgach 

An iad so do mhic 's an àr-fhaich fhuileach 

Nach d' fhannaich an gaoir nam buillean. 

Sud mar chìte streup nam fear, 
Air fad an raoin 's am blàr g'a chur, 
Na Dùghlaich air barraibh nam f riodh, 
A spàirneachd troimh 'n challaid shleagh, 
'Bha dion an Kìgh air gach làimh, 
Air ccsd fion-fhuil a luchd dàimh, 
A b'èigin strìochdadh do'n bhuidhinn. 

Da 'n suaicheantas an lodh-chraobh* ruighinn 
Nach searg le teas na le gaillionn,'}' 
Kach marbh aois 's nach caochail dathan, 
A loisgeas fo'n uisge gun mhùchadh, 
*S nach cnàmh le fiacail an riudain,J 
0*n d' thig an dearcag ìocshlaint neònach, 
A dh*fhàsas air cruach 's air còmhnard. 

*Nuair chunnaic a shaighdearan gnili 

Stadh a chrùin fo gbiall a bhàis, 

Bhrùchd iad m'a thiomchoU *s an streup, 

Mar thuinn ghorm bhileach 'ni beuc air tràigh. 

Bha Dùghlas treun nach d'fhuiling smachd, 
A'n deannal nan creuchd 's e 'gleachd, 
A*m buillsgein cath-bhuidhinn nam Mac 
Da *n dùthchas Cinn AUa nan cnoc, 
Sreath chasgraidh nan Abach *s bu mhairg, 
A thachair riu 'm boil cath air leirg ; 
Fuil uaibhreach shiol Chuinn nan colg, 
Mar shruth na Cona-thuil an goil feirg, 
Le 'm biodagan claiseach cùl thiugh, 
A' sgreadail air frioUainean lùireach, 
Lann chinn-Ileach le neart ghàirdean, 
Is sleaghan reubach nan spèic cràiteach, 
A' dian chasgairt nan rìoghalach bras, 
'An iomart ghàbhaidh nan cleas; 
'S co nàmhaid a b' urrainn dòl às ì 
Ach fìneachan crodh' an taobh deas, 
Do nach bu dùthchas ceum air an ais, 

* Cypress. t Pliny. X Toumefort. 

Laoicli mhor Ardanach o ChaiU * 

Stèidh dhìon na h-Alba riamh gun fhoill, 

Fo'n fhacal aonachd gun bhàigh, 

** An guaillaibh a chèil' " o'n bheul gun sgàth, 

Fear mòr gun athadh na fola brais, 

'Bha tonnadh troimh lotaibh a chneis, 

Nach d' aidich gèill do neach a bhos, 

An Rigbdire Seumas Dùghlas, 

Da 'm b* oighreachd Gleann Anain nan lios, 

Làmh dheas an Rìgh 'ga dhìon o chron, 

'S leis anns gach cruaidh chàs riamh a dh'fhan, 

Am f\rein treun gun cheilg o shean, 

A thug sgrios a bhàis air clann nan con, 

Sasunnaich chlomhach nan tàr brugach, 

" Gun eagal Dia gun ghràdh duine." 

'Nuair chunnaic an Rìgh gu'n d' chaill e bhuaidb, 
# 'S- an t-eug ma 'h cuairt 'na mhìltean dreach 
Chuir e 'n spuir airgid *bu ghlan lith, 
Ri Muing-geal sliogaidh mar a chleachd, 
Mar làn damh àillidh bras nan cròc, 
An cuthach leum ri doirlinn chais, 
As iorghuill sgriosach nam pian, 
Thug e fuirbidh nan cliù cian amach, 
Ghrad shèid e dùdach nam beuc searbh, 
Cam adharc fharsuing mhòr an tairbh. 
Chual am feachd i mar bu nòs, 
'S fhreagair na bha beò da gairm, 
Caisgibh mar dh'fheudas an tòir, 
Gleidhibh òrdugh 's teichibh dian, 
Tha'n latha caillte sgeul a chluinnear, 
Gu*n do ghabh sin an ruaig o'n chumasg. 
* Kyle. 

CATH ALLT-A'-BHANNAIOH 

KADAR 

ALBA.NNACH AGUS FEAC 
ANNS a' bliadhna 1314. 



, KADAR 

NA QAIDHEAL ALBANNACH AGUS FEACHD SHASUINN. 



This descnbes the great battle that won his crown fcr Bmoe and hor 
independence for ScotUmd. 



Alladh nan curaidh a dh'fhalbh, 

Sgeula searbh do shìolach Qhall, 

A thuit le gaisge nam fear treun, 

Albannaich 'bu nuara meinn, 

'An cath cosgrach a bhrist cuing, 

Fòirneart iarmad chon, 

Le smachdachadh nam faobhar glan 

Air faiche na buaidh, 

Mar 'chuala 's a chluinneas gach àl. 

Eisd a Ghàidheil òig is mòrail gnè, 
Fhiùrain ghloin e'n fhreumh gun ghaoid, 
A chinn 's an ìr' a dh'àraich riamh, 
Laoich àileil na miadh còrr, 
A ghlèidh a dh'ain'eoin gach nàmh, 
Na dh'fhàg iad dhuinne mar chòir, 
An lath' a chuir iad an cath cruaidh, 
Aig Allt-a'-Bhannaich le buaidh. 

*Nuair 'shoillsich lòchran an là, 
Air tùraibh ard na StruM-liathf* 
Ohlac na Gàidheil an airm, 
Le deòin a' freagairt do'n ghairm, 
Gu " bàs na buaidh." Tha nàmhaid dlùth 
Deich mìltean le Ihth steud, 
• Strìveling. 

A* brùchdadh troimh'ii Chaol-gleann o dliea» 

Gii sruth ainmeil nam bruachan cas, 

Far an cualas gàir nan Clann, 

Le dèineas a* tarruing an lann, 

'Nuair thàinig an Rìgh 'na èideadh, 

Bu bhoillsgeil lìth. Lùireach throm, 

Thinneach m'a chom an t-seòid, 

A* tilgeadh lannair ri grèin, 

Is tuagh Abrach nan creuchd 'na dhòid. 

Tharruing na fineachan a suas, 
An òrdugh cath mar bu dual, 
Fir mhòr gun choimeas a bhos, 
Fo earraidh a b'eugsamhail dath, 
Suaithcheantais gach treubh fa leth, 
Air chonbhadh 's an dealas mar aon, 
A dhìoghladh eucairt is tàir. 

'Kuair shèid trompaidean nan nàmh, 
Gairm-chatha 's an geòin* gu f uil, 
Shleuchd na Gàidheil a sios, 
Ag aslachadh cbmhaadh nèamh, 
Aoradh dùrachdach nan treubh, 
Gach Clann 'am fochar a chèil, 
Loinn sgathaibh 'na'n dùim, 
Is Dia 'na'm beul. 

Thuirt sladach nan ronnf ri fear rùin, 
A sheas dlùth dha freagaìrt d'^ thoil, 
" Tha na daoin* ud ag iarraidh sìth, 
Strìochte le h-eagal, 's leinne bhuaidh.' 

• Gionachas. t Edward. 

Fhreagair an sgreunaire fiat, 
" Tha'n iarrtas gu h-Athair na glòii*, 
A' guidhe airson an ciontan fèin, 
Cha ghèiU iad duitsa *s iad beò." 

'S mar thuirt, Vionnan a b' fhìor, 

Dh'èiiich na milidh gun sgàth, 

Le iolach fo shròlaibh gris-dhearg, 

A b' àillidh snuadh air an leirg, 

Comharr* bàis nam borb bha teachd, 

Nan naoi cath-bhuidhnean. 

'Seachd mìle deug *s gach aon, 

De rogha sluaigh, 

Se cinnich 'an comh-bhoinn, 

A bhòidich saors' na h-Alb* a mhort, 

'Sa maoin a roinn. 

Thòisich na Sasunnaich a ghrèis, 
Le marc-shluagh lionmhor garg, 
'Na'm buidhnean trom, 
Nach d'iarr 's nach d'fhuair, 
Fathamas ach an sgrios a thoill, 
Air barraibh sleaghan gaisgich Chaill, 
'An toiteal dhearg an àir, 
Is cumhachd nèamh 'g an dìon, 
Sheas na fir mhòr 'an goil na bàir, 
Mar ailbhinn a meadhon cuain, 
Fo onfhadh dùile nan stuadh, 
B' ionnan na h-Albannaich gharbh, 
An dùiseal thuagh 'us lann, 
Is steudan nam beart-gathach, 
A' leum na'n dàil le cuthach còmhraig. 
* Kyle. 

Far an cluinnte stoirm na cruaidh, 

A' tòrchuir mharc, is fhear, 

Albainn le colg neart a gnàth, 

A sgoltadh claiginn nan daoi, 

A dh'fhàsaich i 's a mhort a cli\i, 

Re ochd bliadhn' deug, 

Gun iochd gun bhàigh, 

A'n sud le dearbh reachd nèamh, 

'S le treòr sJ Mac gun taing, 

A' cosnadh buaidh an àigh. 

A thug do'n fhitheach ròcach cuirm, 

Air closaichean na neòghlan fiar, 

Nach togadh tuilleadh airm, 

An aghaidh sgiùrs na dh'fhan, 

Gu bhi 'n an creich do'n eug, 

'Nuair thòisich iad ri gleachd as ùr, 

Gun suim do'n bhuil, 

Ag iadhadh m'an bhuidhinn laoch, 

A bhailc am faobhair 'n am fuil, 

Ckoidhteach lìonmhor 's laist le boil, • 

Mallachd fèin-sgrios is tàir, 

Nach falaich tìom 's nach cuir, 

Lior nam boUa-cheann diubh, 

Co fad 's a dheàrrsas grian, 

No mhaireas Bith nan dùil, 

Dh'ath bhrosnaich iad le griinsglaich, 

Confhadh muirt an cleachdadh riamh, 

Bu bheag a dhiong e'n sud, 

'S na suinn gun fhiamh, 

Fo Mheii-gh' an Leòghainn deirg, 

'S am fuil air ghoil le cuimhne, 

Sgrios na mairg, a dhithich ceud mile, 

^S còrr le claidheamh, croich is gort, 

O na chaidh Rìgh Alastair'fo'n ùir, 

'S a nis na nàimhdean borb, 

Air teachd as iir, a thoiii; 

A bhuille bhàis, 

Do chinneach uaibhreach nach d'fhuiling cuing. 

Gaol do na curaidhean feachd, 

A dhearbh au sgeul ud dhuinn. 

Dòmhnullaich o Ile shean an lagh, 

Da*n còir reachd JEllgh, 

Tìr thuinnidh laoch a b' àillidh snuadh, 

'S b' àirde gnìomh ; 

Deich mlle dhiubh fo*n t-sròl, 

Fir àrdanach, o eirthir cuain, 

Air làmh dheas an fheachd, 

Borr, flathail, nan ceudan cath, 

Fo lasadh ruaim, 

Nan seachd suaithcheantais* is àirde meas. 

Mar ruitheas tonn air thonn, 

Le ànradh doirbh gu tràigh, 

A bristeadh le neart fèin o'm bonn gu'm bàrr, 

Air babhun criochan smachd a' chuain, 

Sgàin mlltean Shasunn air grab 

Nam faobhar, gris 'n am f eòil, 

'S tuil dhearg o'n cairbhean a' ruith, 

^An claisean caol nan cluain, 

O lotan leòn, nan gearradh, 

Nach druideadh sgil 's nach d'iarr, 

Alt-shaoir nan dìogh'ltach treun, 

'* Leoghan, Caisteal, Bradan, Craobhf hige, Fraoch, Long, is 
Làmh-dhearg. 

A mbaom o dheas gu cl\, 

'Am broilleach nan nàimhdean borb, 

An raon chritheach fo*m biiinn, 

A' comhfhreagairt do'n àil, 

Osan ceann, a' triobhiialadh le 

Gàir chath 's cliabh ghoil steud, 

A* sitheadh air babhuin shleagh, 

'Am boil an àir, 

Far nach d'fhidrich athar a mhac, 

Na fear rùin a charaid uchd, 

Ochanaich nan lèont is gleadhar arm, 

A' bodhradh nam milidh a sheas, 

'An stoirm nam faobhar. Gus an do thachdadh 

An gleann 's an abhainn, 

Le cruachan mharbh, 

Sgiùrte le cuthach nàir is tnù, 

Diombuaidh is mallachd nèimh, 

Theich na bolgairean gun ùin' 

A chaoidh an leth-cheud mile fear, 

A luidh gun deb, 

Air àrach nan iomradh, gun chrìoch, 

Ma'n cualas gu leòir. 

This poem was composed by the Bard after a YÌsit he paid to the 
district in the winter of 1865-6. He was the guest of the Parìsh 
minister, whose manse is not far from Sunadale. The manse is 
called Dun-Leabhair in the poem. The piece opens with an ad- 
dress to Sunadale ; the story then is told of a supposed raid that 
was made by Rurach, a Scandinavian king of Dublin, upon Cantyre 
in the reign of Eenneth M'Alpin. Eurach, who had harried many 
a land, resolves to make a descent upon Cantyre. He holds a 
council ; Gargan, one of his heroes, advises that a few of them 
should go in the guise of iishermen and spy the land. The counsel 
is adopted ; they reach the qiouth of Campbeltown Loch and find 
-the Island of Davar crowded with Scottish soldiers, and a chain of 
great strength stretched across the mouth of the Loch ; they are 
challenged, and told that the day was celebrated as the king's birth- 
day, and that on that day no stranger was allowed to enter ; they 
pretend they are fishermen from Arran, and make a great show of 
their loyalty ; they go away and sail round the MuU and arrive 
at the mouth of West Loch Tarbert. They are here also challenged 
by the watchful Celts ; they pretend that they were driven by 
stress of weather to seek the favourable shelter of the Loch. They 
ask, and obtain leave to sail up Loch Tarbert, and drag their boats 
across the isthmus to the East Loch ; they sail to the Isle of Man, 
which they reach in safety. This ends the first part of the poem. 
— R.B. 



a' cheud earrann. 

A SLiinadail a' chladaich bhearnaich, 

Ged is corrach glas do shlios, 

'S ged nach robh thu tric an saothair nan bàrd, 

M'an teirig do sgeul creiche 's blàir 

Bithidh tu 'measg chàich 'g ad iomradh. 

Do rudha ciar-dhubh, bia*dh nam bàirneach, 

Sguabte, bàite, 's co d'an ioghnadh, 

*N uair a shèideas Ealasaid a f uaradh, 

A' sguabadh tonnan Chaolais-Bhranndain ; 

Mullaichean mara le stoirm faoiltich, 

A chunnaic mi bho thaobh Dhun-leabhair ; 

Onfhadh na doimhne shalainn 

A' stealladh mu d' cheann gun sgìos, 

A' tuiteam 's a' dìreadh mu seach, 

Trom mhothar slachdraich stuadhan fairge, 

A' criothnachadh do charaigean cleiteach, dubh^ 

Air nach laidh dus a' Mhàirt. 

Co nach sireadh do ghlacan uaine, 

A chunnaic aon uair iad 

'N an culaidh shamhraidh, 

Cruitheachd nan lusan, mar gu*m b'ann, a' stri 

Co 's riomhaiche a sgeadaicheas 

Guch ìsleach a's bruaich, 

Bho tholman noad na h-uiseig* 

Gu aisridh doireachan nan earb ! 

Do ghleanntan coillteach far an cluinnear 

Na mìltean iteach fo dhuilleach 

Kan crann cùbhraidh, air bruachan 

Kan sruithean nach traoigh, 

A' taomadh an uchd do thràgha, 

A tha 'nis am measg chàich an iomradh. 

An làithean Choinnich mhòir na h-Alba, 
'S chualas gach gnìomh a thug an t-ainm dha^ 
Bha Riirach Mac Chracaig nan strèap, 
'N a righ an Ath-cliath an Eirinn, 
Lochlannach cruadalach, seòlta, 
B* iomadh buinne doirbh a sheòl e ; 
B' iomadh uamha, coiU' is cladach 
Anns an do shèid e turlach rathaid ; 
B' iomadh buaile mhòr a clireach e, 
'S bu lìonmhor fear garg a ghleachd e, 
Eadar Tir-Chonuill a's dà Arainn, 
Gleannaibh na Rut' a's Manainn, 
Eilean tri-chasach nan Gàidheal. 

Tha crìoch orr* annad, 's b'fhad an dàil ud, 

Ghlachd Rùrach thu le 'chabhlach, 

'S shèisd e do Dhùn dìon le 'armailt, 

'S an^uair a shaoil e gu 'n do strìochd thu 

Ghairm e gu comhairl* a dhìlsean. 

De 'n chuid diubh* ràinig a* choinneamh 

So an ainmean' borb gun sloinneadh ; 

Meargadaly Gargany a's Brosdany 

Beolany Eardadhy a's Torcull, 

Lorgan, Basan, a's Crogachy 

Ugadal, Mugan, a*s Boman, 

'N uair 'choinnich iad aig Carn-a'-ghrianaidh 

Thug Rùrach mar so dhoibh 'iarrtas : 

"Chi sibh an diugh grian an Earraich 
A' boillsgeadh air muir 's air talamh, 
Ag innseadh gur àm dh linn gluasad 
A chuir na gheibh sinn ris na fhuair sinn. 
Thog sinn cheana creach na h-Eireann, 
An iomadh ceàrn, 's cha d'f huair iad èiric 
Ach rocail an fhithich air an cairbhean, 
Air tìr-mor 's an innsean fairge, 
Cais'meachd na tuaidhe 's gaoir nan lasair 
Ag innseadh co dhinn a thachair 
Air na dh-fhàg sinn sgathte, ròiste, 
'S de 'na fhuair sinn nach robh beò dhiubh, 
Eadar Sligeach 's Carraig-Fhearghais, 
Na thogadh an còir' air eallachain ! 

Tha Manainn gun chrodh gun àireach, 
'S cha *n fhada bhuainn creach Earraghàidheal, 
Ceann-tire torach, feurach, gleannach, 
Fonn-altrum nam fiadh 's nan coileach. 
Tha 'n fhaìrge ma 'n cuairt gach taobh dheth. 

Domliain,"glan, gun bristeadh caolais, 

Far^am faigh ar Cabhlach seòladh 

Gun ghrabadh timchioU a' chòrsa, 

O Bheinn -an-Tuirc gu Loch-an-Tairbeirt. 

Le soillse maduinn 's ciar an anmoich, 

Siùbhlaidh sinn àird^an is còmhnard 

A' gabhail mar thig, creach a's tòrachd. 

Faicibh a nis co *n taobh dheth 

Is laige dion *s is lugha 'n daoine, 

'S an dòigh is feàrr air a ghlacadh, 

Ma 'm faigh a mhuinntir cultaice. 

A^Ghargain, an toiseach so do bharail, 

Is tu an Ceann-feadhna is sinne th' againn. 

Gargan. 
"Aig do sheirbhis mar mo chomas, 
Ach 's deacair an comharadh sin amas : 
'S^fior gu]'n do thog sinn creach na h-Eireann, 
'S nach d' fhàg sinn aon a dh'innseadh sgeul air, 
Bha 'n tuagh a' srachdadh sgrath nan càirean, 
'S am fòid lasrach ris gach fàrdach, 
Cha d' fhàg sinn mart air beinn no f aiche, 
No each no làir'a dh'fhàs an seiche, 
Theich'na^h-Eireannaich a' sianail 
Gu bonn na speur 's ni b'fhaide dh'iarradh ! 
'S an uair ghabh iad an casan mar urras, 
B* e 'm port ciiiil, * Cha till sinn tuille,* 
Ach 's meallta so a thoirt mar shamhladh 
Air Gàidheal laochail na h-Alba. 

Ma^thèid thu'riiisgte troimh thom droighinn, 
'S coiseachd cas-lom air preas cuilinn, 
Cadal gun lèin' air an fheanntaig, 
'S racadal itheadh gun draing ort, 

'S usadh dhuit sud na dol a* spìonadh 

Eriodhan stailinn Chinntìre. 

Ach o*n 's comhairle 's nach cbmhrag 

Is feumaiche 's an àm g* ar seòladh, 

Mar 's lugha a their 's is mo a ni sinn 

'S ann is àirde a bhitheas gach gnìonih dhuinn. 

Tha 'n so dà fhear dheug de* d' chàirdean 

A lean riut riamh 's a nis nach f àg thu ; 

Tha dà bhirlinn ann ad chabhlach 

Co maith 's a chuir druim air fairge, 

Dà shè-ramhach dliìonach làidir, 

'S thèid sinne, seisear anns gach bàta, 

Faigh slatan iasgaich agus lìontan, 

Aibh osanach is eangach sgrìobaidh, 

Thèid thu ma *n cuairt Cinntìr' mar iasgair, 

'S chì thu deas a's tuath, mar t* iarrtas, 

Gach port is tràigh, gach ùig is cal'a, 

Gach caisteal, tiir is bealach-faire ; 

'S ma thig iad *s gu 'm feòraich iad, Co sinn, 

Tha Gàidhlic Arannach aig còig dhinn, 

Is triùir eile a bha 'n Leoghas 'n an òige 

'N uair dh' iarr na Lochlannaich còir air ; 

'S aithne dhuit sinn. Gabh air t' adhart, 

Cha chreid mi nach soirbhich an oidhirp." 

" 'S maith thu, fhir ghairg," arsa Riirach, 
^' Is treise foill aig àm na dùbhlan. 
Beartaichaibh Sron-nam-fuai-adh, 
Le Druim-dìreach ghnlomhach, nach d'fhuaradh 
A' tilleadh air roinn cholgach rudha, 
'S iomadh tonn a sgoilt i dhuinne, 
Sruth is gaoth da'n d'thug i gualainn, 
Cha 'n fhacas fathast seise luathais dhi ; 

'S mur tig Mac laiii Glieàrr g' ar tòrachd' 

Cha ghlacar le luath's ràmh na seòl i ! " 

Ghluais na flr thun a' chladaich, 

'S leag iad an airm an tom-falaich. 

Fhuaradh grad an àsaig iasgaich, 

Uidheam gun mheang mar a dh' iarradh. 

Stiùir iad troimh 'n linne leathain, dhomhain, 

O Mhanainn gu còrsa Chinntìre, 

'O'n d' thàinig an naidheachd mar a dh'innsear, 

An Claonaig fhasgach nam faoileann 

Leag iad an acair, 's phaisg iad aodach 

Gus an d' èirich grian air beanntan Arainn, 

'S an cinn fo chirb nan neul am falach. 

Dh' amhairc Rìirach le ioghnadh 

Air aodainn charaigeach nan aonach 

Ag èiridh o chòmhnard na fairge, 

Ursannan iomall àrd na h-Alba, 

A chuir an creachadair dàna 

lonann 's mar an limhlachd chràbhaidh, 

Ged a chuir sruth is gaoth 'n a dheann e 

Troimh stuadhan gruamach Chaolas-Bhranndain, 

'S e 'faicinn cladach glas Chinntìre, 

Le tiiraibh aosda mar dhìon da 

An sealladh a chèil' air gach bearradh, 

Far an deàrrsadh teine-rabhaidh, 

'N uair a thigeadh naimhdean nan Gàidheal, 

A fhuair an uaigh co tric 's a thàinig. 

Còrsa sgolbach, geodhach, iargalt', 

A chuir Rùrach à dùil na dh' iarr e ; 

'S mur bitheadh comhairle a chàirdean 

Thilleadh e luath mar a thàinig, 

Le gaoth 'n an siùil, 's ràimh 'g an sparradh, 

Gu dian an iar ag iarraidh rathaid 

Gu loch fasgach Chille-Chiarain, 

Miann nam bàrd 's na chunnaic riamh e ! 

EAinig na seòid Cleit-a'-chaolais, 

Eadar Eilean-dà-bhàrr a*s Creag-nam-faoileann, 

Ob fasgach, is gun tonn air cladach. 

Thuirt Gargan, "So an t-àite. Stadaibh 

Gus an cluinnear na 's àill leibh, 

'S bhur comhairle m 'an iarr sinn fàrdach 

Eadar giallan an leòghainn 

A *s tric a chagainn ar seòrsa. 

A righ Ath-cliath, — ort an lùireach ! 

Glac an taoman 's aom do chùlaobh. 

'S tu ^nis sgalag a' bhàta, 

'S bi bodhar o nach d' fhuair thu Gàidhlic. 

Bidh sinne 'smèideadh riut 's 'ga d' sheòladh 

Mar bhalbhan bochd nach cluinn ai* còmhradh^ 

A dhaoin-uaisl' am bheil sibh uile toileach 

An rìgh a chur mar »o am folach ì " 

Fhreagair gach fear, " Biodh sin mar 'tha e : 

Cha *n *eil dòigh eil' air a thoirt sàbhailt." 

Gargan. 
"Taobh thall d*an charaig so air fuaradh 
Chl e gur maith dha na chual e." 
Dh' iomair iad m' an cuairt an rutha j 
Ràinig iad Eilean-an-dà-chaolais, 
'S dithist fosgailt' air gach taobh dheth, 
Aon diubh làn domhain, fior-ghlan, 
'S an t-aon eile 'ti-àgh'dh 's a' lionadh 
O 'n linne gu bràighe 'chala 
Air an d* ainmich na Gàidheil am baile. 

Thug Rùrach osann throm nach b'àbhaist, 
'N uair chunn* e 'n t-eilean, b* eagal dasan : 
. Earra-Ghàidhealaich mhòr nan casan dearga, 
'N an sreathan o bhile na fairge 
Air leud gach troidh an seasadh duine, 
O iochdar na creige g* a muUach ; 
Plathan soills' o 'n airm a' deàrrsadh ; 
Sròl air a' bhinneig a b' àirde — 
Bratach na h-Alba, seadh a mòrachd 
D' an dion aon-adharcach a's leòghann. 
Bha slabhraidh aibheiseach trast' a' chaolais, 
'S a cinn 's a* chreig anns gach taobh dheth. 
So glas a' chala — stad a Bìiraich ! 
Tha cleachdainn nan Gàidheal iir dhuit 1 
Ghlaodh freicoadan, " Co às duibh fhearaibh ì 
'S còir gu 'n tuig sibh bhur mearachd : 
So latha-breth Rìgh Alba, 
Tha^'n rathad dùinnt* air tìr 's air fairge. 
Innsibh co às duibh : so an t-òrdugh 
A thug an ceannard 's an àm dhomhsa.' 

Gargan. 

" lasgairean sinne o Arainn, 

Tha sinn ceàrr 's gun 'fhios againn. 

Slàinte 's buaidh do Rìgh Coinneach, 

A' chroich do na dh' iarras a choire! 

Bu duilich leinn 'òrdugh a bhristeadh, 

A laoich mhòir a's àirde misneach." 

Dh' iomair iad a mach gu socair 

Ag amharc 'n an dèigh, 's cha b' ann tosdacb| 

Ag iolach 's am boineidean 'n an làmhan 

Mar gu 'm b* èibhneas dhaibh an t-àit' ud. 

Gargan. 
" Tha sinn fad nan ràmh o 'n charaig, 
Greasaibh gu luath as an t-sealladh. 
Ma ghabhas iad amharus ciod e sinn, 
Gheibh sinn an gad gim stad gun rèite. 
Chroch iad so Greann Mòr Mac lomhair 
A ghlac iad latha Ghlinne-righ'sdail ; 
Gno-nan-ceajin, a's Srachd-nan-sealbhan, 
Dà bhràth'r m' athar ; 
Ceud d' a mhuinntir, 's iomadh ceannard 
Nach d' f huair fathast an èiric, 
A thogar gun taing *n uair a thèid sinn 
'N ar buidhnean-creachaidh feadh na dùthcha. 
Bidh neulan toit* gach taobh 'g an tùchadh, 
Sleagh, a's tuagh, a's croich, a's teinne, 
Toirt aichmheil dhiubh airson na 's leinne. 
Cha dion a* chrea^ ud fad' an anail, 
Ged 's lìonmhor iad, is sinne ainneamh. 
Tha là eile 'tarruing dlìith dhaibh 
A bheir Lochlann daibh le àireamh dùbhlan 
Tha, nis, a Righ an ceann-sia'r ad shealladh ; 
Direach mu d* choinnimh, so an rathad. 
Chì thu Dun-abhartaidh 's na th' ann diubh, 
Ach 's gliocas an seachnadh 's an àm so. 
So dùthaich nan curaidh garg an còmhail ; 
Bheir sinne dhaibh deannal nan sgòman ! 
M' èibhneas an tuagh an uair a cM mi 
A faobhar a' spreadadh an cìobhlan, 
*S troimh bhun nan teang 's gu cùl nan cluasan, 
A' dioghladh na thug iad bhuainne ! 
Le sruth a's gaoth a nis 'n am f àbhar, 
Chuartaich iad a* Mhaol gun fhàdal. 

Gu cladach an taoibh mu tliuath dhi. 

Bha 'n fhairge ciùin 's a* ghaoth gun bhruaillean. 

Chunn' iad Dun-sgèitheag 's Dun-a'-chlachain, 

'S gach port is iiig am fad an astair 

'S an cuir birlinn a saidh air fad na Learga, 

Ged nach do mheudaich sud an earbsa, 

Bhi coimeas nam fear a b* fheàrr a bh' aca 

Ri calmaich nan culaidhean breaca 

A chunnaic iad air feadh nan achadh. 

'S cuid eir air bruthaichean 's an glacan 

A' trusadh chaorach thun nan cròidhean, 

'S an crodh aig buachaillean 's aig òighean 

'G an iomain, gu h-eadradh, do bhuailtean, 

Na minn a' mireag air na cluaintean, 

Eòin na mara 'n cuisle an tràghaidh, 

A' glacadh nan iasg meanbh gun àireamh, 

Faoileann a' chneis ghil gun smal 

Ag itealaich, a' teachd 's a' dol, 

No 'snàmh nan tonnan corrach, barragheal, 

Stuadhan fuaimneach na fairge ; 

Gaoth o *n iar a' coinneachadh sruth rabhairt, 

Greann chaoireach bàthaidh a* cathadh, 

A chur na coimhich bhorb an iomagain, 

A' teicheadh'le luath's sheòl 's le iomram, 

Do Loch-an-Tairbeart fasgach, sàbhailt, 

Is minic a thug fois do 'n ànrach. 

Thuirt Riirach, 's e 'g èirigh, " A dhaoin' uaisle, 

Tha mi searbh d' an lùirich fhuair so ; 

Tilgibh i an grunnd a* bhàta, 

Gus an seas mi mar a b'àbhaist." 

Gargan. 
" Tha sin barrachd 's is fhiach t' anail. 

Far am bheil thu 'noclid air f aineol." 

Cha b* f hada dhaibh mar so a' labhairt, 

^N uair thàinig freiceadan a' chalaidh, 

'S dithist air ceann na cuideachd, 

CoUa Mac-Dhòmhnuil nam buillean, 

Bho Chruach Chòrr-airidh an Ile, 

'S am fear eile de Ghàidheil Chinntìre, 

Eachunn Mac Aonghais mhòir a* Chlachain, 

Laoch a chaidh ainm f ad' air astar ; 

Theireadh càch ris, 

Fear a bu treise de na Niallaich ! 

'N uair leag na h-iasgairean an acair, 

Thuirt e, mar so, am beagan fhacal : 

" Co sibh ì Thugaibh sgeul gun dàil, 

'S brìgh bhur turuis gu tìr Mhic-Dhòmhnuill ; 

So còmhla *s iuchair Chinntìre ; 

*S e 'n t-òrdugh gu *n innis na thig 's na thèid 

An diithaich 's an cinneadh. 

Chuireadh sinne mar urrais g' a iarraidh, 

'S fiachan so nach faodar àicheadh." 

Gargan. 

** 'S fios do na Gàidheil gu lèir, 

Fhir thrèin, gur fior do chainnt 

'S gu *m faigh thu gun taing na dh' iarr thu, 

Smachd Mhic-Dhòmhnuill 'n a thìr f6in, 

'S nach èiginn idir do na càirdean 

A bhi dha mar a bha sinn, dileas. 

lasgairean sinn o Arainn ; 

Chnir fuadach-mara sinn an taobh so ; 

Chuartaich sinn a* Mhaol 's a' mhadainn 

Gun tonn air a buinne, 's a h-uchd 



2 BLAR SHUNADAIL. 

Ri speuran gorm gun neul, 

A's fèith a' nochdadh a h-àilleachd. 

Air a cladach, an taobh mu thuath dhi, 

Dh' èirich fras fhuaraidh o 'n iar, 

Garbhan borb nach gabhadh stad. 

Ruith sinn air fad na lÌDne ghàbhaidh, 

Stiiiir *g a gleidheadh, 's siùil 'g an togail, 

'S raimh a' cur cobhar m' an bhòrd a b' àirde. 

Tha sinn a nis sàbhailt aig talla bàigheil 

Rìgh Innse-Gall : cha 'n iomradh gainne d* a mhuinntir, 

An cead duinn na birlinnean a tharuinn trast an Tairbeart ? 

Tha Mhaol searbh a dhol 'n a còmhail." 

Eachunn, 

" Bu gharbh a h-anail an diugh 'g ur ruagadh, 

Thar dromannan gruamach domhain, colgach. 

Is cead duibh na birlinnean a tharruinn 

Gu loch eararach an Tairbeart : 

Arannaich, luchd-leanmhuinn Mhic Dhòmhnuill, 

Fasgadh a's biatachd an còir bhuainn." 

Thog na seòid Sron-na-fuaradh 

Air an guaiUean le sàr-ghreim calmachd, 

'S Druim-dìreach 'n a dèigh, 

A leag iad rèidh 's an loch chumhann 

An taobh an ear do mhuineal Chinntìre mòire, 

Co luath 's a dhruid neòil na h-oidhche 

Mu ghathan-soillse lòchran nan speur, 

Thog na coimhich gharg na siùil 

Air barraibh nan sùgh 's an linne rompa 

Gu Arainn nan iomradh sean. 

O'n cheann deas deth ghabh iad ciirsa 

'S eagal na croiche 'g an ruagadh — 

Gad ruighinn seilich Chinntire 

A' dìosgail 'n an cluasan. 

Aon eagal eile, ach croich na h-Alba, 

Cha robh air talamh no air fairge 

Aig an t-seòrs' ud. Garg mar mhadadh alluidh 

An dùthcha, an-iochdmhor mar mhath-ghamhainn 

Tuathach an Lochlann fuar an t-sneachd, 

'S a shoc am bian a chreiche, 

Acras a's gairge nàduir 'g a stuigeadh — 

Riochd nan creachadairean borb ud. 

Ràinig iad Manainn gun dochunn, 

'S dh' fhàg sud romhainn leth an sgebil. 

The second part of the poem opens with an account of the amval at 
Snnadale of the King of the Isle of Man, who comes with a 
sad story of how Rurach buraed and destroyed his kingdom. A 
few brave Scottish Highlanders — such as Ailean-nan-Sop from 
MuU, Mac lain Ghearr f rom Sunart, and others — take refuge iu a 
cave in the north end of the Isle of Man ; they are joined by 
Gregor MacGregor from Cowal, who was driven by stress of weather 
to Man. They make friends with M'Dougall, the admind of 
Kurach's fleet, who was carried away in his youth and reared as a 
Scandinavian, but who never lost his love for his oppressed 
countrymen and his hatred of their oppressors. He tums traitor 
to Riurach and aids in setting fire to Rurach's stronghold, After a 
desperate fight with Rurachs guard, whom they all slay, they set out 
to acquaint the Cantyre folks of the intended raid. This, however, 
was done by the King of Man already. Gregor goes to Cowal to 
gather his clan. The Cantyre people all gather. Feats of great 
strength are being done by way of exercise, whnn the bagpipes of the 
Islay and Cowal hosts are heard sounding in the distance. They are 
welcomed and led to the field where they intend to wait the 
enemy Rurach and his host arrive. They get a warm reception 
and are thoroughly thrashed and fly in terrìble confusìon. It 
may be interesting to know that the Bard has taken the names of 
the decent farmers and cottars who liv^'d in the district in 1866, 
and transformed them into brave chieftains of the olden time. — R.B. 



An dara Earranx. 
Seachdainn a's là 'n a dbèìgh, 
Bha Mac-Iche Shunadail 
Aig cladach port an ainm ud, 
An sàmhchair madainn a' Mhàigh, 
'S a' chruitheachd 'n a h-àilleachd gach taobh ; 
Saoghal nan lusan a' còmhdach nam bruach ; 
An fhairge an suaimhneas sìth', 
Gun tonn ri tìr 's a h-uchd mar sgathan, 
A* dearrsadh ri copan cian nan speur, — 

Sealladh nach annas do na Gàidheil, 

'S nach eòl do chàch nach faca riamh e. 

Dh* amhairc am fear mbr ri muir, 

'S chunnaic e, *teachd air sruth a' chaolais, 

Birlinn fhada le sè raimh dheug, 

Is fear *g a stiùradh *s e *m breacan rìoghail na h-Alba. 

Bha crann àrd 'n a meadhon, 

A's leòghann dearg am brataich leathainn, 

Air fiamh an òir gun smal, 

A' srannail ri cèabhar nan oiteag 

A thog ghiasad na birlinn, 

A' sgoltadh an t-sruith le neart iomram, 

'S i 'ruith gun fhiaradh air Port Shunadail. 

Leag na coigrich gun dàil an acair 

Far am fac' iad fear àrd 

Le f àilte 'teachd 'n an còmhail ; 

'S labhair le guth duineil, 

"Sonas do thurus nan Gàidheal, 

Bhur beatha gu Dun-sgolb ! 

Cha doirbh dhuibh 'fhaotainn 

An taobh so bhos d* an aonach uaine. 

A dhaoin-uaisle thigibh gu m* àite ; 

Buaidh a's slàinte dhuibh mar dh'iarrainn." 

Ghhiais na fir, triùir a's triùir, 

'S an ceannard-rùin air an làimh dheis, 

'S Mac-Iche mòr 'n a cheann-iiìil, 

Gu Caraig-an-Dùin nach faighear 'aois. 

Dh' fhosgail fear-faire 'n dorus iaruinn, 

Eadar an dà chreag, 's an robh an sàs 

A lùgadan làidir gun mheirgeadh 

Erè iomadh linn, 's a ghlèidh na Cinntirich 

Le cruadal air iomadh faiche. 

An iomairt gharg nan cath tric 

A chur làmh dheas na h-Alba, — 

Rudha nan dà ghleann deug a dh' àraich roinn 

De chonspuinn gun f hoill Earraghàidlieal. 

Chaidh a' chuideachd le modh uaislean 

Do sheòmar uachdrach nan cuirm, 

Far an d' thubhairt an ceannard òg 

Am brìathran stòlda ri Mac-Iche : — 

"Mar urram do chleachdamh nan Gàidheal, 

So an t-àm 's an còir dhuinn ìnnseadh 

Co sinn, is aobhar ar turuis, 

O'n thug thu cuireadh dhuinn gun iarraidh 

Cu aoidheachd fhialaidh ceann-feadhna. — 

'S mise Griogair, Mac Dhòmhnuill Ailpeinich, 

Righ Mhanainn. Sgeula creach a's ainneai*t 

A tha againn ri ìnnseadh ; f ògradh gun iochd 

An casgradh gleachd ri nàimhdean lionmhor, 

A dh'fhàg sinn gun tìr, gun ni, gun daoine, 

Am mios deireannach an Earraich so dh' fhalbh; 

Gun fios, gun rabhadh, 

Thàinig madainn an àmhghair, 

A thug an sealladh cabhlach nam borb, 

Làn sluaigh, d' an suaicheantas tuagh a's teine ; 

Armailt mara is tìre Riiraich nan creach 

O Ath-cliath an Eirinn. 

Dh' aithnich m' athair bratach dhubh an fhithich ; 

Ghairm e ghillean gu ci'ois tàra, 

Rabhadh nan Gàidheal ri àm èiginn ; — 

Dh' èirich iad uile mar aon fhear; 

Thàinig iad gu aonach uaigneach 

Mar a fhuair iad an òrdugh ; 

Dh' iarr m' athair cabhlach Mhanainn 

A thoirt gu cladach a' chinn tuath, 

'S na h-aosmhoir, mnathan a's clann 

Aiseag gus a* cheàm a b' fhaisge dh-Albainn, 

Gallamha fo sgèith nan tonn, 

Talamh nan sonn nach do strìochd. 

Làidir, dìleas, gun fhoill, 

Ohaidh sinn gun mhoille 'n dàil nam borb. 

Fichead m' an aon bha iad ruinn. 

Ohoinnich sinn iad an tuinn a' chladaich, 

Sin ainneamh 's iadsan lìonmhor. 

Oha d' fhuair sinn dion ach fuil nan Gàidheal, 

A sheas, mar an àbhaist, gun aomadh, 

Gus an do sgaoil neòil na h-oidhche 

An dubhar thar soillse nan speur. 

B' èiginn gluasad gu cùl cruaich a bha dlùth, 

Far an robh a' chomh-stri ùr 's a' mhadainn. 

Ghlèidh sinn bealach an sgrios. 

Oha b'fhios do na nàimhdean ar n-àireamh, 

Oha do ghearain aon aois no sgios, 

Ghearradh a sios sinn 's cha b' ann gun èirig; 

Thuit sinn gu lèir ach dà fhichead 's aon. 

Bha 'n gleannan 'n a chaochain dhearg 

An uair a dh' fhalbh sinn 

Troimh 'n doire sgàileach 

Qu birlinn Mhic lain Gheàrr an òb uaigneach, 

Ouraidh uaibhreach a sheas am blàr leinn, 

Leathaineach làidir, gaisgeil, dileas; 

'S fhear-cinnidh Bigh na misnich, 

Ailein-nan-Sop, 

A sheas 's a bhòidich, ' Oha 'n fhàg mi Manainn 

Gun lasair a chur ri Bùrach ; 

'Oha dion uamha no tùr am meirleach ! 

Fhir chiimidh, fan a's gabh na thig, 

Croich, biodag, no tuagh 's do cheann air ealaig, 

Mur an dean an cladach ar teàmadh'. 

Mac Iain Ghearr. 
* Fanaidh gus an anail mu dheireadh ; 
Cha toir an t-eagal dhuinn bàirlinn, 
'S mur am faigh sinn èirig gheibh sinn naigheachd 
A bheir sinn thairis do na bràithrean ! ' 
Chaidh an dithist do uamha nam fear ; 
Ràinig sinne Gallamha garbh an fhraoich ; 
'S Manainn, gun daoine, fo chìs nàmhaid. 

Dà latha 'n a dhèigh, 
Chunnaic ceathamaich na h-uamha 
Fear a' gluasad feadh nan creag, 's e 'g èisdeachd, 
Mar gu 'm b' èiginn leis anail a chluinntinn. 
Bha 'choslas is àirde ciatach 
Mar Fhiannach, an toiseach feachd, 
A' brosnachadh chàich is iad 'n a dhèigh 
A' dol do 'n eug-bhoiF le Righ Alba. 

AlLEIN. 

So coslas f ear-tòrachd a' tighinn, 
'S èiginn e thiUeadh leis an stàilinn. 

Mac Iain Ghearr. 
'S math a thuirt thu, fhir-chinnidh, 
*S èiginn a thiUeas am fear àluinn. 
Faigh dithist eile co math ruinne, 
'Sfear a thuilleadh;ach co a chòig an taobh so'Chruachan 
A bheir a shuaicheantas gu làr dheth f 

AlLEAN. 

' Tha thu 'g a aithneachadh % ' 



BLAE SHUNADAIL. 7\> 

Mac Iain Ghearr. 
Sheachainn mi e gus a so mar mo chomas : 
Bu tric a bha e 'g am iarraidh 
'N uair a thug mi '/i dubh ^s an donn 's an ctar leam. 
Falbh a sìos is gabh a sgeul ; . 
Is feàrr dha sinn fèin na Riirach, 
Mortair briiideil gun iochd gun daonnachd'. 

AiLEAN fRis d choigreach), 
' Fàilte dhuit, a dhuin'-uasail ; 
Co dhiubh a *s fear-cuairt thu, na fear eòlach ] ' 

COIGREACH. 

' Tha mi air chuairt gun teagamh, 

'S gun agam ach beagan g' am chòmhnadh 

Ged a thigeadh fòirneart am rathad. 

'S Earraghàidhealach thusa, tuigear a chuid ud, 

Le fear-dùthcha air cladach aineoil, 

Faondrach, 's an nàmhaid borb 

A' tòrachd na dh' fhalbh, 's a' mort na dh* fhan*. 

AlLEAN. 

^ *S Earraghàidhealach thusa, fhir na deas-chainnt ; 

'S co nach seasadh leat mar t' iarrtas 1 

Ged nach aithne dhuinn co 'n treubh 

O'n d' èirich am fear treun 'tha 'n so 'n a aonar." 

COIGREACH. 

Their iad Griogair Mòr nam Bò rium 

An Còmhall far an d' fhuair mi m' àrach. 

Co 'n fhine o 'n sloinnear thusa 1 — 

B'olc leam fear do ghuth mar nàmhaid ! 

Ach gabh do roghainn. — fàilte, no faobhar an fhir so !' 

AlLEAN. 

* Thogadh mi 'n talla ceann-tighe 

Nach beag iomradh — Tòrrloisg am Maile ; 

Ailean nan Sop, fear gun rath 

A tha agad mar charaid — co do nàmhaid ì 

Thig a nios a's gabh ar biatachd ; 

Na diùlt ; tha fear ri d* chùl is feàrr 

Na mise — Mac lain Gheàrr, 

D* an dùthchas Suaineart, 

'S nach aineolach am buailtean Chòmhaill ; 

'S ged is iomadh tòir a chuir thu riamh air, 

Gheibh thu e gun iarraidh. So an t-àite'. 

Griogair. 
' An ceathamach treun, uasal, 
'S beag a chuireas ruaig no tòir air ; 
'S air son na thug e uamsa, f àsaidh tuilleadh ; 
'S duin' e dh* aindeoin gach fàilinn ; 
Bu duilich leam 'fhàgail am bealach cumhann'. 
Thog Griogair cirb a bhreacain 
Mar 'g a cheartachadh m'an cuairt air, 
Sanas a chunnaic dithis air an uilinn 
An glacag dhìomhair 's iad ag èisdeachd 
Ki còmhradh nam fear mar a chualas. 
Cha b' fhuaim gun seadh an seanachas, 
Oùis a dhearbhadh an ùine gheàrr. 

AlLEAN. 

^Coiadsor 

Griogair. 

* Tha 'n so mo chomh'alt rimach, 
Griogair òg Loch Ruadhail ; 

'S am fear mòr glas ud eile, Dùghallach 
O 'n Ghallanaich ; cha 'n ùr an seanachas.' 

AlLEIN. 

' A dhaoin-uaisle, so an dachaidh fhuar 

A th* agam dhuibh.' 'N uair dhirich iad 

Am bearradh sleamhain gu fosgladh na h-uamha, 

Bu ghreim luith a's faicill, 

Le làmhan is casan is misneach, 

A bheireadh gun chlisgeadh iad 

Do uamha nam fear làidir o shean 

Nach d' fhuair Rùrach no 'mhuinntir, 

'S nach b' fhios do aon eile 

Ach teaghlach-rìoghail Mhanainn 

Ous an latha tha thu cluinntinn. 

Mac Iain Ghearr. 
* Thig a nios, fhir mhòir nam buailtean ; 
Do bheatha ! Ciod e chuir ruaig nan tonn ort ] 
'S duilich leam gur fior nach urrainn mi 
Do chuireadh ach gu suidheag na h-uamha, 
'S sinn air chuairt innte le chèile : 
Cluinneam do sgeul is t' ànradh.' 

Griogair. 
' Bha mo chomh'alta 's mise 
'S a bhirlinn bhig so shios ; 
Dh'fhàg sinn tìr am Port Phàraig, 
A dhol gu h-àit a bha dlùth do llimh ; 
Ghlac sinn na ràimh, gun dùil ri cruadal ; 
Shèid gaoth fhuaraidh is cur sneachd ; 
Chaill sinn an rathad gun fios c'àit'. 
B' 6 'n dè an treas latha dhuinn, 
Gun bhiadh, gun uisge, gun fhurtachd, 
Ach dùil rì bàs tiamhaidh, 
Gus an d' fhuair sinn iarrtas cràbhach. 

'N uair shoillsich grian na madainn an dè, 

Chunnaic sinn am fearann so. 

Bha mo bhràthair treun, gun mheatachd ; 

Chuidich mi e mar mo dhùrachd. 

Ràinig sinn am port beag so thall ; 

Bha 'm f ear glas, garbh so air mo làimh dheis, 

'G ar feitheamh le dealas bràithreil ; 

Thuig e mar bha sinn gun ùin* ìnnseadh ; 

Fhuair sinn beatha *s dìon o'n laoch bhàigheal. 

Ri solus na gealaich chunnaic sinn 

An àrfhaich oilteil sin shuas — 

Sealladh duaichnidh ! na cuirp lìonmhor 

A leag sibh an deannal garg nan cruachan domhain, 

Bu lìonmhor iad roimhidh, 's furasd ìnnseadh ; 

'S mòr 'ur gniomh cha teirig cliù dhuibh ; — 

Mo sgeula tùrsach, cor nan Gàidheal ! 

A cheannaird, thoir sgeul dhuinn gun dàil air Rùrach^ 

'S do chomhairr am bi dùil ri dìoghladh.' 

DUGHALLACH. 

* Tha mise 's an àm 'n a sheirbheis : 

'S cuis shearbh a thoirt deth na dh* iarr thu. 

Cha-n *eil fear an diugh beò 

Is feàrr eòlas air na mise, na bu trice 

Sheas r'a ghuallainn le teine 's tuagh 

An crìochan Eirinn. 

Dh' fhuadaicheadh m' athair 'n a dhuin' òg 

A diithaich Mhic-Aoidh 

An taobh tuath na h-Alba, do Lochlann. 

Bha mo mhàthair is còignear eile 

Leis 's a' bhirlinn. Cha robh mi ach trì^miosan 

An uair a ràinig iad tìr nam borb gnù : 

Thogadh mi gus a so 'n am measg. 

An uair a chruinnich Rùrach fheachd 

A dhol do dh-Eirinn, 

Rinn e ceannard-ceud dhiom *n a chabhlach ; 

Fhuair mi rithist làn cheannas an fheachd mhara. 

Cha robh mi *n cath na dcisinn sin thall ; 

'S e *n cabhlach mo chiiram. 

Fhuair mi òrdugh an dè an caladh so fhaireadh ; 

An uair a chuidich mi na bràthrean, 

'S theirinn ribhse, aon a's uile, a 

Teichibh, a's ìnnsibh do na Gàidheil 

Gu 'm bheil Rùrach a* tighinn, le feachd lìonmhor 

Air tìr 's air fairge, 'ghlacadh Chinntìre, 

Gnìomh a bhios fad' an seanachas. 

Seasaibh mar bhur n-athraichean treun ; 

Tha làtha nan creuchd am fagus ! ' 

AlLEIN. 

' A cheannaird, an leig thu mise gu Dun-cholg 

Fo dhubhar na h-oidhche 's an innis thu dhomh 

C' àite 'm faigh mi cònlach no connadh 

A thogas an lasair chaoireach, 

M' an sgaoil sinn na siùil a theicheadh thairis 1 *" 

DUGHALLACH. 

' Gheibh thu na dh' iarr thu, 

Sopan fodair a's fraoich 

Cho math 's a shèid gaoth gu sradan dearg ; 

Cuir fras dhiubh ri earball Riiraich ! 

Coinnich mis' aig a' chreagan bhreac so shuas, 

'S gheibh thu na chual' thu 's mo chòmhnadh ;. 

A laoich bi 'd làn armachd, 

'S gun fios co tha sealg 's an oidhche 

Le brdugh Rùraich. 

A dhaoin'-uaisle, biodh a* bhirlinn uJlamh ; 

Cha bhi fàth fuirich ann an dèigh sud.' 

Choinnich Ailein 'fhear-rùin 
Aig Càm Mhic-Dhùghaill, 
Mar a their an seanachas ; 
Ghluais an dithis gu Dun-cholg 
'S an dorcha *s gun leus air speur ; 
Thàinig iad gu fosgladh cumhann, 
Aig bonn bruthaich an uaigneas sàmhach. 

DUGHALLACH. 

* So an t-àite ; tha chuis mar d' iarrtas ; 
Tha 'n ceann so d' an tùr de dharach tioram, 
*S gun uisge dlùth ach aon tobar beag 

An cìil na h-aitreibh. 
Eaigheadh an teine aon uair greim, 
'S cha d' thàinig thar fairg à Lochlann 
Na chaisgeas i : loisgear gu gual 
Cnàmhan na fàrdaich, 's na th' innte.' 

AlLEIN. 

* Ceangail an snàthain casta so ri m' chluais, 
'S tarruing e a thoirt sanais dhomh 

Ma thig an luchd-fair* ort 's thu 'd aonar ; 

'S olc cùis aoin am measg àireamh.' 

Ràinig Ailein an dorus daraich, 

'S, mar a thuirt a charaid ris, fhuair e ; 

Chuir e chual ris a' chòmhla ; 

Bha sop lasrach o 'u làimh gan mhearachd 

Am prìobadh na sùl' rìs na gasan tìoram ; 

ThiU e mach gun diiil rì coinneachadh 

m fichead fear de mhuinntir Bùraich 

An lagan uaigneach, 

Nach cuala 's nach faca Ailein, ach, a' faire 

Mar òrdugh cogaidh ; 

Còmhail gharbh do *n dithis threun 

D* am b'èiginn còmhrag, no^n glacadh beò 

Gu bàs gun iochd. 

Chunnaic iad airm nam borb a* deàrrsadh 

Ri leus na h-oidhche. 

DUGHALLACH. 

* Ciod e nis, a Mhic-Thorr-loisg ; 
Thoir an t-òrdugh, 

Tha mise le de^in aig do sheirbheis.' 

AlLEIN. 

* Mo sgiath làidir ! tha thu 'n so ; 

An ainm Righ Coinneach 's nan Gàidheal 

Bitheamaid annta ! ' 

Sheas an dithis fo sgiirr na caraige, 

'S an fhichead fear garg 'g am bualadh, 

Nàmhaid a' tuiteam leis gach buiUe, 

'S an dà churaidh gun leòn, 

Gus an do thuit na fiadh-dhaoine 

Gun chomas torrachd no buille. 

Luidh iad uile 's an lagan uaine, 

'S toirm nan tonn, le monmhor, 

A' seinn coronaich fhuair, 

'S am fuil a* traoghadh. 

Ràinig na gaisgich am bràthrean, 

'S a* bhirlinn 'n a h-uidheam : 

Ghabh iad an uidhe troimh 'n linne dhomhain, 

Gu còrsa na h-Alba, is gaoth is fairge 

'G an luasgadh — tonnan fuaimneach 
Nach ciùinich treise 'n duine — 
'S faoin na *s urrainn e *s a' ghniomh ud. 
An uair a shoillsich a' mhadainn, 
Sheinn Ailean, 's e air ràmh-guaillne, 
An duan beag so air f uaim clàrsaich ; 

* Tha 'n linne so buan, 

'S f had' a chithear thu shuas, 

A thalaimh ghleannaich 

Nan ruadh-bhoc siùbhlach. 

Gred tha Manainn fo chìs, 

'S a laoich air tuiteam 's an strìth, 

Tha thus' is do Rìgh gun mhdthadh. 

'N uair thig na Lochlannaich gharg, 

Gun bhàigh ri beò no ri marbh, 

Thèid biodag chlaiseach 'n an sealbhan, 's i rìiisgte ! 

'S bidh Eigh nan ann * so ri m' thaobh, 

An làimh nan curaidh nach aom, 

'S ged ^thig buiUean gach taobh cha liib e ; 

Ged a chluinnear nuallartaich shearbh 

Nam borb a* tigliinn le colg, 

Bheir suinn nam boinneidean gorm dhaibh dùbhlan ! 

Ach cliù mo ranntachd a' chual 

Sopan deàrrsach nam buadh 

Air an leitir a bhuain an Dùgh'lach ! 

A laoich làidir gun cheilg, 

Beatha bhuan dhuit gun mheirg ; 

Dh' fhàg thu 'n sud an ton-ruadh air Rùraich ! ' 
Dh' òrduich m* athair, Righ Mhanainn duinn 
Teachd a's ìnnseadh gun dàil 
Gu 'm bheil an nàmhaid f uileach ud a*n òrdugh, 
* An claidheamh mòr. 

^S ma 'n luidh grian dà sheachdainn, 
Bidh e le 'fheachd air an tràigh so. 

SUNADAIL. 

'S mòr do sgeul a mhic Righ Mhanainn ; 
Cha *n fhada bhuainn là na deuchainn. 
Bidh faobhar ri feusaig *s sleagh ri cneas ! 
Chì thu cinn-f headhn' a' cheàm so ; 
Oheibh sinn an comhairle, 
M' an ruith crois-tàra feadh nan gleann 
A chruinneachadh nan clann gu cath, 
Laoich nach stad le ag no eagal ; 
Cha chùis an-teagamh an gniomhsan ! 
Thàinig air toiseach nan ceannard, 
Mac-Mhaoilein Mòr a' Chnaip 
Air chuairt an Gròb-phort, 
'S Mac-Calum, Dòmhnull Lag-an-fheòir, 
'S Duibhneach Bhracluinn 
Bho ghleann cas nam preasan tric, 
'S Mac-Alasdair Thigh-na-luachrach, 
Sgiobair cruadalach de Chlann-Dòmhnuill. 
Chuala na maithean an sgeul ; 
Dh' iarr iad gu lèir crois-tàra 
A ruith gu Càradail an toiseach, 
A's às a sin dà fhear dheug taghta 
A dhol feadh gach ceàm, 
^ air cunnart bàis càch a dh* èirigh 
A thoirt an sgeòil air fad na dùthcha, 
'S bantrach Mhic-DhòmhnuiU 
Le *macan fo chùram na Fine 
A chur do Dhun-a'-Chlachain, 
'S muinntir a* Chinn-shiar 
A chur leth-cheud fear do Dhùn-abhartaidh 

A ghleidheadh baideal àrd Chlann-Dhònihnuill ; 

'S gach nì diubh sin an ainm an oighre, 

'S na daoin' a choinneachadh gun dàil 

Air faiche Bhracluinn 'n an làn arniachd, 

'S Mac-Ionmhuinn Thigh-nan-cbm 

A chur Dhùji-Charadail an uidheam sèisdidh, 

'S na birlinnean o 'n Mhaoil gu Loch-an-Tairbeart 

A bhi aig tràigh Shùnadail an òrdugh cogaidh, 

'S Dun-Sgiobnais a ghleidheadh na th' ann 

Gus an tig àm sgaoilidh gu cath na faiche, 

Ma chuireas an nàmhaid sinne 'n èiginn cunnab-t ; 

Tein'-èiginn a lasadh air Beinn-an-tuirc 

A thoirt rabhaidh do mhuinntir Ile 's Chòmhail, 

Clann-Dòmhnuill gu lèir le *n luchd-leanmhainn 

A theachd a dhion an leanabain, oighr* an cinnidh, 

Mac-Mhaoilein. 
Co thèid a dh-fhaireadh na linne 
M' an tig na nàimhdean oimn gun fhios ì 

OlGHRE MhANAINN. 

Tha sin deant* a dhaoin'-uaisle ; 

Mac-Iain-Gheàrr le 'sgioba treun, 

Ghabh e air fèin a' chùis sin. 

Cha ghluais Rùrach clàr o 'n chladach 

Nach faigh sibh rabhadh o 'n fhear ainmeil ; 

Bidh e 'n so tràth gu leòir 

A dh-aindeoin na tha beò dhiubh 

Am Manainn thùrsach. 

Mar sgaoth bheachan o 'n sgeap ; 
A' cruinneachadh air geug an còmhail, 
B* ionnann fineachan dà ghleann deug Chinntìre 
A* tional às gach ceàm ; 

Gaisgich de gach ainm, 

'S Faiche Bhracluinn anns gach beul, 

'G an ceangal ri chèile mar aon ; 

Na birlinnean-cogaidh, le 'm brataichean gorm, 

Suaicheantas cabhlach rìoghail na h-Alba, 

A' teachd an ear 's an iar gu cala Shunadail ; 

Gfich caisteal a's tùr-faire 

Air fad a' chladaich sgolbaich, 

Fo chrannaibh sèisdidh, 

'N uair a chunnacas eithear Mhic-Iain-Gheàrr, 

'S cobhrach m' a guallainn a' srachdadh 

Thonnan Chaolas-Bhranndain, 

'S i 'giùlan fios, — * Tha B,ùrach a nìos an linne ; 

Dh* f hàg e Manainn an dè le cabhlach 

A lionas o 'n Mhaoil gus an tràigh so ; 

Bheir madainn am màireach sinn an greim ris.' 

Dh' fhalbh gach ceannard gu Faiche Bhracluinn 
A rianachadh ceart a dhaoine ; 
Gach ceann-feadhna am broilleach a mhuinntir, 
A' còmhdach an fhuinn 'n am buidhnean llonmhor, 
Thagh na maithean, le aon rùn, 
Mac-Mhaoilein mòr a' Chnaip 
'N a cheannard an iomlain ; 
Curaidh iomraiteach 's ceann-feadhna 
Na treubh a shloinnear o 'n fhreumhach 
A thug ainm dha. 

Dh' fhalbh e le Mac-Iche mòr gu Siinadail 
A chur an comhairle rùnaich ri chèile 
Mar gu 'm b' e sin an là mu dheireadh 
A bha aca ri 'fhaicinn, 
A's Riirach garg a' teachd, nach till 
Ach le claidheamh cosgarrach na h-Alba. 



^o 

Bha oighre Shìinadail, òigear ciatach 

A' cur airm an tighe an rianachd ; 

Lùirichean, clogaid, a's sgiathan, 

A's claidheamhan liath gun smùr. 

Bha trì claidheamhan neart 

A bha 'n dèigh a chèile aig seanair, mac, a's ogha 

Cinn-tighe o shean, sinnsear an fhir mhòir. 

Bha na h-airm sònraicht' ud an oisinn, 

Fo chòmhdach corcuir a's obair ghreis, 

Le pabagan airgid a' filleadh air am faobhair. 

Thàinig an t-oighre far an do shuidh 

An dithist a' còmhradh. 

Bha claidheamh loinnireach, ùr 

A rinn gobha Shùnadail, Mac-Thuilceann 

An làmh an oighre, a dh' fheòraich d 'a athair, ' 

*An toir mi leam am f ear so 1 

Na ciod e thaghas mi measg nan arml 

Orduich na 's àill Jeat.' 

SUNADAIL. 

€aist a rudain chrìon ! an saoil thu 

An cuideachd leamsa a chumail Cnoc-na-còmhail, 

Thu fèin 's am bioran sin 

'S an cogadh ann ì 

A Mhic-Mhaoilein amhairc an so. 

Fhaic thu geimhleag do shìn seanar, 

Alasdair Mòr a' Chnaip : is cuimhne leat 

Ou 'n do bhrist a chlaidheamh latha Ghlinn-Rìgh-'s-dail. 

Thàinig e gu tigh Chlachair-an-tuim; 

Bha bhean 's an dorus; thuirt e rithe, 

^Am bheil arm sam bith a steachf 

JFhreagair i, 'Tha mo dhuine 's a' chath; 

So na th' agam;' shin i dha gheimhleag; 

Thill 6 riutha; sheas e*m Bealach-na-h-iolaire; 

Leag 6 seachd-air-fhichead diubh, 

Nach d' èirich fathast. 

Air a thighin dachaidh 

Dh' fhàg e gheimleag an so ; 

Tha i 's an oisian sin gus an diugh; 

Ghlèidh mo sheanair 's m' athair i 

Gun sniùr gun smal. 

Is tusa 'n t-oighre; 's mis am fear-gleidhidh; 

Co dhinn aig am bi gheimhleag am màireach ì 

Abair na 's àiU leat, iar-ogha 'n diùlnaich. 

Mac-Mhaoilein. 
Cha 'n 'eil fear dhinne 'n diugh air thalamh 
Is urrainn a' gheimhleag sin iomairt ; 
Tha thusa, Mhic-Iche, a'd' aonar 
De spionnadh nan laoch o shean. 

Thuirt an t-oighre 's an oidhch' air tuiteam 
*Tha birlinn an tighe air an tràigh 
Am fàg sinn i? na ciod e their m' athair ì 

Mac-Mhaoilein. 
Fhir Shùnadail, thig a nuas 
'S dean aon uair eile mar d' àbhaist, 
'N uair bhiodh tu 'g a tarruinn, 
'S mise 'g a cumail dìreach. 
Co ni e ma thuiteas tu 'uì màireach ì 

SUNADAIL. 

'S feàrr a toirt às a sud, 
Na 'faicinn 'n a connadh aig Rùrach. 
Dh' eirich an t-oighr' a's triùir eile, 
A dh' fhalbh leis gus a' bhirlinn. 

Mac-Mhaoilein. 
Biodh dithist air gach taobh, 
'G a cumail dìreach, 

Ach spionaibh *n a aghaidh lc *r n-uile neart 
Gus am faic sibh ceart am fear mòr. 

Ghlac Mac-Iche toiseach na h-eithir; 
Thug e leis i gun stad, gus an do choinnich 
Bàrr creig i, am falach 's a' ghainneimh; 
Mhothaich e 'n grabadh clis ; las e, *s gun fhacal, 
Thug e saidh-thoisich na sè-ràmhaich, 
Na cinneadan 's an ailbheag, 
*N an spealgan air grinneal na tràgha ! 

SUNADAIL. 

A Mhic-Mhaoilein, 

Cha do mhothaich mi riamh cho trom i. 

Mac-Mhaoilein. 
Cha 'n ioghnadh ged a mhothaich thu trom i; 
Dh' iarr mis* air a* cheathrar tarruinn a'd' aghaidli 
Le 'n uile spionnadh, 's rinn iad sin. 
Co oighre na geimhleig a nis 
'S a sheasas àite Alasdair Mhòir, 
Ach thus' air fòid còmhraig ì 

SUNADAIL. 

Cha 'n fheàrr thu f èin na na balachain 

'S thu 'faicinn gu 'm bheil mi a' dol air m* ais ; 

Tha 'n t-àm a bhi 'm Bracluinn 

Am measg nan daoine. 

An uair a ràinig iad Lochan Bhracluinn, 
Chual iad port-caismeachd Chlann-Dòmhnuill 
A nìos an gleann. 



BLAR SHUNADAIL. 93 

SUNADAIL. 

" Sinn na h-Ilich ! pongan meòir a' Ghruamaich, 

A' ruith air an oiteag. 

Urram 's làmh-dheas na h-Alba, 

Bratach ainmeil Chlann-DòmhnuiU, 

A' so a dhìon an oighre. 

Suinn gun fhoiU an fhine threun ud, 

Tha sinne rèidh mar an iarrtas ; 

'S e teine Beinn-an-tuirc a rinn so." 

Mac-Mhaoilean. 
" An cluinn thu phìob ud eile ì " 

Sunadail. 
" Cluinnidh a nis : sin na Còmhlaich, 
'S Grogair-nam-bò air an ceann ; 
Sin cuir chathach nan Griogarach 
Fo bhratach a' ghiubhais — ' S rìoghail an dream ! ' 
Gluaiseamaid 'n an còmhail. 
Treòraich iad gus an fhaiche. 
Theirear ' Tachairt-nam-bràithrean ' 
Ris an oidhche so cho fada *s a bhios duiUeach air coiU, 
No creag air rudha." 

An ath mhadainn, aig sgarthanaich na neul^ 
Chunnacas cabhlach Rùraich 
Am beul Chaolais-Bhranndain, 
'S nuallartaich nam borb a' rànaich 

" Catsmeachd nan ceami,*^ 
*S mac-talla 'g am freagradh 
Bho chreagan Arainn *s Chinntlre, 
Babhadh gun mhearachd do na Gàidheil. 
Tharruing birliimean E.ìoghachd an Leòghainn 
Aix òrdugh-cath air am iiaradh^ 

• 

Bho bheul allt beag Ghròb-phort 

Gu Rudha Shùnadail, le sruth siìibhlach na linne 

An taobh a mach dhiubh, 

Riob a ghlac grad na nàimhdean 

A thòisich an cath an toiseach an lìonaidh, 

'S bu chruaidh strith ràmhachd 

A ghlèidh an sreathan gun bhristeadh. 
Cha robh dìth misnich no eòlas-cogaidh 
Air feachd nam borb ; 
Dh* fhosgail iad le colg na frasan bàsmhor, 
Gathan a's saighdean a' tuiteam, 
Mar chlacha-meallainn o neul faoiltich, 
Air cinn nan Gàidheal, 
A chuir na nàimhdean gu grad an sàs 
Le greimichean iaruinn a thug gun taing iad 
Gu buillean làmh. 

Dh' fheuch na Lochlannaich ri bòrdadh ; 
Cha robh sud ach leòn às iir dhoibh. 
Sheas na laoich do nach dùthchas eagal, . 
'N an sreathan, le 'n sleaghan fada 
A toirt diilain do amas na tuaighe, 
Saidhean geur birlinnean nan Ceanntireach, 
Còmhdaichte le iarunn, 
A* sgoltadh gus an uisge 's na bu doimhne, 
Bùird a*s aisnean daraich nan eithear làidir 
Bho 'n dromannan gu *n stocan-beòil, 
Croinn is slatan, stadhannan a's faraidh 
'G an gearradh le tuaghan trom 
Nan Earraghàidhealach d' am bu choingeis 
Duine, craobh, i^o crann luinge ! 
Bha cinn a's casan nan Lochlannach garg 
A' tuiteam 's an fhairge. 

'S an liiine 'n a lì dheirg. 

Llonadh na mara 'g èirigh, 's cuislean a' tràghadh, 

Sleagh a' sàthadh 's tuagh a' gearradh, 

Beuc an Leòghainn rìoghail Albannaich 

Am beòil nan Ceanntìreach o dheas gu clì, 

Sreath nach striochd is bòrd dhiubh 'n uachdar. 

'N uair a dh' fhannaich an sruth 
Chruinnich na Lochlannaich gun iochd 
A chuartachadh nan Gàidheal 
Le rùn an sgaradh o 'n tràigh, 's am mort 
Le àireamh — da fhichead ri aon. 
Bha na fineachan air tìr 
*N an laidhe air an armaibh 
An talamh tolmach nam bruachan tric 
Bho chrioch Shùnadail gu Craobh-a'-Bhàird 
Aig allt Dhun-leabhair, 
'S an cinn-fheadhna air tom-faire 
An sealladh a* chabhlaich, a' faicinn 
Am bràithrean f o thosgan 
A' mhathghamhainn ghairg, thuathaich, 
*S gun dòigh air bualadh 'n an aobhar. 
An ath mhionaid chualas 
Guth àrd misnich, le facal a' chòmhraig — 
Ainm righ Alba, " Coinneach ! Coinneach ! '* 
An lebghann 'g a thogail 
Am bàrr gach croinn, 
'S. a' phìob-mhòr a' toirt fuaim o ghleann *s o charaig, 

" A chlanna nan con^ 
TMgihh a ao^s ghetbh sihhfebiV^ 

AlLEAN-NAN-SoP. 

A dhaoin'-uaisle *s cruaidh so 'fhaicinn a's èisdeachd ; 
Sin beuo-dùbhlain an Leòghainn ; 

Cha 'n fhàg aon diubh beò an làraich, 

Ceadaichibh dhonih ruith le comhairle ; 

larraibh orm innseadh dhaibh 

An ruith air tìr, no caiUear 

Na chì sibh, gun aon diubh fhàgail. 

Na Cinn-fheadhna. 

'S math a thuirt thu, Mhic Thorr-loisg — 

Mar sin bitheadh. 

Ach ciamar gheibh thu air bòrd, ' 

'S gun chlàr air cladach a bheir a mach thu ì 

AlLEAN. 

Tha na ràimh agam fhèin, 

'S ni Ailein, an èiginn, a' bhirlinn ! 

Chrioslaich e 'chlaidheamh air a lèine ; 
Ruith e gu tràigh ; 

Leum e gun sgàth am buillsgean nan tonn ; 
Shnàmh e gu birlinn Mhic lain Gheàrr ; 
Dh' innis e 'naidheachd am briathran athghearr : — 
" A Mhic-Alasdair 's fhir-chinnidh, 
Air iarrtas nan uaislean, 
Ruithibh gu luath air an tràigh iad ; 
Cha dean misneach no toil tuilleadh ; 
Cha 'n urrainear dol thar na rinn sibh ; 
Tha 'n t-sreath fhathast an dtibhlan gun bhristeadh ; 
Gluaisibh mar sin gus an tràigh, 
Cho dlùth 's a shnàmhas iad, bòrd ri bòrd ; 
Sin an t-òrdugh a fhuair mise." 

Shèid Mac-Alasdair an dùdach j 
Ghabh na Gàidheil gu tìr, 
'S na nàimhdean lìonmhor 'n an dèigh. 

Mac-Alasdair. 
Ciod e *nis, a Mhic Thorr-loisg 1 

AlLEAN. 

Cuiribh teine riutha ; eumaibh balla lasrach 
Eadar sibh fèin 's na nàimhdean ; 
Tha na gaisgich sinn thall deas gu bualadh 
Cho luath 's a bhios sibh air an talamh. 

An ath shealladh a chunnacas, 
Tràigh Shùnadail am buidealaich dheirg 
Bho Dhun-sgolb gu lagan Ghròb-phort, 
'S na Lochlannaich a' teicheadh 
Do dhoimhne na Linne. 
Chaill iad dòchas aon a ghlacadh ; 
Cha d* fhuair iad ach sgrios gun èirig, 
Creuchdan nach druideadh eòlas. 

Chaidh maithean nam fineachan an comhairie 
Co-dhiubh choinnicheadh iad air an tràigh iad 
No 'n leigeil an àird air an aonach. 

Mac Iain Ghearb. 

Tha ceart is ceàrr a rèir barail ; 

Tha na nàimhdean dannara lìonmhor ; 

Fanamaid às an t-sealladh 

Gus an dirich iad o 'n tràigh, 

'S iad an dtiil gu 'n do theich sinn gun tiUeadh. 

An uair a gheibh sinn an eangladh nan glac iad, 

Bidh cothrom a' bhruthaich leinne. 

Cha 'n urrainn iad an sreathan a shìneadh, 

'S lann ri lann bidh an strìth 's na bealaich. 

Cha 'n 'eil fear am shealladh nach triùir dhiubh ! 

An uair a gheibh sinn iad air barraibh 
Lannan nan ceann Ileach 's coma co dhiubh 
A tha iad lìonmhor no ainneamh. 

SUNADAIL. 

Air m' onoir, a Leathanaich thrèin, 

'S firinn o d' bheul na chualas. 

A dhaoin'-uaisle, leigibh a nìos iad 

Air lionadh na madainne 

Gun tuiUeadh dàil ; fanaibh sànihach 

Air cùl ar n-armaibh. 

Air àird' an lìonaidh 's a' mhadainn 
Tharrainn na Lochlannaich an cabhlach 
E/i bile na tràgha, 's an deireadh gu tìr, 
TaobTi fi taobh mar rathad leathann 
Air an coisicheadh dà fhichead an guaillibh a chèile, 
Sheas iad gun eagal, gun aon 's an t-sealladh ; 
Chaidh iad an òrdugh caismeachd 
Gun dìiil ri nàmhaid. Bruadar foilleil ! 
An uair a dhìrich iad ri bruthach 
Nan sgolban glas, — mar gu 'm fosgladh an talamh 
A thoirt anail às ùr dha — 
Chualas beuc an Leòghainn, 
'S na Gàidheil a' brùcadh troimh na glacan, 
Claidheamh leathann a's tuagh Abrach, 
A* plathadh ri gathan na grèine, 
Crios air lèine 's gàirdean riiisgte ; 
Fhreagair cnuic a's sluic 
Do nuallan cath-bhuidhnean nam borb 
A' bualadh nan Gàidheal, 
'S a' spealtadh lùirichean, 
Clogaidean, claiginn a's cnàmhan 
Kan coimheach iargalt, 

'G an gearradh mar bharrach crìonaich ; 

Gargaich ghnù Lochlann a' tuiteam 

Le buiUean nam fineachan ; 

Glacan an aonaich an smiddrich 

*K an caochan dèarg, 

Air bearradh Bhracluinn, 

Nach b' urrainn na creachadairean alld^ a ghlacadh — 

A dh-aindeoin na sheas 's na thuit dhiùbh 

'S a' chath gun bhuaidh ud, 

Far nach d' fhuaradh iochd 

Ri fear a dh' fhàgadh air a leòn 

De laoich nan earraibh ioma-dathach — 

B* e facal-c )rahraig nan nàimhdean 

An garg aonaich ; 

" Na gheibh^ cdsgair *s na caomhain ! " 

Dian, dioghaltach, leanailteach, 

Chuìr iad an cath 

Gun troidh a bhuidhinn no 'chall. 

Sheas na Gàidheil gun bhristeadh 

Mar a chleachd iad, 's nach cualas riamh 

An iarrtas strìochdaidh an talamh nam beò ; 

Còir a thug nàdur dhaibh 's gach linn ; 

Cha toir ùine dhinne i, 

A chlann nam f ear ud ! 

Mac Mhaoilean. 

A Shùnadail, tha iad searbh de ghreadadh nam faobhar f 

Chì mi gluasad iir. 

Tha na fir-bhogha a' teachd gus an toiseach 

Greasaibh gu cùl a' bhearraidh, 

Staing-ghrabaidh nam f rìobhag bàsmhor j 

Tha Bùrach seòlta ; 

'S ma ni e bealach leis na saighdean 

Biiailidh luchd nan sleagh a steach 

Cho grad ri oiteig o 'n speur ; 

Thèid sinn do 'n eug — *s an latha caillte. 

Luidhibh dliith ri cùl a* bhearraidh, 

G' am mealladli gus an saoil iad 

GvL 'n do sgaoil sinn 's an ruaig. 

An uair a ràinig na nàimhdean 
An druim toirmisgte, an ruith chuthaich 
'S mar a shaoil iad a dh-fhaotainn buaidh a*s tòrachd, 
Far an d' èirich na seòid riu, uchd ri uchd. 
'S ged a ghlacadh le giorag, 
Na biothanaich gharg, 
Nach do thairg 's nach do ghabh 
Maitheanas o nàmhaid riamh, 
larrtas nach cualas 'n an sgeul, 
Thog iad nuallan a' chath às ùr, 
Bidreadh mortach nan tuagh 
A' bualadh le confhadh an dùthchais 
Na sreath dlùth nach do bhrist ; 
Gun taing do sgrios nam borb, 
A lionadh nam bealach 

A dh' fhosgail an sgathadh nach d' fhàg beatha 
An dèigh buiUean nan Gàidheal ; 
Ròmhan garg cheann-fheadhna Lochlainu 
A' brosnachadh nan gnùsgach iargalt, 
Gus an d' fhàilnich anail, cnàmhan, as fèìthean. 
'S na chaidh às diubh, 
Mar mhisgear ag iarraidh a rathsdd 
An uair a bhios a lùithean 
l A'^diiiltadh a chumail dìreach, 

'S deoch laìdir air ghoil 'n a eanchainn. 

BLAE THKAIGH GHKUINEAET. 



The battle that forms tlie subject of the foUowing verses was fought 
between MacDonald of Islay and his uncle, MacLean of Duart, in the 
year 1 598. MacLean had long sought f or the possessson of Islay, but 
having failed to extort aconveyance of tbe island f rom MacDonald, he 
used his influenre at court to obtain a grant of it. MacDonald 
offered to divide the island with him ; MacLean would have it all : 
MacDonald gathered his clan f rom Arran and Cantyre ; they met at 
the head of Loch Gruinart where a bloody battle was fought and 
MacLean slain. After a few lines by way of preface, the poem pro- 
ceeds to give the speeches of the leaders. Then follows a descrip- 
tion of the battle and of how a dwarf from Jura shot the Lord of 
Duart, which caused tbe MacLeans to rush with such fury ui)on 
. the enemy as to throw their owa ranks into confusion and cause 
defeat. A description is given of the scene of sadness presented 
next day, and of the burial of Duart The piece concludes with 
the coronach which they sang as they carried his remains to their 
last resting place in Kilchoman. — R.B. 



An latha m* a dheireadh de 'n t-samhradh, 

Là is fad air am bi iomradh, 

Aig sgarthanaich nan tràth, 'san ear, 

Thàinig freiceadan a dhìiisg na fir, 

Ag innseadh gu'n robh sìol Chuinn a' gluasad, 

Fo'm bratach shean da'n ainm a* bhuadhach, 

Làmh dheas fineachan na h-Alba, 

Bis an d' thuLliairt an saoghal, am feachd gailbheach. 

A toirt dùbhlan le pìob a ghruamaich, 

Rabhadh nach d'fhuaradh riamh gun strìochdadh, 

Do fhine na làrah dhearg *s chrann-fhìge. 



102 blar thraigh ghruineart. 

Lachann Mor. 
"Fliuair iad an diugh gaoth, is grian leo, 
Dà chothrom do nàimlidean nach iarrainn, 
Tha tuilleadh a' tighinn na shaoil mi 
Fir Arrinn na Learga 's na trì Raonuill, 
Le 'm muinntir ri tuinn na tràgha, 
A thachairt oirbhse a laochaibh Arois, 
'S dian spoltadh a ghleidhcas bhur cliù dhuibh, 
Cha'n fhacas fhathast am blàr bhur cùl-thaobh." 
Ghluais Leathanaich chathara Mhuile, 
Mar a dh'iarradh aon is uile, 
Sgaoileadh bratach Dhubhairt le reultan sìoda, 
'S le iolach clèibh nan ceudan dìleas, 
A b' urram Righ air ceann armailt, 
Seòid Mhic IU* Leathain fo'n armaibh, 
Sgaoileadh bratach ghorm Thòrr-loisgte, 
Ris nach do thachair riamh na choisg i, 
Air an làimh dheis le'n ceann-feadhna, 
Nach robh 's an Eòrpa ri fhaotainn, 
Fear a thomh'seadh o' chrùn gu bhròig ris, 
Thuirteadh so m'an tugadh dhòmhs' e. 
Bha àirde thar feachd na h-Alba, 
Mar cheud Mhac Morachd nan Eabhrach, 
'S os ceann na dh'èirich leis o'n Dreòllain, 
Chìte guaiUean garbh a chòrahlain, 
A' measg nan ceudan taght a ]bha dhiubh, 
'S cha do shèid gaoth air fir a b' àiUe, 
Cha robh a*n tìr mòr 'n an eilean Mhuile, 
Fear coimeas do Lachan Dhubhairt. 
O sgrios nach taisg thu claidheamh bàsmhor, 
Treubh àrdanach bratach an leòghainn, 
Ma'n tig na gallain ud fo fhapbhar, 

'S gu'n cluinnear caointeach nach beò iad. 
M'an do sh^ideadh caismeachd a bhualaidh, 
Xiabhair Mac Dhòmhnuill mar so ri uaislean. 

" A chàirdean 's mo luchd duthcha, 

'S aithne dhuibh gu lèir stèidh na cùis so, 

A dhion ar daoine 's ar dùthcha, 

Tha*n claidheamh dìoghaltais a nis rùisgte, 

Oòmhlaiche garg nach till mì-run 

A thugadh dhuinn a dhìon nam fìrein, 

Tha na nàimhdean treun ud g' ar tòrachd, 

O nach tug sinn troidh do thìr an còrach 

Mheasadh leinn iad gach àm mar chàirdean, 

*S rinn m' athair uasal-sa dhiubh bràithrean 

Bhrist iad gach ceangal daimh a dh'fhàgadh, 

Tha'n stàilinn ud a nis ^na^n làmhan, 

Ag ìnnseadh nach tiU iad o*n àrfhaich, 

Oun sinne chuir fo mhasladh, 

Ar marbhadh 's ar dùthaich a ghlacadh, 

A Chlann Domhnuill, 

Ma chailleas sinn an làrach 

O'àit' am falaich sinn ar nàirel 

Oluinnidh fir Albainn is Eirinn, 

'S ma bheir iad dhinn e c'àit' an tèid sinn, 

Ma chailleas sinn cliù nan ceud bhuaidhean, 

A bhuidhinn sìol Ohuinn le'n cruadail, 

Ma dh'fhàgas sinn ar còir air cèiteadh Ghruineairt, 

Oluinnear e feadh Bhreatainn uile, 

Gu'n tugadh uainn luach ar seanachais, 

'S gu'm bheil sinn a nis 'n ar luchd leanmhuinn, 

Do Mhac 111' Leathain is d'a chinneadh, 

Sud na dh'iarras e 'n uair thig e, 

Am fàg sibh an so is fuil 'n ar cuislear, 

XJrram làmh dheas na h-Alba, 

'Nuair a thogas a rìghrean a h-armaiU, 

A thugadh dhuinn le reachd rioghail, 

Aig AUt-a'-bhannaich mar a dh'ìnnseas, 

lomadh liath is treubh air fad na h-Eòrpa, 

D'an cùis fharmaid làmh dhearg DhòmhnuiU, 

A thilg e air cladach Shùirneig, 

Far an do thog sinne Dùn-na-Naomheig, 

A chì sibh am màireach *na lasair, 

'S claidheamh gun tròcair a' casgairt 

Mhnathan, chlainn', 's ar n-aosmhoir chràbhach, 

Ma gheibh na Leathanaich na 's àiU leò. 

Tha iad a' gluasad 'n ar còmhail, 

Tàrmaibh a suas an òrdugh, 

A mhaithean 's a luchd-cinnidh''air mo sgàthsa, 

Caomhnaibh bràthair mo mhàthar ! " 

Raonul mòr na Luiba, 

"Caomhainn e" 'n d'thubhairt thu Mhic Dhòmhnuill. 

Cha-n 'eil deichnear an diugh a' d' chuideachd, 

No ged a their uile do d' sheòrsa 'nan àireamh sin, 

Do shluagh na crìosdachd, 

Is urrainn Righdire Dhubhairt a chòmhrag, 

Mur an caithear e le luaidhe, 

Bàs np buaidh dhuinn thig e beò as." 

Dhlùthaich a nis an dà fheachd am fraoch catha, 
Piobaireachd a* toii*t fuaim còmhraig às an talamh, 
Gach beul tosdach mar gu 'n trèigeadh cainnt iad; 
Gach aon a' feitheamh a nàmhaid a thoirt gun taing dha. 

Tonnan giin smal na fairge o'n chuan fharsuing, 

A* taomadh 's a monmhor aig an casan; 

'S mar gu'm b' ann a' caoidh ri bhi toirt fianuis, 

Air gearraidh nan leòn nach lèighseadh, 

'Nuair a thogadh iolach bàis le feachd Sheumais.* 

Ehreagair na Muilich le àrd mhisneach ; 

Cha robh air talamh feachd nach clisgeadh 

Ri gàir nan Leathanach a' bualadh 

Ach am bràithrean neartmhor uaibhreach; 

O Albainn caoidh do mhic a* tuiteam le neart nan 

gàirdein, 
A bu treise dh'fhàs 's an t-saoghal; 
'S nach robh ri' m faotainn ach an talamh nan GàidhaeL 
Caochain fhola gach taobh a' srùghladh, 
Air feur iirail a' chòmhnaird uaine. 
Fuaimneach lannan stioc nach lùbadh, 
A' dol am meud 's am meud, 
Air fad 's air leud lèan* an uamhais; 
Buaidh air meidh chothromach gun aomadh, . 
Ri taobh seach taobh, greim cruaidh na dòrainn 
Gua an do thill na Leathanaich gun taing, 
Làmh chli Chlann Dhòmhnuill, 
A' gleachd *s am buinn ri tuinn na tràgha, 
A bha 's an àit ud mar bhalla dìon doibh, 
Tonnan sìorruidh cuan an t-sàile, 
A ghlac laoich neartmhor Mhuile, 
'S a dh*ain'eoin na b* urrainn a teàmadh, 
Chuir iad bratach an Fhraoich bhàrr a' chèitidh, 
A' fannachadh, 's an streup a nis na h-àirde, 
Fras shradan dearg a' dìreadh mar bheul àmhuinn, 
A'spreadadh le cuthach lasrach gu h-ìosal thunabràighe, 
* James of Islay, the MacDonald. 

Sruth nan caoirean loisgeach nd 
Garg chpimeas nan arm a' bualadh, 
No mar a thuigear a' ghoil theinntèach a dh'èirich uatha. 
'Nuair a bhrosnaich na h-Ilich ris an nàmhaid, 
A bu treise bhuail 's an lìnn ud no bha làthair dhiubh, 
A nis air fraoch an dùthchais an eu-dòchas, 
Cor nach cualas roimhe riamh an sgeul Chlaiin Dòmh- 
nuiU. 

Faic an caochan beag ud a' teàrnadh, 

A' taomadh a shruthan gu h-ìosal an uchd na tràgha, 

Faic sgitheag * liath nan iomadh linn 'na lagan dìomhair 

A bheir a nis thu gu crìoch cùis nach taitneach ìnnseadh. 

Faic aig a bun a' crùban, 

Troich a ghuir an diabhol, 's an Lag a 'n Diùra, 

Crannas na mìle mallachd le cuimse mortair, 

Chuir e dubh nan èibhleag air geug na dosgainn, 

Las i, 's bha 'm peileir nimh 'n a shiubhal, 

Bhuail e Mac 'lir Leathain air bann an triubhais, 

Thug e oidhirp labhairt le crith bheulach, 

Dh'amhairc a chomh*altan *na aodann *s e glas-neulach. 

Thuirt e ma*n do thuit e gun deb ann, 

A chàirdean mo ghaoil tha mi leòinte, 

Cumaibh a suas mi £o*n bhrataich, 

Ma mhaireas fèith luith a'm chasan, 

Co fada *s a chithear gur beò mi, 

Cha trèig an t-eagal Mac DhòmhnuilL 

Ruith sgeul a' bhròin feadh ghaisgich Mhuile, 

Thog iad an guth 's cha b' ann gu tuireadh, 

Ach iolach a thug comh-fhuaim o'n talamh, 

Dìoghladh, dìoghladh, hì'r cruaidh lamian. 

* A diminutive hawthom tree. 

Sud an cuthach a chuir gu bàs iad, 

Chaill iad an riaghai]t 's an làrach, 

Sgaoil ad na*m buidhnean gun aonachd, 

'S Clann DhòmhnuiU mar charraig Dhùn-naomheig, 

Gun bhristeadh fo iììil an ceann-feadhna, 

'S nan uaislean a bu treise 'san fhine na trì Raonuill, 

TJrsannan catha gaisgeil seòlta, 

Chuidich sgrios is eas-òrdadh na Muileach, 

A' tuiteam mar raineach sheargt an dithreabh, 

Fo fhaobhair sgathaidh nan ceann Ileach, 

lolach buaidh is ruaig *g an iomainn, 

A chuala maithean a nàimhdean le tiomachd, 

^Nuair a fliuair iad Alastair Arois, 

A' meadhon buidhne 's gun aon làmh ris, 

'Na sheasamh mar charragh fo'n doinionn, 

Bha'n Leathanach treun comh-ioniian, 

Air lèana lom gun lot gun lùbadh, 

A nàimhdean air aodann 's air a chùl-thaobh, 

A chlaidheamh earbsach a' bualadh, 

Ghlèidh cearcall fosgailte m'an cuairt d'e, 

Gach fear a thàinig fo fhaobhar, 

B'e n tiota ma dheireadh e de shaoghal, 

Cha d' iarr e bheatha *s cha do striòchd e, 

Cùis a bhrosnaich fearg nan Ileach, 

Fir na Learga 's na h-Oa, 

Buidheann co treun 's a' bha'n Clann Dhòmhnuill, 

A' tuiteam le buiUean fear Arois, 

Aig lag nan ceann far an d'fhàg e 

Na thug e leis gu talamh Ile, 

Tha'n cnàmhan gus an diugh 'g ìnnseadh, 

Dùn air dhùn mar thuit iad, 

Na fhuair mi de'n sgeul thug mi dhuit e. 

'S firinn e nach àicheidh duine, 
Nach caillear iia thèid a*n cunnart, 
B'e sud crannchur fear Arois, 
'Nuair a fhuair e fuasgladh le làmhan, 
Raonuill Arranaich a lean an tòrachd, 
Gus an àit' an do sheas an còmhlan, 
'Na aonar *s gun fear 'ga chòmhnadh, 
'Ga dhaliadh le sruthan falluis, 
'S a làmh air leantuinn ris a* chlaidheamh, 
An uair a chualas guth oscarra E-aonuil, 
" A Chlann Dòmhnuill caomhnaibh an laoch dhomh !" 
Curaidh gun teagamh, 
Cùis a dhearbte ri fear de sheòrsa, 
Cha d' fhuaradh aon de naimhdean lebinte, 
A dh'èirich tuileadh às an àraich, 
Cha leigh'seadh iocshlaint an cnàmhan, 
Cinn sgoiit' is cuirp sgathte, 

Nam fear co treun 's a sheas air talamh gu bàs loite. 
Stad an tòir 's thill na h-Ilich, 
'S b' fheàrr gu 'n robh aon a b* urrainn ìnnseadh, 
Eibhneas is bròn na thàinig às diubh, ' 
Cha robh tràill nam measg na fear fasdaidh, 
Laoich mhòr, shaor, ainraeil, na Gàilig, 
A nis a' tilleadh o stoirm na h-àraich, 
Ag amharc le sgreamli na lotan creuchdach, 
A bha air na thogadh beò 's an roinn nach d'èirich, 
Thachair Mac Dhòmhnuill is fear Arois, 
Thairg am Flath do'n uasal fàilte, 
. Shìn e'n làmh chli 's neul guil 'n a ghruaidhean 
'S a làmh dheas fo glilas nach d' fhuasgail, 
Gus an do ghearradh saidh a claidheamh, 
A thug tiom' air Mac DhòmhnuiU 's air a mhaithean, 

'Nuair a gheàrr Niall Chaonasgail* am bòta stàilin, 
Cha robh sùii thioram 's an àireamh. 

\ 

AN ATH LATHA. 

'Nuair a dh*èirich solus lòchran mòr na cruinne, 
An ath mhaduinn bha gach tè is duine, 
A dh'ionndrainn caraid, mac, no bràthair, 
A tional gu tùrsach gus an àraich, 
'S gun aon nam measg a b' urrainn ìnnseadh, 
Mu fhear Thòrr-ioisgte no ma dhìlsean. 
No mu Righdire Dhubhairt am bu bheò e, 
' Cùis nach b' ait le Mac DhòmhnuiU, 
'Nuair a chualas gul, is basraich, 
A ràinig iad fada m' am fac iad, 
Bean a'n earradh mnà uaisle, 
A' teàrnadh o Dhàil-na-buaile, 
'S a sìiil air a h-ais gu lag na sgìtheig, 
Cha do thuig aon na bha i sireadh, 
A' caoidh gu muladach a lèir-chreach, 
'S ag iarruidh Dhubh Sithf a cheusadh, 
Mu'n do ràinig i na h-uaislean, 
Dh'fhiosraich Mac Dhòmhnuill, le truas di, 
Co shaoilte b'e bhean bhrònach, 
Fhreagair fear Arois 's aithne dhomhs' i, 
Tha sinn a nis aig ceann na cùise, 
Cha hheh Lachann, fàth a tuirse, 
Cha chuala thusa gus a nis e, 
Ach chuala mis' e, ged nach b' fhios domh 
Far an do thuit e, sgeula brònach, 
Seachainn a bhean so, 'Mhic Dhòmhnuill, 

* The xuan who invented the Islay hilt. 
t The real name of the wretch by whom the Knight of Duart was bhot. 

Si?i Ni* Mhic Artni a mhuime, 

Tha i nis gun eagal diiine, 

Feuchaidh mi'n toir mi gu cèiU i, 

*S co tiiirseach an diugh 'san dè dhuinn, 

Dh'fhalbh Mac Dhòmhnuill 's na trì RaonuiU, 

Fear Arois is Niall a* Chaolais, 

Bràthair Mhic Aoidh na E-anna, 

Gu lag na sgitheig far an d' fhuair iad 

Mac Iir Leathain 'na chor duaichnidh, 

'Na shìneadh air bruachag fhàsail, 

Fuar marbh *s a'chuislean tràighte, 

A dhà chomh*alta, clann fear Bhròlais, 

'!Na*n luidhe leis 's an dithist leònte, 

Chuir iad e air breacan flath nan Ileach, 

Le bòid chruaidh mar a chaidh ìnnseadh. 

Thuirt Raonull na Learga, "a dhaoin'-uaisl', èisdibh" 

Ma'n tog sinn am Flath so le chèile, 

Gabhadh gach fear a ghreim air beann de'n bhreacan, 

'S ni sinn mar Dhòmhnullaich an reachd so, 

Nach stad *s nach leig sinn gu làr e, 

O'n àit* an do thuit e 'san àrfhaich, 

Gus an ruig sinn Cill-a^-Choman, 

'S ma leigeas aon a ghreim gu fàillinn, 

Gu'n cuir an triùir eile, 

Gun anail dàil da, na biodagan, 

Troimh far an d'fhàg, 

Greim Chlann Dòmhnuill, Lachann Dhubhairt. 

A chàirdean cha'n àm so gu tuireadh." 

Thog, is rinn iad mar a gheall iad, 

Tha uaigh 's a Leac a' sin o'n àm ud, 

Thogadh a chumha aiins na briathran so. 

CuMHA Mhic 'Ill' Leathain. 
Fhir mhòir an do leagadh thu, 
Gu h-iosal, 

Gun anail 's tu dìblidh, 
Fo' n f hòid, fo^ n fhòid, 
A' d' shìneadh, 
Sgal piob, sgai pìob, 
Nach èisd thu, nach èisd thu, 
Ni's niò, ni's mò, 
'Nuair a thogar fir Alba, 
Gu feara ghniomh, gu fcara ghniomh, 
'S gun thusa le d' Rìgh le d' Rìgh, 
'S gun thusa le d' Rìgh, 
'S gun thu beò, 's gun thu beò, 
Bithidh na Leathanaich threun, 
*S ceann catha, nan Ueach, 
Fo bhròn, fo bhròn, 
O nach tig thu, mar b' àbhaist, 
Gu àros Righ Seumas^ Righ Seumas, 
'S gun do thogadh leis fèin thu, 
'S tu òg, 's tu òg, 

Cha*n fhacas a* d' latha, air talamh 
Na h-Eòrpa, na h-Eòrpa, 
Air talamh, na h-Eòrpa, 
Fear eile do shamhuil^ do shamhuil, 
Fhir àillidh, fhir àilHdh, 
Cha d'fhàgadh a' d* dhèigh dhuinn, 
A' d' dhèigh dhuinn, a* d' dhèigh dhainn, 
O na rinneadh do d' chreubh, 
Caisil-chrò, caisil-clirò, 
O na rinneadh do d' chreubh, 
Caisil-chrò, 

Fhuaradh do chlaidheamh a' d' ghlaic, 

Le greim bàsmhor, greim bàsmhor, 

'S cha'n'eil fear ann 

'S an àl so, 's an àl so, 

Na 's urrainn a làmhadh, 

Fo'n t^sròl, fo'n t-sròl, 

Togar do chumha le Muile, 

'S le Ile, 's le Ile, 

Le urram a dh'innsear, 

Do chòir, do chòir, 

Le urram a dh'innsear, 

Do chòir. 

This piece describes one of the frequent skirmishes that took placc 
between the Scotch and English duriDg the war of Independance. 
The Bard in strong language describes the bravery of the Scots, 
and in no measured terms scathes the " barbarous " English as bc 
delights to call them — R. B. 



O Albainn c*arson nach 
Faic thu'n diugh air chòir, 
DiUseachd nan Airidhean feachd, 
A dh'fhuiling air do sgàth, 
Cruadail bàs is gleachd ì 

C'arson nach bi thu mar a bha, 

Nach tog thu 'n àird do cheann, 

Nach seas thu rithist mar bu nòs, 

Aig toiseach Eìgh'chdan na h-Eòrp', 

An toir gur neò-ghlan, 

Nan gàrr mucach bhuait do chiall, 

Do mhaoin, do chòir, is do Dhia, 

Eirich a sheana mhàthair bhuadhach^ 

Rìoghail, dhoirbh, 

Ardanach, aintheasach, threc)raich, gharbh, 

Thig a mach le d' mhòrachd o shean, 

'S cluinneadh do mhic, 

Le seirm nam bàrd c'arson. 

'N uair ràinig an sgeul na laoich, 

Nach obadh strì, 

Gu'n robh na naimhdean a' teachd, 

Air tìth an glacadh beò, 

Ruith na h-Albannaich do'n choil), 

*S an cridheachan mòr, 

Laiste le innsgìnn dùthchais, 

Nam fear treun le 'm b' anns' 

An t-eug, no mallachd cuing, 

A chuir euceart air muineal cinneach saor, 

A bhrist i gun taing, 

Cò ach Albannaich le treòir, 

A samhuil nach cualas riamh, 

A sheasadh an diliseal nan spèic, 

Treubhach an gnìomh, 

An f hichead f ear a b' f heàrr, 

A tharruing cruaidh, 

O na dh'fhosgail Adhamh a shùil, 

A thug catb do thri cheud, 

Fir gharg cleachte ri àr, 

Fiata mar Thuirc a' dìon, 

An garaidh cùil am brocluinn, 

Ard nan stùc. 

B' ionnan na luinsichean ciar, 

A' ruith an coinneimh nan sonn, 

Am bealach an doire ghuirm, 

Far an do sheas, 

Uilleam Ualas le naoi fir dheng, 

A' toirt dùbhlan do nàmh, 

A luidh an sud mar chuirm, 

Do bhrù.idean na frìth, 

Mu'n deachaidh gidan, 

Fo dhubhar na h-oidhche 's an iar, 

'Nuair dhlùthaich na naimhdean, 

Air na laoich, 

Cha d'fhuair iad an cothrom a shaoil, 

Bha *m bealach cumhann le stacan chreag ; 

'S an cuilionn deilgneach gorm, 

Ga *n dìon m'an cuairt, 

Staing riochd nan sonn bu ghailbheach nuar, 

A thug coiuneamh sgreataidli do na daoi, 

Le lannan leathann geur, 

Bhuail mar dhealain air sròin, 

Nan laoicean gun ghràs, 

A ruith do ghialan a' bhàis, 

Fo bhuiUean nan treun, 

A bha spreadadh 'nan cabhadh dearg, 

Claiginn smuais is fèithean, 

Na thàinig a steach air bealach, 

Coisrigt' a chithear o lìnn gu lìnn, 

Far aji d' itealaich an t-aingeal dìon, 

Os ceann nan Gàidheal 'nan airc^ 

A' frithealadh neart do'n bhuidhinn bhig, 

Olaoidhte le ionnsaidh nan sgaoth, 

Bha spàimeachd troimh'n ghlaic, 

Le cuthach fuath is gellt, 

Roimh bhuillean an dara Samsoin, 

Gaol nam firean nach do stad, 

Duais foiUe nan nlmh, 

An sud às ùr an càs, 

Ged dh*fhalbh na daoi le sgreamh, 

Is nach h* eòil doibh staid nan laoch, 

Bha cuid diubh leòinte fann, 

'S am fuil mhòralach a' ruith, 

Na caochain bhras 's gun dòigh, 

Fhathast air dol às mar thill, 

Na buirb 'nan trì buidhnean, 

An riin bristeadh a steach, 

Air doire nan iomradh cian, 

Far an do chuireadh an cath dian, 

A mhair latha 's oidhche, 

Gus an do sgaoil falluing neòil, 

A sgiort a sgar a* chonnspaid, 

Mar a dh*òrduich Rìgh bithbhuan, 

Nan gràs a bhith. 

Ghabh na Gàidheil an sanas, 

Is dh'fhalbh iad fo'n chith. 

This piece, wbich is one of tbe best of the author's eflforts, gained tlie 
first prize at a competition instituted by the Celtic Society of 
Glasgow. The Directors of the Society selected the snbject and 
restricted Ihe competitors to a cei-tain number of lines. The pdges 
were the Revs. Dr. Smith, Inveraray, D. M'Lean, Glenorchy, &m\ 
D. M'Nab, Qlasgow, all of whom as well as the Bard have passed 
away. The verses were written in 1857. — R.B. 



Blar Alma. 

Chuala mi tuair'sgeul oillteil, 

Is trom bhagradh 

Dhìrich mi'n dè Druim Alb* 

A dh'fhaotainn sealladh, 

Chunnaic mi fo aon mheirgh' 

An tuath thìr Eòrpach 

'S mìltean 'n an airm ghaisg' 

Ag iarraidh còmhraig. 

Na Rusianich air mullach Alma 

Oogach, deacair, beachdail, dalma, 

'N an sreathan coisichean *s marcaich 

An rian còmhraig air an uchdaich, 

Na nàimhdean shuas. An creachan dì-lionn, 

Fhuair na Gàidheil òrdugh direadh, 

O bhearradh nan liath chreag carrach, 

Thaomadh fras nan sgrios 'n am broiUeach, 

A'm buillsgein dubh-neòl a' chasgraidh, 

Leum na h-àrmuinn gun ghealtachd, 

Bheuc an Leòmhan "Buaidh a dhain'eoin," 

Tharruing sliochd nam Fiann an lannan, 

Mar thuil Chluaidh chuisleach le gleann, 

Laath's mire sruth airgid Eas-Linn, 

B*ionnan sud braise nan sonn, 

A maomadh do'n àrfhaich 'n an deann. 

Fo 'n t-sròl ghreadhnach nach do chìosaich nàmh, 

Ts aosmhor cliù *s i ùr mar bha, 

Le lannan leathann nan ceann aisneach, 

Dh'fhàg sibh creuchdan sgrios is osnaich, 

Euchdan nan curaidh gun smal, 

Da'n dùthaich tìr nam beann 's nan tuil. 

O àirde chreagach nam bac, 

Chur sibh ruaig air feachd an t-sneachd, 

Chrithnich iad le oillt roimh sgraing, 

An Leòmhainn dheirg 'nuair chrath e mhuing, 

Ga'n sgànradh le bruthach gun taing. 

Bu gharg a shrachd e'm bein 's an cuing, 

Gnìomh o'r cuimhne nach sgarar, 

Fhad *s a mhaireas cuan a*s talamh. 

Balaclabha. 
Le gleadhraich arm a*s torrunn làmhaich, 
Air learga chiar Bhalaclàbha, 
Chunnaic mi spàirte ri crann, 
lolair spullach an dà chinn, 
Feitheid ifrinn gun chlos. 
A reubadh creiche tuath a's deas, 
Miltean a' freagairt d'a smachd, 
FoiU 's fuil a's àr na'm beachd, 
Dùdach nan ràn searbh a' beuchdaich, 
Steudan Còmhraig a' leumnich, 
Buidheann bhorb nan cochuU lachduinn, 
N' an sreathan dlùth air an leachduinn. 

Ghluais iad o àird* an fhuiiir, 

N am beinge throm gu làr a ghlinn, 

Lannan reubaidh 's gach glaic, 

'S ara facal cbmhraig bàs gun iochd. 

Na Gaidheii. 

Chunnaic mi air lom na faiche, 

'San earradh fliuch le braon na moiche, 

'Na'n staing dhion 's a' bheallach chumhann, 

Fir dhìreach àrd nam broiUeach leathann, 

Meirghe na h-Alba sgaoilte, 

Suaithcheantas a Mòrachd aosda, 

Os ceann reang na mìlidh uaibhreach, 

Ga 'n stuigeadh gu toiteal a bhualaidh, 

Cha b* ion-air-èigin ach toil, 

An fhuil àrd gun tioma ri uchd goil, 

A bhrosnachadh gu h-euchd an sinnsear, 

So an sgeul mar a .dh'ìnnseadh. 

Bhrùchd am marc sluagh an coinneamh, 

Na'n Gàidheal na*n cois 's iad annamh, 

Deich ma'n aon air an aodann, 

'S gun chiil-taic ach gleachd 'n an aonar, 

Cliù nach teirig do na gaisgich : 

Mar lasair dheirg à àmhuinn loisgich, 

O fheadain ghorm nan cuilbheir cinnteach, 

Chunnaic mi na caoirean teinnteach 

An gleann 'na bhuidealaich strianach, 

Mar bhruaillein doireann 's an iarmailt, 

Na dealan-ghobhlach a* spùtadh, 

A' bolg neòil na fillean diibhlaidh, 

Cuimhneachan buaidh is gàbhaidh, 

Air Albainn ghaoil 's air clannaibh Ghàidheal. 

A dhearbh iad an sud a dhain'eoiiiy 

'Nuair fhuair iad mar fhad an lannan, 

Chuala xni sgread nan làn cheann Ileach, 

Ga*n tari-uing à truaillean rìonihach, 

Stad an teine *s thòisich spealtadh, 

Marcaichean gnù ga'n sgoltadh, 

Liiirichean sligneach nan alt 

A bruansgail le beumaibh neart, 

Conspuinn nam "Breacan an Fhèileidh," 

A dhìon a chòir 's a cheanu.,.clch eucoir, 

Fo iùil a cheannaird do-chìosaicht' 

Cailein Caimbeal mac an Ilich. 

'S cian sgaoilteach do chliù a nochd, 

A làmh dheas na mìltean feachd, 

Ghrios mi Fionn* le Mac an Luin, 

A bhi ri d* thaobh an gaoir nan guin, 

'Nuair bhuail thu*m buillsgein a ghàbhaidh, 

Sheas thu 'd chliìi do t'ainni 's do d' Bhànrigh'n, 

Sheas thu 't-uamhas do d' nàmhaid, 

Thug thu buaidh is sguab thu 'n àrach. 

CUIMHNEACHAN BHBAID-ALBA. 



This is a soi-t of medley composed in honour of a Mr. MacNab, a natÌTe 
of Breadalbane, wbo resided in Glasgow and had been very kind to 
the Bard. The poem opens with an address to the country, the 
beauties of wbich are described in terse and classic Gaelic. The 
Bard descends into the glen. As he approacbes a herd of cattle he 
hears the milkmaid's song, wbich is perbaps the sweetest piece in 
bis wbole works. The Bard approacbes the sbeiling wbere he is 
made welcome by a Highland matron, wbose description he gives 
and whose praises be sings. The matron was doubtless Mrs. 
MacNab, tbe wife of bis friend wbose kindness to bimself in time of 
trouble is recorded. Tben follows a lament for the desolations 
caused by strangers in tbe Higblands, and a coronach is played by 
the aged Harper on tbe same subject. Tbe whole finisbes with 
" Big Jobn's Testament," wbich consists in a vow laid upon bis 
son, to stand by tbe language and customs of the Gael, and see the 
Bard decently buried. — R.B. 



A thalamh àrd nan coilltean uaine, 

'S nan sruth fior-uisg', 
Cuislean bras nan lochan domhain, 

Nach gabh dìobradh, 
Caochain ghlan na doimhne mòir*, 

A' ruith air uachdar 
Do bheanntan gorm, a thìr nan curaidh, 

'S nam ban stuama, 
Neòil ghlas m'a bliarraibh stùc a' snàgadh 

Is fèidh nan langan, 
Bi creachainn a' dìreadh *s a' teàrnadh, 

Le luth eangan, 
Coilich nan cneas dubh a' turraraich, 

Air do tholmain, 
Is mìltean lus a* fàs 'na maise, 

Le brìgh talamhainn. 

Do ghraiseirean iseal coireach, 

Ire thorach, 
*S fasgach t' ìnnseagan lurach, 

Tomach, gleannach, 
Earbag chlis na claisteachd neònaich, 

Feadh do chluaineag, 
'Ga falach, fo dhubhar rò-chrann, 

Leis an ruadhaig, 
A' cumail a chiais ris an àile, 

Fo sgàil na coille, 
Na h-earalas le buaidhean nàduir, 

Air brath-f oille, 
An t-sealgair ag èaladh dliith dhi 

'S bàs 'n glaic leis, 
Cuilbheir teine 's gadhair lùghor, 

Gu cur às di ; 
Leumaidh tu thar bruachan dìlionn, 

Is stacan garbhlaich, 
Akn boil gioraig nach gabh ìnnseadh, 

Le purp seanachais, 
'S ioghnadh an obair nam feart, 

Do hiath's 's do neart, 
'S nach urrainn teallsanaich nan ceist, 

Am breathnachadh ceart, 
Cha d' fhuair thu spùUan milidh, 

Na tuisg reubaidh, 
*S axin tha glaine 's maise 's cuthach, 

Còmhla 'd chreubhaig, 
Fàgaidh mi thu measg nam preas, 

Do thèarmunn fàsail, 
'S tèarnaidh mi sìos an t-eas, 

A dh' èisdeachd bàirich 

Nam buar adharcach air faiche, 

*S liiinneag òighean, 
A' bleoghan na tain air rèidhlein, 

'S'an àl m'a chròthan. 
'Nuair dh' fhosgail an Gleann a' m* shealladh, 

'S an sprèidh air àilein, 
Dh* ealaidh mi dlùth do 'n bhuaile, 

Is shuidh mi sàùihach, 
Fo dhubhar daraig cheudan samhraidh, 

An lagan bòidheach, 
'S thug an oiteag chiùin gu m' chlaisteachd, 

Sèisd nan òighean. 



ORAN NA BUAILE. 

Ghaidh gruaim nan sianntan a chadal, 
*S tha fèath air talamh 's air cuan. 
'S choisg gaoth fhuaraidh na gaillionn, 
Gu sith a h-anail o thuath, 
Tha neòil shoilleir na h-iarmailt, 
A' sgaoileadh cian air an cuairt, 
'S a' pògadh gathan na greine, 
Chuir blàth's a' chèitein a nuas. 

Thàinig fosgladh nam blàithean, 
'S tha lusan àillidh nan raon, 
Ag èideadh dithreabh jiam beann, 
Ts sraithean ghleann air gach taobh ; 
Tha bheò chruitheachd *na maise, 
*S buair air faichean le'n laoigh, 
'S gach tulach uain* air a chòmhdach, 
Le breacnaich neòinein fo bhraon. 

'S aobhar iogbnaidh an sealladh, 
M*an cuairt air lagan a chrò, 
Doire chìibhraidh nam meangan, 
Mu 'n iadh 's aJ mhadninn an ceò, 
Le braonach chèitein 'ga criaradh, 
O chirbean liath-ghlas an neòil, 
Is èiridh lòchran na soillse, 
Cur gean air maighdinn nam bò. 

A dh'fhaicinn trusgan an fhàsaich, 
'S bruthain àigh a' dol suas, 
Taisgeach beath* o na dùilean, 
Falluin smùidreach nan cluauj 
Anail thlusmhor na h-àile, 
Treòir cìnneis nàmhaid an fhuachd, 
'S glòir an athar na h-èideadh, 
A' dìreadh treun air a cuairt. 

Ceòrach bhlàth o na speuran, 

A fliuchadh rèidhlein is chruach, 

'S cur neart fàs anns an dùsluinn, 

'Nuair thilleas iiin' air a cuairt, 

A dh*aiseag feartan na grèine, 

Nach urrainn eucoir thoirt uainn, 

Gred dh'fhògradh laochraidh nan garbh-chrìoch 

Le fòirneart searbh thar a' chuain. 

Cho-fhreagair am Bàrd fo 'n daraig, 

Le bras-chaoin Gàidheil, 
Dh'èirich e'n coinneimh na maighdinn, 

'S thairg e fàilte, 
Bheachdaich e le fiamh duin'-uasail, 

Air gnùis na Heirc, 

Làn banndachd is mothachadli tearc, 

Gun stuirt mairc, 
A rinn aii* innis nan earc, 

A bheatha gun airc 
Gu pùbuU fosgailte na h-àiridh, 

Aig fiarag lagain, 
Strachdte le Liagaire * 's Lus Bàchair, f 

Is òg mheangainn, 
A' bheithe chùbhraidh fo lòd braoin, 

'S na h-ealtan sgiathach, 
A' co-sheirm le poncan gaoil, 

Do'n òg-bhean sgiamhaich, 
lomhaigh an duine, maise daonnachd, 

Leug na h-annsachd, 
A neo-chiontachd òig' is faoileachd, 

Agh na ceannsachd ; 
Sin duit modh is gnè na Finne, 

Is tuigear uatha, 
Beusan òighean na Gàilig, 

Mar a chualas, 
Ach ma tha Filidh no fear suaire, 

An rìin faighneachd, 
M'a dhùthchas maighdean na buaile, 

Na co o'n sloinntear, 
Ainnir mo dhuain fo 'n riochd so, 

Naisg thu caoimhneas. 
Do nighean Mhic an Aba, 

De shliochd Mhic an Ab* oighre. 

Ràinig am Filidh bùth na frìthe, 
Le dealas laiste, 

* The Herb Loveage. t Ladies Glove. 

'Sa Cheòlraidh 'ga stuigeadh gu dìomhair, 

Le rùn f aicinn, 
Fo gheugan uain' an fhasgaidh fhàsail, 

Bean uasal, 
An earradh a dùthchais, 

Tìr nan Gàidheal. 

CRUTH MNA GAIDHEALAICH. 

Chunnaic e bhean Ghàidhealach mhaiseach, 

Air bruach casligh * alltain Easloch, 

A h-aogasg mòdhar, ceanalt', stiiama, 

A' nochdadh tàbhachd neo-thruaillte, 

Na f ola 's glain* air cuairt na cruinne, 

Neo-mheasgte gun mheang fainne, t 

Mìltean bliadhn' an Eìoghachd nam Breacan, 

'S i 'n diugh mar bha an càil 's an cleachduinn 

B* ion èibhneis air leirg a choinneimh, 

Ri màthair mhac do 'n àrd Fhine, 

Fo chulaidh do Bhreacan nan Abach, 

D'an dùthchas Cinne-Alla chorrach, 

Lic is Fionn Lairig choilleach, 

Cill-Fhinn is Bualtachan gleannach. 

Bha riochd-fleasg do dh'anart mar shneachd, 

Air falt amlagach nan tlachd, 

Comharra neo-chiontais is iochd, 

Nach dìon tàir 's nach àraich lochd, 

Earasaid bhasach nan dath seasach, 

Air uachdar an earraidh chneasaich, 

Bràisde boiUsgeil mar lèig feachd, 

A* dùnadh an dà oir m* a h-uchd, 

Calman is beithir 'na mheadhon, 

* Struth bras ìkth. t Laige. 

Gràbhalta le teòmachd ealaidhean, 
Bratach ghreadhnach Chlann Donnachaidh, 
Miann sgeulaichean, bhàrd, is cliar-sheanachaidh, 
Bha gasan rainich o stuadli nan dos, 
Ajn bòichead ùr-fhais 'na laimh dheis, 
Suaithcheantas nan laoch o Shrùthan 
Nach d'fhuiling cuing 's nach d*iarr ràthan. 
Beannachd dhuit 's urram du shìnnsear' 
Kath ort 's gu ma buan a dh'innsear 
Coinneamh a bhàird fo sgàil na daraig, 
Ri cèile rùin Mldc an Aba. 

Fhir dhìlis na h-ìnnsginn uaibhrich 

'S glan an ir' o 'n do bhuaineadh, 

Na mìlidh churranta, bhuadhach, 

An t-sinnsearachd threun o'n d'fhuaradh, 

Mac an Aba. 
Chuir iad Dail-rìgh le dearras laochail, 
'S cath Bhualtachain le deannal fhaobhar, 
Fo mheirghe nan dathan fraochail, 
A thog seachd fineachan an aobhar 

Mhic an Aba. 

Bha mi roimh an gainntir dòruiim, 
'S m' fhuil air ghoil le teasach lòinidh, 
Ràinig tu uiridh mo leònaidh, 
Is sheas thu ^d stadh neart ga m* chòmhnadh, 
A Mhic an Aba. 

Ràinig tu leab* a' cliruaidh chàis, 
Dluùlt thu teach mear na luath-gliàir, 
Is an iargainn loisgeach gam' bhualadh, 
" Bu tric agam 's b' annamh uam thu," 
A Mhic an Aba. 

'S geàrr aoibhneas an duin' aìg fheabbas, 

Mar a cbualas, 

Mairg, is fearg, is neo-sbeambas, 

'Ga sbìor-ruagadb ; 

'S trom an t-eallacb gaol dùtbcba, 

'S fòirneart ain'eoin, 

Biotbanaicb allmbaracb 'gar spùinneadb, 

'S gun dìon againn. 

O sbliocbd nan treua nacb d^fbuiling tàir, 

So àm bbur dìobraidb, 

Ainneart ^gar ruagadb gu càs, 

'S gur a mbi-ruin, 

Ga'r fògradb gu tìr aineoil, 

Tball tbar cbuantan, 

Braid-Alba le gà^ablas foilleil, 

Air a sguabadb, 

Sglambaicbe gun iocbd *ga rùsgadh, 

'Na lom-fbàsaicb, 

'S a mic laocbail f ad o'n dùtbcbas, 

A' caoidb na db-fbàg iad. 

Eisdeamid sgeul nan sonn, 

An rian bàrdacbd, 

O sbeanair aosda ceann nan cliar, 

Le f uaim clàrsaicb. 

CUMHA A* CHLARSAIR. 

Cuimbne na bba, 

Gbluais mi gu dàn, 

*S sinn claoidbte le cràdb fòimeirt, 

GaV sgiùrsadb le smacbd, 

Fo'n smàig nacb do cbleacbd, 

Is sinn gun diitbaich 

Fo reacbd fògraidb. 

O thìr thuinnidh nan clann, 

Da'n dual iomairt nan lann, 

A thog mulad gun cheann dòmhsa, 

Greadhuinn neo-ghlan a' sgrios, 

A fhuair sinne fo chois, 

'S sinn gun teanachdas, 

Gun fhois gun fhàrdaich, 

Far an d'àraicheadh rianlh, 

Na trèin nach aidicheadh fiamh, 

Do neach ach an Dia ràthain, 

Na dubh Albannaich dhian, 

A ghread na Ròimhich o chian, 

An deannal nam pian bàsmhor, 

Air monadh Bhraca nan euchd, 

Dh'fhàg sibh cuimhne nach trèig, 

Fhad 's a mhaireas 'n ar dèigh Gàidheil, 

Air bearradh Chall-Duin nan gas, 

Fhuair na fithich an los, 

'S air leirg Dhealgain an Rois dh'fhàg sibh, 

Bèin nam biothanach cruaidh, 

A dh' fheuch bhur saors' a thoirt uaibh, 

'N am plodraich fuar 's an àrfhaich, 

Aig Dail-rànaich nan tolm, 

Fhuair na feitheidean cuirm, 

Air cairbhean nam borb sglàmhach. 

Leoghan disgir nam beann, 

Meirghe mhòrdha nan clann, 

Le braise neartmhor gach àm buadhach, 

staoin chorrach an fhèidh, 

Gu srath tiorail nan rèidh, 

Ghlèidh e dhain^eoin dha fèin na fhuair e* 



CUIMHNEACHAN BHRAID-ALBA. 129 

. Alb' an seun thu mo ghlaodh, 
Nach dùisg thu Mhàtliair mo ghaoil, 
M'an toir mallachd na daorsa buaidh ort, 
Na sean fhineachan treun, 
Air an sgapadh an cèin, 
Sliochd nan saoi d'am bu bheuci criiadail, 
An tallachan làn do eanntag nan càm, 
Gu h-ullartach fàs fuaraidh, 
Chithear cumhachag bròin, 
Is ialtag nam fròg, ' 
Gun eagal an còmhnuidh dhuaichnidh, 
Far an d'àraicheadh laoich, 
Sliochd nan Criosduidhean saor, 
Tha nis feadh an t-saoghail f uadaicht', 
Le màgaich ghreannach tnù, 
Lior nan garrachain brù, 
'S nan cràin sliopach gun chliù, 
O'n d'fhàs iad. 
Pòr salach na foill, 

Ris an dubhairt ar n-athraichean Goill, 
'S trom acainn na roinn a dh' fhàg iad. 

Cha'n'eil ath-chumge na ceòl, 

A' moladh Trianaid na glòir, 

Ach balbh mhulad nan tòiT fàsail, 

Far an cluinnte gu moch, 

Aoradh molaidh 's gach teach, 

Tha cùirn chòinich 's gun neach, 

G'an àiteach', 

A laochraidh ghaisgeil nam feachd, 

B'e sud bhur n-urrain, is chleachd 

Sibh smachd fìrinn is reachd cràbbaidh, 

Stiùir nèamhaidh bhur rian. 

A shliochd cròdha nam Fiaim, 

Mo chreach dhubhach *ur cian sgànradh, 

Am measg almharrach thall, 

Far nach measar *ur call, 

*S nach goirear dhibh clann Ghàidheal, 

An èideadh colgail nam buadh, 

XJrram fhlaithean is sluaigh, 

O'n Fhiann chatharra nuas, 

Is co 's urrainn a luaidh, 

An rian seanachais no dhuan, 

Alba rìoghail ri uair gàbhaidh ; 

Innsginn theinteach do mhac, 

An uair a thogadh tu t' fheachd, 

Cha robh do dheamhain 's an t-slochd, 

Le gur Shasuinn fo'n smachd, 

Na chuir do shaorsa fo reachd nàmhaid. 

Thaisg an clàrsair aosd' a Chruit, 

'S a dheòir a' fr«isadh, 

Gràin fòirneadh 'na tein' ìnnsginn, 

A* dian lasadh, 

Dìirachd aichbbeil còir an duine, 

An uair fheuma, 

Tìodhlachd nèimh 's colbh ceartais, 

A chosg eucoir. 

TIOMNADH lAIN MHOIR. 

M' an gann bha guth na clàrsaich balbh, 
'S am filidh aosd' fo bhròn a' falbh, 
Chualas air bearradh an eas, 
Sgalarachd deanachdach dhos, 
Ard sheirm Pìob-mhòr a' seiun. 

Caismeachd chòmhraig shìol Chuinn, 
Na ruaig Rìgh is cùl air Ghallaibh, 
Crùn-luath feachd-cheum nan sonn uUamh, 
Nach facas a' sòradh coinneimh, 
Ri nàmhaid a rìiisg claidheamh. 

Trì cheud deug is leth cheud eile, 

Aois craobh-sheanachais Treith Dhùn-OUa, 

Fir dheachdair bu chian alladh, 

An treas meur do shliochd nan tri Gholla, 

A* co-fhreagairt do 'n t-seirm luinneach, 

Sheas gu stòld am Filidh rannach, 

A' dearcadh gach taobh do'n fhireach, 

Far an cualas an torman cathach, 

dhuis tuairneach nam ponc foirmeil, 

Triall chaismeachd nan Dùghlach ainmeil. 

Gheibh leanaltas a dhuais mur fàilnich, 
*S b* ionnan a thachair do^n Aos-dàna, 
'Nuair dÈirich e staoin na carraige, 
Chunnaic e air lom na leirge, 
Le tuar neirt a' teachd 'na chòmhail, 
Sean fhear mòr an culaidh Ghàidheal. 
Bha àirde mar Fhiannach srèine, 
Mhic Cumhail fo chrann dheò-grèine, 
Nochd a mhodh uaisl' is gean, 
Is misneach sàr ch iraidh 'na shùil ghlain, 
Bha labhairt flathail, duineil, suairce, 
Troimh'n tuigte grad treòir neo-thruaillte,, 
Oonnspunn treun do 'n f hine Dhùghlach, 
Da'n dual eug no buaidh-làrach, 
Dh' fhàiltich e le seirc an Seanachaidh, 
'S dh'èisd e sgeul le stòldachd iomchuidh. 

Dli'fheòraich an t-Aos-dàn' am briathraibh suairce, 

Co 'm fear àrd a sheas ri guaillinn. 

An t-seann laoich ì A dhearbh riochd, 

A dheachd tùr nàduir gu'm b'e mhac, 

Fear mòr calraa deas dìreach, 

A thaghadh feum a sheasamh còrach'. 

' 'S b'ionnan a thachair mar a leanas', 
Thionndaidh lain-Mòr le dian dhealas, 
Ghlac e mhac 'na laimh chlì, 
'S lann chruaidh nan stri 'na laimh dheis, 
Thionndaidh e'm faobhar an àird, 
Is labhair e gu cràbhach ris. 

An Dia o'n d'fhuair mi mo bhith, 

Is tusa mar ghibht le reachd gnàth, 

Biodh an diugh 'na fhianuis dhìon, 

Air m' ath-chuinge le firinn d'a, 

Faiceadh Afchair nan dùl, 

Da'n lèir gach cùis a thig m'an cuairt, 

Fòirneart mo bhràithrean gaoil, 

Gun teanachdas an taobh so'n uaigh ; 

'S gur fiiath le m'anam an diol, 

Ged tha mi fann le stri na h-aois. 

Tog do làmh is gabh mo ghuidhe, 

Purp na chual thu tric uam roimhe, 

Seas is coisg an tuaileas gràineil, 

'Tha mort an fhuigheil bhig a dh'fhàgadh, 

Gàidheil mo ghaoil fo bhinn ceilge, 

Ach gu sònruicht suinn Bhraid-Alba. 

Dìon an cànainn 's an cleachdainn, 
*An aghaidh mi-run, tnù, is triochdan. 



MARBHRANN DHONNACHAIDH MHIC-BHLAIR. 133 

Nam bolgairean gun chliìi gun mhaitheas, 
A gheur-leanas iad an taobh so fhlaitheas, 
Sin seadh do bhòid. Glèidh i mhic, 
Is faic am Bàrd le seirc fo'n lic. 



RANN MARBH-THAISG DHONNACHAIDH 
MHIC-BHLAIIl, 

Tuathanach ann an Ile^ a chaochaii, Mios Meadhonach 
an Earraich, 1867. 



GUTH. 

An cluinn thu teàrnadh o Chnoc-na-faire, 
Fuaim nan cas-cheum tiamhaidh trom, 
'3 an ceòl tùrsach ag aomadh, 
"Cha till mi tuiUe" gu saoghal nam beò ] 
Tha 'n caomhan Crìosdail, 
Gu h-ìosal gun chlaisteachd gun iùl, 
Air mùthadh o bheatha gu bàs. 

FREAGRADH. 

Ged a dheàrrsas grian air còrsan cian nan speur; 

'S ged a ruitheas deahmach nam biorag dea^'g, 

A' sgoltadh rathad a thoirm 'n a dhèigh ; 

Ged a thogadh crith-thalmhainn, 

ghrunnd an domhain, le freoth-theine, 

Beanntan AJbainn às ùr, 

'S an sùghadh a rithisd 'n an còmhnard ; 

Ged a shèideadh ceithir ghaothan na cruinne, 

A* togail, 'n a h-aon bhuinne colgach, 

Aii fhairge mhotharach gu h-iomall a meud ; 

Ged a thilgte, *n am pronnach mean, 

Creagan ailbhinn nam beann 

An slugadh farsuing a' chuain; 

Ged a sgoilteadh an talamh, 

Gu taisgeach nan uisgean mòra 

Falaicht* an dlomhaireachd a* chuain; 

Ged a rachadh caraig Dùn-an-Righ 

'N a gaineamh mhìn an Loch-èite ; 

Ged a dh' èireadh armailt nam fineacban, 

'S an leòghann dearg, buadhach, 

Le smachd rìoghail na h-Alba, 

A' casgaìrt gach nàmhaid 

Aig an robh de dhànachd a dhùsgadh; 

Ged a shèideadh ràn na dùdaich, 

O bhunait gu bàrr nan stùcan liath, 

Ag iarraidh a mach nan Gàidheal, 

Aluinn 'n an cruth, àrd 'n an gnlomh, 

Treun, uasal, dìleas, gun mheatachd, 

Na gaisgich o na frithean coiUteach, 

A' greasadh le graoinneachadh Crois-tàrra, 

Gus an àrfhaich, a ghleidheadh a* chrùin 

Do nighean rioghail Rìgh Seumas, 

Na h-Ailpeinich 's na dh' èirich dhiubh 

Gu stèidh a mòrachd; 

Ged thigeadh so uile, cha chluinn 

'3 cha dùisg e o chadal ìidlaidh sgàil a' bhàis. 

Sìnt' an uaigh dhorcha na tosdachd, 

Tha 'n caomhan bàigheil fo ghlais nam marbh, 

'S àite falamh aig ca:;ailt an aoraidh, 

Far nach feudadh mi-bheus labhairt, 

'S nach d* thug fasgadh rìabh do mhì-rùn. 

Bhrist freumhaclì aosd* de cliraobh Chlann-Bhlàir; 

Bithidh 80 air 'fhàgail air a lic ; 

Oiiù nach 'eil tric, ach is fior a dh' ìnnsear 

Leis na fhuair air eòlas : 

Aoidheil, caoimhneil ri bochd; 

Uasal, macanta 'n a bheus ; 

Firinneach, dìleas, gun fhoill, ' 

A thug an dlighe mar a thoill 

Do gach aon. Bha beannachd luchd-tuarasdail 

Duit air tìr 's air muir, 

Mar a thuit do chrannchur. 

Thus' a shiubhlas cuan nan gàbhadh, 

Faic 's an làr, 'n a chaisil-chrò, 

Maraiche cruadalach, dàna, 

A bu tric a sheas ànradh gaoithe a's fairge, 

Air tonnan feargach sruith a's sèididh. 

Thus' a ghleidheas an treud 

Air aisridh nan slèibhtean lusrach, 

Tog a nall o sgiuT an eas, 

Neòineag gheal, eagach an fhàsaich; 

Cuir an so i air uaigh 

A* bhuachaille d' am bu dùthchas 

Còmhall corrach nan treudan llonmhor. 

Bha 'm fear dìleas so an sud 'n a òige, 

Aig crò 's aig creachan 'g an cuallach. 

Seas air a lic a's guidh do chrìoch 

A bhi le sìth mar a thugadh dhasan. 

MU BHAS AN URRAMAICH NIALL STRACHAX. 

Minister Faylais Chalum ChìUe^ 'an GhlaschOy 
A chaochail arnìs a mhìos Mhàigh^ 1860. 



Fhir a ghabhas an rathad, 
Stad 's thoir aire do'n uaigh so, 
Smaointich ceart mar is èigin, 
Dhuinn gu lèir dol gu truaiUeachd, 
'S nach cum urram no mòrchuis, 
Maoin na seòltachd sinn uaipe, 
O na thoill sinn le peacadh, 
Buaidh teachdair' an uamhais. 

dhuine nach dìomhain, 

Earbs' à ni tha anns an t-saoghal, 

'S lagh ar caochladh do'n t-slorr'achd, 

A ghnàth sgrìobht' air ar n-aodainn, 

"Mar fheur uaine na faiche, 

Tha uaill is maise chlann daoine,"* 

Seargaidh àiUeachd na colla, 

'Nuair a ghearras corran an aoig sinn. 

Bheir e'n Righ às a chathair, 
A dh'aindeoin carachd na h-eucoir, 
A tha cumail chàich fo a chasan, 
'S iad ag acain 's nach èisd e, 
Cha 'bhi oisein na fhàrdaich, 
Nach tèid am bàs air a dhèigh ann, 
'S e ga ghreasad gu prìosan, 
Nach fosgail ìnnleachd na èiric. 
* Isaiah xl. 6. 

Blieir e'm brathadair snàgach, 
A bba 'na thràill aig air iarrtas, 
Gu làthair Breitheamh nan uile, 
An Tì nach urrainn iad fhiaradh, 
A dheanadh firinn do bhreugan, 
'S a chuir euceart an àite, 
Ceartas fiorghlan na riaghailt, 
Mar a dh'iarras an àithne. 

Ach faic fo ghlasan a bhàis, 
Gun chomas fàilte na còmhradh, 
Am fear nach f haca 'n a eigin, 
ISTeach 's e 'm feum air a chòmhnadh, 
E nis gun chlaisteachd gun lèirsinn, 
Rabhadh geur dhuinn nach beò e, 
'S gu'n tàinig cumhachd an èig air, 
Nach coisg beusan na fòghlum. 

Sin a chreubh anns an duslach, 

Is sin thusa mar bha e, 

Làidir fallain a' d' bheò-shlaint', 

'S ged tha thu òg na bi dàna, 

Cha diong stòras na uabhar, 

Ni 's an uair ud ga d' theàrnadh, 

'Nuair thig gairm air son t-anama, 

Bàirlinn shearbh nach gabh àicheadh. 

Faic an teangair ùr-labhrach, 
Urrannt' ainmeil 'na shìneadh, 
Aghaidh dhuineil na faoileachd, 
A nis air caochladh ìomhaigh, 

'S an t-anam luachmlior air fàgail, 
"Corp a bhàis so" gun chlìth ann, 
Sìn am fuigheall a dh'fhàgadh, 
De*n fhear nach àicheadh an fhìrinn. 



Dìllseachh, ceannsachd, is fòghlum, 

Do bhuaidhean còrr 's rinn thu feum dhiubh, 

Triùir is annamh a thugadh, 

Do aon duine, le chèile 

Le guth oscarra' sparradh, 

Brìgh do labhairt mar dh'fheumadh, 

Gach aon a rèir mar 'bha'n eòlas, 

Sean is òg de d' luchd èisdeachd. 

Do liobhairt stòlda, ghlan, rianail, 
A* freagairt briathran na Gàilig, 
Gnìomh a dhearbh dhaibh na thug thu, 
chànainn chumhachdaich nàduir, 
A bhiodh a f roiseadh o d* bhilean, 
Gu rèidh, fileanta, làidir, 
Their do threud 's tha e fìor, 
Gur tearc na lìonas dhaibh t-àite. 



'S ceart a bhreith i gu beachdaidh, 
Tha e deachdair ri fhaotainn, 
Fear do ghnàth mar dhuin' uasal, 
Fear do shuairceis 's do dhaonnachd, 
Cha Ve t-àbhaist a ghruamachd, 
Ni a bhuannaich an gaol duit, 
Seirc an cridhe 's an dìirachd, 
A mhaireas ùr dhuit re'n saoghal. 

Sud inar 'fhuaradh riamh earbsa, 
Nan Sean Albannach airidh, 
XJrram cinnich na talamhainn, 
'S fad' tha'n seanachas g'a aithris, 
'S na bha'n so dhiubh fo d' chùramsa, 
'S aobhar tùirs' dhaibh do sgaradh, 
XJath' an toiseach do làithean, 
'S tu 'nis 's an àireamh nach maireann. 

Tha f uaim cumh* ann a d' thalla, 
'S deòir mnà ann a' taosgadh, 
'S co'n Criosduidh a dhàich'eas, 
ISTach mòr àraidh a h-aobhar, 
A bhi co tràth air a sgaradh, 
O'n fhear le'n caitheadh i saoghal, 
'S ged thig mochthràth is anmoch, 
Cha'n aisig aimsir a gaol dith. 



RANN MARBH.THAISG lAIN LUIM, 
AM BARD ABRACH. 



lain Luim 'san òrdugh 's tu'n seachdamh,* 

Le roinn aon còrr mar a chleachd thu 

Craon, creadhail, crosda, creasgoin, c'reapall, contreill, 

Crearal, crasgach, reasgach, crearadh, coinntibh, 

Clòth, cluach, clothach, babhunn brislich, 

Ailleart, aichilleach, ailbhinn, do-bhristidh, 

Broisg, braightseil, brodach, broUaigh, brianna, breangail,t 

Breas-cholbh, breaslainn, breas, breasda, breas-rod, cainnte, 

Sheas thu t'aonar an goil boile fad do làithean, 

'S gheibheadh do nàmhaid 's do charaid thu far am f àgt' thu. 

* An òrdugh BKrdan ainmeil na GUidhealtachd. 
t Rannsaich Briathradairean no Qailig airson nam facal so. 

Chunnaic an t-ùghdar sgeul bàis na mn^ so ann an gasaid naigheachd 
an Qlaschu. Cha'n fhac e riamh an duine na bhean, ach gu 'n robh 
an ainm aig o iomradh. Bha iad araon de mhuinntir an Eilean 
Arranaich. 

A sheanair chaoimh a tha air t-astar, 

As a chlachan so shlos, 

'S beag an t-ioghnadh mar a tha thu, 

'S mar a bha thu nach bi, 

na dhruid an uaigh air do chèil', 

A dli'fhàg 'na dèigh thu ri bròn, 

Cùis nach furtaich an lòigh, 

A chionn nach èirich i beò. 

Ged a thromaich uallach nam bliadhnan, 

Ort m'an d'iarradh i bhuait, 

A rèir na fhuair mi de' d' sgeula, 

Bu deas treum thu 'nuair a fhuair 

Thu bhean mhacanta dhìleas, 

De shliochd mìleant' Ghroim-Cruaidh, 

Treubh da'n dùthcljas an àrach, 

Air ceann nan Gàidheal gu buaidh. 

'Nuair a fhuair sinn a Ghàsaid, 
Sgeula bàis do bhean rùin, 
Thog sud cuimhne na bha dhuinn, 
A toirt a làthair sean is ùr, 
Naigheachd tùirseach a' bhròin, 
A chaisil-chrò dol do'n chill, 
Do leaba dhorcha na tiamhachd, 
As nach iarrar gun till. 

Aon seach aon de na dìlsean, 
A shcasadh firinneach leinn. 

'Nuair a tliigeadh deucbainn nan càirdean, 

'S a bhitheadh càch air ar binn, 

An dèigh leth seachduinn de làithean, 

Sgairt o àireamh nam beò, 

Bhrist an ceangal nach tàth ruinn, 

'S cha'n fhaic an àit' iad ni's mò. 

O chumhachd dèisinn na truailleachd, 
'San do bhuaidh leis an aog, 
Is nach caomhainn thu deò dhinn, 
A toirt leat na h-òige 's na h-aois, 
Corran sgaithidh do lèir-sgrios, 
A gheàrr na dheug dhinn gu làr, 
'S na tha beò ni thu 'm bualadh, 
Le gath uamharr a' bhàis. 

Thuit do thaice o do chùlsa, 
Nach aisig ùine gu bràth, 
Rabhadh cinnteach gu lèir dhuinn, 
A bhi dol 'n an dèighsan a bha, 
Dh'f halbh do choimpire stòlda 
A thagh thu òg à measg chàich, 
'S co nach tiomaich a chual' e, 
Is sinn uile buailteach do d' chàs. 

Ged a thig easlaint 'gar bualadh, 
Call is cruaidh-cliàs is dìth, 
Is càch a' diùltadh gu gruamach, 
Roinn de'n uallach a thoirt dinn, 
Bithidh na trèibh-dhìrich chaomh, 
Leinn ag aonadh an saothair, 
'S a toirt a ghath às gach dòlas, 
Cha dithist beò sinn ach aon. 

THA NA RANNAN SO MAR GUM B^ANN AIR 
LEACAN UAIGHEAN NAM BARD. * 



A Ghaidheil òig, tha t-àm bhi 'g èiridh, 
Fhaic thu'n Seanfhear liath 'na èideadh, 
'S na h-àrmuinn fhineachail a' gluasad 
'Nan culaidhean dearg is uaine, 
'S 'nan dathan eile a fhuair gach ìnnleachd, 
Ag aithris air bogha na dile. 

'Se sud a chuir air leih o chàch sibh, 

'S lean e nuas o àl gu h-àl ruibh, — 

Eideadh rìghrean is uaislean, 

Maiseach, cathach, flathail, fuasgailt' ; 

Sònruichte mar òrdugh nàduir 

A' cur treis is gaisg* anns na dh' fhàs ann. 

'S àrd an iomradh na fir chalma 

O bheanntan tuathach na h-Alba, 

Far an d'fhuair Mac Fhinn a Ghàilig, 

'S teaghlach mòr nan Duan na dh' fhàg iad 

An uair a sheinn iad maiseachd tom is doire, 

Creachan, is cruach is coii'e, 

Beanntan is uiUt an fhàsaich, 

Am fiadh 's an ruaig 's an Torc 's an sgàimeach, 

* From the North British DaUy Mail, Nov. 26, 1867.— "Glasgow 
Celtio SociETY. — We are informed that the directors of this society, 
after mature consideration, have decided that the first prize for the 
best Gaelic poem is to be awarded to Wih. Livingston, Dale-street, 
Tradeston." 

Coille 's eòin 'na bàrr an còisir 

Air geugan duilleagach nan rò-chrann ; 

Banarach, buachaill, is àiridh 

Anns an cminnich treudan le *n àlach, — 

Orain ghaoil is laoidhean cràbhaidh, 

Piobaireachd, 's liiinneagan na buaile, 

lorram ràmhachd *s aoir nan tuasaid. 

Oisein treun an tùs na cliarachd,* 

'S cò 's urrainn ìnnseadh mar iarrtas 

Mar a dh'aithris thu colg a' gheamhraidh, 

Stoirm an fhaoiltich 's soireann f samhraidh, 

Taimeanach, dealanach, is fairge, 

Gaoth, clach-mheallain 's tuiltean gailbheach, 

Dùilean an athair 'nan òrdugh, 

'S gealach is reultan a' còmhnadh 

Annrachd a' chuain fo neòll na h-oidhche 

A' falach lochran na soillse ; 

Anns gach cùis an deanar t-fhaicinn 

Cha robh 's cha bhi na bheir do cheart dui^, 

Dh* fhàilnich teanga nam Bàrd ann, 

Their iad sud e 's leanaidh càch iad 

Oisein, an comunn nam flath — 

Oisein, am boil a' chath — 

Oisein uasal gun cheilg — 

Oisein am frìth na seilg — 

Oisein ag iomain na ruaige — 

Oisein a' tiomachadh ri truaighe — 

Oisein a' diùltadh a bhualadh. J 

Chuir thu Ghàilig gu bun a h-anail, 

* Chorus. + Serenity, mildneas. 

t Faic Dìm an Deirg a chainnt fèin air a chùia; 

" Chaomhainn mi fèìn an Laoch leònta." 

Cha d' fhàg thu diog 'na creubh gun labhairt ; 

Gniomh nach do rinn mac duine, 

Cha robh e ann 's cha tig e tuille, 

O'n latha dhruid an t-eug fo'n fhòìd thu, 

'S a ghhiis e ieat do bhuaidhean còmhraidh. 

So a nuas 'nan àni 's a' chùrsa 

Crimine na clàrsaich is Deardail thìiirseach, 

A chuir an eagar an Dàn brònach 

A' caoidh Chlann Uisnich marbh le fòimeart ; 

Crimine, bean Dheirg an Doire, 

Thuit thu òg le brath-foille, 

Dh' fhalbh thu grad mar aiteal grèine 

'N uaii' a sheinn thu cumha do chèile. 

Faic uaigh a' Bhàird aosda 

Mar a dh'iarrainn e air bi-uach a' chaochain. 

A sheanair chaoimh, gun sannt 'g ad' bhuaireadh, 
Mheal thu bheatha so gun bhruaillean ; 
Ruaig an fhèidh air uchdach frìthe, 
Gadhar aintheasach a' strì ris, 
Treudan mèileach air an àilean, 
Sruithean sèimh fo gheugan sgàileach 
Na dh'iarr thu f haicinn mar do phòrsan, 
Sluigeadh an saoghaltach an còrr dheth ! ! ! 

Fhilidh Comhachag na Sròine, 

'S tus' an coigeamh 's an òrdugh, 

Tha do chainnt a' teachd co bras ; 

Ri oiteagan plathach le fras ; 

Saoilear gu'm faicear thu beò 

Air aonach an tabliannaich na tòir, 

Am miol-chù leanailteach gun lùth ann. 

An uair a thug an cròcach an stùc dheth 

Chaill e'n sealladh. Thuit a mhisneach, 

Tha'n sealgair furachair a* clisgeadh, 

*S an gath riobhagach o bhogha lùbte 

A* tolladh calg damh dearg a' bhùiridh, 

An seachd 's an tri fichead rann a dh' fhàg thu 

Is feàrr a dh*ìnnseas mu d' àbhaist. 

A laoich uasail rug an aois ort 

'Nuair a chas an " t-adh odhar maol riut " * 

Mairidh tu le iomradh ògail, 

An craobh Fhineachail Chlann Domhnuill. 

Eilean a' cheò 's nan sgiathan, 

B' olc a' chuis na'n diùltadh iarrtas 

Do Mhàiri chliùiteach nan Oran 

A sheinn duit luinneag is crònan, 

'S cumha tiamhaidh Triath nan Leòdach. 

Rann marbh-thaisg air Leac a Lighe 

A chì 'm fear-turuis 'nuair a thig e. 

Thogainn do chàrn do chlachan ailbhinn, 
Carragh 'na mheadhon 's t-aois is t-ainm air ; 
An cruthanan sgriobhaidh nan Druidhneach 
'S bu bheag sud mar mheas do d' chuimhne. 
Biodh do dhealbh an culaidh chadaidh, 
'S fleasg mu d' fhalt do dhuilleach daraich, 
*S Gearradh-arm nan Leòdach arach. 
A' d' làimh dheis air leac o charraig, 
Thoir do chàch mar is àill do dhìleab, 
Ach tilg do thonnag air an Ileojch 

* A bhean. Bha esan sean is ise òg. Faic Comhachag na Sròine, 

M 

Thus' lain Luim ; gun fois stòras 

Connspaid bhuan guu sfcacl an tòir ort, 

Sgiùra thu iad o'n Rìgh 's a' chathair 

Gu Brian an ruamhair a bha 'n AthuU, 

Le teanga nach do ghluais ri càirean 

A leithid eile o'n latha dh'fliàs i. 

Their càch lain Lom riut. Ainm is fearr ort, 

Sùisde greadaidh Earra-Ghàidheil. 



ORAN 



comunn nam fineachan gaidhealach ann an glaschu, 

a' cheud la do 'n bhll^dhna, 1859. 



Bha mi 'n dèigh', 's tha mi 'n dèigh, 

'S bidh mu 'n dèigh air 'ur n-eachdraidh, 

Air Gàilig, claidheamh mòr, is pìob, 

'S còir nam mac air rìogh'chd nan breacan. 

A' cheud oidhche do 'n bhliadhn' ùir, 
'S tigh mòr na cuirm mar lùchairt laiste, 

•Chruinnich clanna na tìr àird, 

Ris an abrar gu bràth na gaisgich. 

Fo 'n earradh sean 's a mhaireas iir, 

Le urram bhuan nach mùth 's nach glacar, 
O Ghàidheil Albannach d' an c^ir, 

Làmh dheas na mòrachd 's a cleachdadh. 
Pineachan tir gharbh a' chuain, 

Broilleach uaill an domhain fharsuing, 
A thug Rìghrean do Bhreatunn gu lèir, 

Do Eirinn 's na ghèill fo smachd dhiubh. 

*S dùthchas duibh mar bhan-ant buaidh, 

Stàilinn fuar glas cruaidh nach taisich, 
A ghlèidh do'r n-Ath'raichean na fhuair, 

'S bu shon' iad a chual* 's nach fac e. 

Le Leoghan siirdagach nan Clann, 

- Barran Lann ni'a cheann 's e bras-lèum, 
Fogh'nan deilgneach 'na mhàig, 

'S e beucaich " An rathad àrd troimh Shasunn." 

Biochd nam fear nach d'fhuiling riamh, 
Duais no iarrtas a thug dhaibh masladh, 

Seas'ach mar charraigean nam beann, 
Cha d' aom iad le feall no le gealtachd. 

Sealladh nach b' ait leis na Gaill, 

BoiUsgeadh soills' o chriosan breacnaicht', 

Le spangan airgid uaill nan Bìgh, 

A' cuir mais air lìth nan leugan snaidhte. 

A'^tilgeadh lainnir air an t-shil, 

Mar dhrillsein geal o dhrùchd na faiche, 

Seudan nam fear is feàiT dealbh, 

Air uachdar talamhuinn ri'm faicinn. 

A' measg na bha 's na thig 'n ar dèigh, 

Bbur dreach 's bhur ceataichead cha'n fhaicear, 

Leithid luth is cruth is ceum, 

Nan Gàidheal fo an èideadh feachdail. 

Fearalachd gun mheang 'n an gniiis, 

Misneach àrd is dìirachd gaisgeil, 
*S neo-chiontachd a thàladh mnà, 

Buaidhean nàdurra nam macaibh. 

O Albainn 's dlùth dhuit cumha bròin, 
Thig cionta fògradh is ancheart ort, 

Eugaidh tu'n tuil ioV is dheur, 
Airson d* eucoir do d' chùltaice. 

Na trèibhdhirich 'bu dìon duit riamh, 
A sgap thu cian 's nach till a d'fhaicinn, 

No thogail d'èiric do d* nàmh, 

A reubas tu gu bàs gun aichbheil. 

A Nèill bhàin o Luinn cha sgeula faoin, 
Do dhuinealachd 'an aòbhar ceartais, 

Thagair thu gu dàn' an cùis, 

'S ma sheasas càch ri'n cùl mar dheachd thu. 

Bithidh na Gàidheil mar an coir, 

Air toiseach miadh na h-Eòrpa farsuing, 

Is Albainn aig ceann-bùird nan Riogh'chd 
Ceart a h-aois, a gnìomh, 's a h-eachdraidh. 

AiR FoNN. — "Banks ofsweet AmondJ^ 

The " Donnachadli " here referred to is Mr Duncan White, president 
of the "Comiinn Gàidhealach Ghlaschu," and treasurer of the 
" Cowal Society." Mr White was a great friend of the Bard, and 
on more than one occasion gave Tery tangible proofs of his ap- 
preciation of theson of song. It was very much owing to Mr 
White's exertions that the bandsome obelisk, that marks the 
Bard's last resting place, was raised. Mr White is a most enthusi- 
astic Highlander and foremost m any movement that he believ es 
calculated to foster the language and customs of the Q-ael. I n 
this he and the Bard were congenial spirits. — R. B . 

So *n dùthaich is feàrr leat, 
So an dhil nach dean t' fhàgail ; 
Qu'm bi crìoch air do lh.ithean, 
An tìr na Gàilig 's an fhèidh. 



Dh' f hàsaich fògradh do chrìochan, 
Lomair fòirneart gu'n dìon thu ; 
A mhàthair aosda nam mìlidh 
'S tùirseach innseadh an sgeul. 
A bhitheas ùr do gach àl diubh, 
Anns gach diithaich am f às iad ; 
'S nach toir ùine gu bràth iad, 
Gu tir na Gàilig 's an fhèidh. . 

Bheir na h-aosmhoir do'n òig e, 

'S bithidh e daonnan 'nan còmhradh ; 

Mar bhuaidh eucoir gun.tròcair, 

A thug gach bròn leis 'na dhèigh. 

Lasair chaoireach gun bhàthadh, 

A dh' fhàg do dhaoine gun fhàrdaich ; 

'S gun aon a dh'fhaodadh do theàrnadh, 

A thir na Gàilig 's an fhèidh. 

Aird Laomain gu Fine, 
Còmhal seilg nan sean righrean ; 
Tha gaoir na fairge mu d' iochdar, 
'S cha 'n 'eil thu iseal no reidh. 
Falluinn neulach air d' àirdean, 
Os ceann do rèidhleanan fàsail ; 
Coron òirdhearcas nàduir, 
Air tir na Gàilig 's an fhèidh. 

TLa fraoch crò-dhearg 's uaine, 

'Sgaoilt' mar chòmlidach air d' uachdar ; 

Lusaii iocshlaiut* is fuarain, 

A thug feartan baadhach do*n lèigh. 

Sonas dùthaich nan Gàidheal, 

A ghlèidh na laoicli ud an slàinte ; 

*S fàsail, fuaraidh an àite, 

An tìr na Gàilig 's an fhèidh. 

'S lìonmhor Màm agus stùc ann, 
'S lionmhor làn shruth gun smàirnean ; 
Air grinneal min-geal a' spùtadli, 
An glacan ciibhraidh fo d* sgèith. 
A* bheinn mbeadhoin nan àiridh, 
'S am bi 'n liath-chearc a' tàladh ; 
Tba thu sònruicht* a' d' àite, 
An tir na Gàilig 's an fhèidh. 

Bha faoghaid Fhinn ann do fhrithean, 
'S laoich na Morbheinn ga d' dhìreadh ; 
Fèithean calmachd ga 'n sineadh, 
Aig cò'mhlain rìgh a* cur reis. 
Air fonn chreachain is Làirig, 
Far an d'fhuair iad an àrach ; 
A nis gun Fhine gun àitcach', 
An tir na Gàilig 's an fhèidb. 

Coir'-an-t-Sìth far am b'eòlach, 
Am Forsair cliùiteach an Còmhlach * 
Mhair a chuimhne 'na òmn, 
Le buan òige nach trèig. 

* laÌQ Mac-Ille'bhàin, 
Foraair Choiran-t-Sìth 'an Cornhal, 1661. 

Crùnair seilg agus bàrdachd, 
TJasal, fìrinneach, bàigheil ; 
Fear do shloinneadh Chlann-bhàna, 
An tìr na Gàilig *s an fhèidh. 

Thus* is oighr* air a chòir ud, 
Nach ceannaich uabhar no stòras, 
Fhuair thu dìleab o'n t-seòrsa, 
Caoimhneas còrr is deagh bheus. 
Gheibh thu *n còmhail nam bràithrean, 
UiTam crìosduidh *s gach àite ; 
Gus an sìnear 's an làr thu, 
An tìr na Gàilig 's an fhèidh. 



FIOS THUN A' BHAIRD, 

NA ORAN BEAN DHONNACHAIDH.* 

AiR FoNN. — **When the kye comes hame,^ 



[It may be interesting to the readers of the "Oranaiche' to know 
the occasion of this Song, the origin of the chorus " Fios thun a' 
Bhàird," and the name ** Oran Bean Dhonnachaidh." It was as 
foUows. — The Bard expressed a great desire to have a piece of 
home-made ** Islay Cloth".to make a kilt or jacket of ; Mr. R, 
Blair, now minister of St. Cohim"ba Church, Glasgow, sent the 
Bard a web of gi-ey home-made cloth, got f rom his mother for 
this purpose, with the foUowing address upon it, *' Fios thun a* 
Bhàird Ilich, o Bhean Dhonnachaidli." In retum for this Wm. 
Livingstone sent the f ollowing song, hnnce the name and chorus.] 

The ahove note which appears wUh the Song in the " Oranaiche," 
truly describes the occasion and origin ofit. — R.B. 



Tha 'mhaduinn soiUeir grianach, 
*S a' ghaoth *n iar a' ruith gu rèidh, 
Tha'n linne sleamhuiim sìochail, 
O na chiùinich stri nan speur. 

* The worthy woman here represented is Mra. Blair, lately in the 
farm of Lonbàu, near Bowmore, Islay. 

Tha'n long na h-èideadh sgiamhach, 
'S cha chuir sgìos i dh' iarraidh tàmh, 
Mar a fhuair 's a chunnaic mise, 
A' toirt an fhios so thun a' Bhàird. 
Thoir am fios so thun a' Bhàird, 
Thoir am fios so thun a' Bhàird, 
Mar a fhuair 's a cbunnaic mise, 
Thoir am fios so thun a' Bhàird. 

So crùnadh mais' a mhìos', 

'S an tèid do'n dlthreadh* treudan bhò, 

Do ghlinn nan lagan uaigneach, 

Anns nach cuir 's nach buainear pòr, 

Leab-ìnnse buar nan geum, 

Cha robh rao roinn diubh 'n dè le càchf 

Mar a fhuair 's a chunnaic mise, 

Thoir am fios so thun a* Bhàird. 

Tlia mììtean sprèidh air faichean, 
'S caoirich gheal air creachain fhraoich, 
'S na fèidh air stùcan fàsail, 
Far nach truaillear làr na gaoith, 
An sìolach fiadhaich neartmhor, 
Fliuch le dealt na h-oiteig thlàth, 
Mar a fhuair 's a chunnaic niise, 
Thoir am fios so thun a' Bhàird. 

Tha'n còmhnard 's coirean garbhlaich, 
Còrs' na fairg' 's gach gràinnseach rèidh, 
Le buaidhean blàthas na h-iarmailt, 
Mar a dh' iarramaid gu lèir, 

* Aite fàsail. 

t Mr. Blair resigned his f; rn at Mavtinmas, 1863. 

Tlia*n t-seamair fhiadhain 's neòinein, 
Air na lòintean feòir fo'm blàth, 
Mar a fhuair 's a chunnaic mise, 
Thoir am fios so thun a' Bhàird. 

Na caochain fhìor-uisg* luath, 

A' tighin a nuas o chùl nam màm, 

Bho lochain ghlan gun ruadhan, 

Air na cruachan fad' o'n iràigh, 

Far an òl am fiadh a phailteas, 

'S bòidheach ealtan lach 'g 'an snàmh, 

Mar a fhuair 's a chunnaic mise, 

Thoir am fios so thun a' Bhàird. 

Tha bogha-mòr an t-sàile, 

Mar a bha le reachd bith-bhuan, 

A' mòrachd maise nàduir, 

'S a' cheann-àrd ri tuinn a' chuain, 

A rìombal geal seachd mile, 

Gainmhean sìobt' o bheul an làin, 

Mar a fhuair 's a chunnaic mise, 

Thoir am fios so thun a' Bhàird. 

Na diiilean* stèidh na cruitheachd, 
Blàth's is sruitbean 's anail neul, 
Ag altrom lusan ùrail, 
Air an luidh an driùchd gu sèimh, 
'Nuair a thuiteas sgàil na h-oidhche, 
Mar gu'm b'ann a' caoidh na bha, 
Mar a fhuair 's a chunnaic mise, 
Thoir am fios so thun a' Bhàird. 

• Elements. 

Ged a roinneas gathan grèine, 
Tlus nan speur ri blàth nan lòn, 
'S ged a chithear sprèidh air àiridh, 
A's buailtean làn de dh-àlach bhò, 
Tha Ile 'n diugh gun daoine, 
Chuir a chaor' a bailtean fàs, 
Mar a fhuair 's a chunnaic mise, 
Thoir am fìos so thun a' Bhàird. 

Ged 'thig ànrach aineoil, 
Gus a' chala, 's e 's a' cheò, 
Oha'n fhaic e soills' o 'n chagailt, 
Air a* chladach so ni 's mò, 
Chuir gamhlas Ghall air fuadach, 
Na tha bhuainn 's nach tiU gu bràth, 
Mar a fhuair 's a chunnaic mise, 
Thoir am fios so thun a' Bhàird. 

Ged a thogar feachd na h-Alb', 
Is cliùiteach ainm air faich' an àir, 
Bithidh bratach fhraoich nan Ileach, 
Gun dol sìos 'ga dion le càch, 
Sgap mi-run iad thar fairge, 
'S gun ach ainmh'ean balbh *na 'n àit, 
Mar a fhuair 's a chunnaic mise, 
Thoir am fios so thun a* Bhàird. 

Tha tighean seilbh na dh'fhàg sinn, 
Feadh an fhuinn 'n an càman f iiar, 
Dh'fhalbh 's cha till na Gàidheil, 
Stad an t-àiteach, cur a's buain, 

Tha stèidh nan làrach tiamhaidh, 
A' toirt iianais air 's ag ràdh, 
Mar a fhuair *s a chunnaic mise, 
Leig am fios so thun a* Bhàird, 

Cha chluinnear luiuneag òighean, 
Sèisd nan òran air a' chlèith, 
'S cha 'n fhaicear seòid mar b' àbhaist, 
A' cuir bàir air faiche rèidh, 
Thug ainneart fògraidh uainn iad, 
'S leis na coimhich buaidh mar 's àill, 
Leis na fhuair *s na chunnaic mise, 
Biodh am fios so aig a' Bhàrd. 



Cha'n fhaigh an dèirceach fasgadh, 
Na'm fear astair fois *o sgìos, 
No soisgeulach luchd èisdeachd, 
Bhuadhaich eucoir, Gaill is c\s, 
Tha 'n nathair bhreac 'n a liiban 
Air na h-ìirlair far an d' fhàs, 
Na fir mhòr a chunnaic mise, 
Thoir am fios so thun a' Bhàird. 

Lomadh ceàrn na h-Oa, 

An Lanndaidh bhòidheach 's Roinn Mhic Aoidh, 

Tha'n Learga ghlacach ghrianach, 

'S fuigheal cianail air a taobh, 

Tha'n gleann 'na fhiathair uaine, 

Aig luchd fuath gun tuath, gun bhàrr, 

Mar a fhuair 's a chunnaic mise, 

Thoir am fios so thun a' Bhàird. 

OR AN 

BEAN A BHAIRD, NA AOIDHEACHD DHONNACHAIDH. 
FONN. 

Bheir mi hòbhan hao il òbhan, 
Bheir ni\ hòbhan hòro i, 
Hao il c)bhan na bheir mi hòro, 
Am fadal mòr gri'n deach e dhiom. 

'S fada bhuam thu th\r an fhraoich, 
Nan leitir ciar nach caochail cruth, 
Cnapach Dhruim chaoinidh nam frith, 
An garbh-shlios o'n lionmhor sruth. 
Bheir, àc. 

'S fad thu o linne nam beuc, 
Far an cluinnear sèitrich thonn, 
Cuisle sruth cuain 'na still, 
A' cothachadh ri stri nan long. 
Bheir, tkc. 

An sgiathan geal cannach ri gaoth, 
Slnt' air slatan caol nan seòl, 
Fiodhrach barra chaol nan crann àrd, 
Nach snaidhear air àiridh nam bò. 
Bheir, &c. 

'S ioghnadh leam fhèin a bhi, 
Air stuadhan lìonmhor nan tonn gorm,* 
Fo'n athar *s gun talamh ri m' bhonn, 
'S mi fada bho fhonn nan tolm. 
Bheir, àc. 

* Thogadh i 'an Sratheirean Sicr.amachd Pheart. So a cheud uair 
a bha i aù- fairge. 

Chì mi Ile chrom gu tuath, 
Tìr chluaineach nan tulach glas, 
'S BoirichiU * mar Ursann blàir, 
'Na sheasamh roimh chàch a bhos. 
Bheir, &c, 

Chithear an Riitt o d' cheann, 
Arrinn chas nam beann 's I-bhàrr, J 
Ceanntìre 's Tairbeart nan ròd, || 
Giogha nan òb 's a dhà earr. 

Bheir, &c. 

Fàilt ort a Learga nan glac, 
Deisthir fhasgach 's t-uchd ri grèm, 
Do bhuinn ri tuinn a mhuir làin, 
Is t* àirde gu cruach an fhèidh. 
Bheir, &c. 

Barrurara fiosaiche nan sion, 
An culaidh rìonihach lusan 's feòir, 
Breacaichte mar fhalluinn Rìgh, 
O d' mhullach gu h-ìr' a phòir. 
Bheir, tfec. 

An Dubhfhaich thorach fo d' sgèith, 
'Ga dìon o 'shèideadh a chuain shiar, 
An doinionn a thig gun ghrabadh tir, 
O chòrsa nan ìnnsean cian. 

Bheir, &c. 

* BoinchiU, a high hiU north of Port-Ellen. 
+ The Routs, county of Antrira. 

X Eilein da bharr 'am beul acarsail Cheaiinloch Chill a Ciarainn 
Ceanntìr Earraghbidhea]. 

II Ròd, ** a harbour." — Macleod and Dewar. 

'Nuair theirinn dùthra na h-oidhch', 
Aig cùl rudha Roinn Mhic Aoidh, 
'S mall-cheo liath-gheal an tràth nòin, . 
A' caisleachadh stor o bhraoin, 
Bheir, &c. 

O Thorra 's o shlios Chnoc Donn, 
Bearradh seunta nan tom-buadh, 
Bha ceathach tlus na h-anail chiùin, 
A' snàgadh o'n cùl a nuas. 

Bheir, &c, 

A' pasgadh chnoc is lag 'na lùib, 
Falach fuinn na neul air làr. 
Pill * cheo*ar an dealt o'n speur, 
A' criathradh o bheul a* bhlàths. 
Bheir, &c, 

Air raon ghasach an Loin-bhàin, f 
Fonn tuineachaidh a' Bhlàraich fhial, 
Fear caomhail is muinte gnàth, 
Airidh mar bha càch dhiubh riamh. 
Bheir, «fec. 

Treubh ghaisgeach is fòghlum tearc, 
Urramach an gleachd 's an sìth, 
Cinn fheadhn' air faichibh nan slògh, 
'San gliocas co mòr ri*n gnìomh* 
Bheir, àc, 

* Pill-chuir, " a sheet holding £eed-corn when sowing." 

t A faxm near Bowmore, Islay, occupied by Mr Duncan Blair, who 
not only sent conveyance the distance of elf ven miles to carry Bean a' 
Bhbird to the end of her journey, but also entertained her with true 
Highland hospitality. 

Bha mi 'm òige an tìr nam beann, 
*S air Machaire nan Gall a'm aois, 
Ach coimeas Dhonnachaidh 's a mhnà, 
'S annamh a' measg chàich aon taobh. 
Bheir, &c. 

Do mhacan f ògluimte suairc, 
Duineil uasal 's nì ni's feàrr, 
A gleidheadh an dùthchais a d' dhèigh, 
Is gnè na tè is dìllse (^ha. 

Bheir, &c. 

Beannachd le Hich mo rùin, 
'S gus an taisg an iiir mi shìos, 
Bithidh iomradh aig bean a' Bhàird, 
Air Mac Bhlair mur faic 's ma chì. 
Bheir, &c. 



160 ORAN UR. 



OR AN UR. 

AiR FoNN : — " Mor nigJin d Ghioharlainy 



The Chorus to the following verses has been always ascribed to his 
majesty James V., the hundred and sixth King of Scots, — See SmaU's 
Rcman Antiquities in Fife, page 292 Whether the lady for whom he 
very nearìy lost his life at Cramond Bridge, was Marvm of Gaberlang, 
as she ìs designated by lowland antiquaries, is not certain. The de- 
scendants of the brave William Howieson, who, by a common flail, put 
four stout swordsmen to flight, and saved the king's life, enjoyed the 
estate granted him by his majesty in that neighbourhood till within the 
last thirty years. These lines are descriptive of the combat. 



The chorus " Mor nigh'n a ghiobarlain " is, as the Bard tells us in his 
note, very old. It got wedded to very bad words as sometimes 
happens to very beautiful airs. Several Highlanders were met in 
^ the Bards house, among whom was the present editor ; they were 
discussing several Highland matters ; this air w^s spoken of and 
regret expressed that such a beautiful air should not be joined to 
words that might be sung in any company. The Bard said that 
might be easily done and hence the present song — R.B. 



Bha'n rosad air an Luan ud, 
Mo Mhòr nigh'n a' Ghiobarlain, 
A thachair sinn an uaigneas, 
Mo Mhòr nigh'n a' Ghiobarlain, 
Co thug an cagar cluaise, 
Mo Mhòr nigh'n a' Ghiobarlain, 
Do starbhanaich na tuasaid, 
Mo Mhòr nigh'n a Ghiobarlain. 

Fear Bhaile na gaoithe,"^ 
Mo Mhòr DÌgh'n a' Ghiobarlain, 
Chùir gòraich e air faondradh,t 
Mo Mhòr nigh'n a' Ghiobarlain. 
Ghaidh tòir air nach do shaoil sinn, 
Mo Mhòr nigh'n a' Ghiobarlaio, 
'S cha 'n innis sinn an t-aobhar, 
Mo Mhòr nigh'n a* Ghiobarlain. 

Sùil ga'n tug e uaitbe, 
Mo Mhòr nigh'n a' Ghiobarlain, 
Bha ceathrar a cair raaig air, 
Mo Mhòr nigh'n a' Ghiobarlain, 
'S bu bheag a b' fheàirrd e'n uaisle, 
Mo Mhòr nigh'n a' Ghiobarlain, 
'Nuair 'ghlac iad e le luaths-ruith, 
Mo Mhòr nigh'n a' Gbiobarlain. 

Air drocbaid bbeag an ath shruth,:^ 
Mo Mhòr nigh'n a' Ghiobarlain, 
Thionndaidb e gu dàna, 
Mo Mhòr nigh'n a' Ghiobarlain, 
'S b' olc an t-àm 's an t-àite, 
Mo Mhòr nigh'n a' Ghiobarlain, 
A chonnsaich maoir a bhàis air, 
Mo Mhòr nigh'n a' Ghiobarlain. 

Cha bu chluiche sùgraidh, 

Mo Mhòr nigb'n a' Ghiobarlain. 

A bhi gun clogad, sgiath, na lùireach, 

Mo Mhòr nigh'n a' Ghiobarlain, 

* Balingeìcb, ùe, Stirling. f Wandering. 
t Cramond Bridge. 

'An teas nan cleasan luith ud, 
Mo Mhòr nigh'n a' Ghiobarlain, 
A chuir Mac Sheumais ga ùrnuigh, 
Mo Mhòr nigh'n a' Ghiobarlain. 

Ohabu ghràisg le cuaillean, 
Mo Mhòr nigh*n a' Ghiobarlain, 
No fir dhoirbh a bha ga bhualadh, 
Mo Mhòir nigh'n a' Ghiobarlain, 
Bha caoirean dearg is uaine, 
Mo Mhòr nigh'n a' Ghiobarlain, 
A' frasadh pailt ma 'n cuairt duinn, 
Mo Mhòr nigh'n a' Ghiobarlain. 

A dh' ain'eoin uaill is ìnnleachd, 
Mo Mhòr nigh'n a' Ghiobarlain, 
Bha sruth nan cuislean rìoghail, 
Mo Mhòr nigh'n a' Ghiobarlain, 
A' ruith o chreuchdan lìonmhor, 
Mo Mhòr nigh'n a' Ghiobarlain, 
Ni 'b miosa na thèid ìnnseadh, 
Mo Mhòr nigh'n a' Ghiobarlain. 

Cha do ghiorraich sud a làithean, 
Mo Mhòr nigh'n a' Ghiobarlain, 
Thàinig cuideachadh nach tàir dha, 
Mo Mhòr nigh'n a' Ghiobarlain, 
A sabhal crom na pàirce, 
Mo Mhòr nigh'n a' Ghiobarlain, 
Fear dileas, duineil, làidir, 
Mo Mhòr nigh'n a' Ghiobarlain. 

'S e Uilleam* mòr an t-suisde, 
Mo Mhòr nigh'n a' Ghiobarlain, 
A shàbhail ceann a Chrùin duinn, 
Mo Mhòr nigh'n a' Ghiobarlain, 
'Nuair a dh' fhàg e 'n giallan lùbta, 
Mo Mhòr nigh'n a' Ghiobarlain, 
'S droch cunntas 'nan sreath chùlag, 
Mo Mhòr nigh'n a' Ghiobarlain. 

Tha naigheachd feadh an t-saogbail, 
Mo Mhòr nigh'n a' Ghiobarlain, 
Gàirìdh cuid 's tha aobbar, 
Mo Mhòr nigh'n a' Ghiobarlain, 
M' an ghrùig a chaidh 'n an aodainn, 
Mo Mhòr nigh'n a' Ghiobarlain, 
Le slachdadh buailtein caoruinn, 
Mo Mhòr nigh'n a' Ghiobarlain. 

Tha 'n gille-sabhail treubhach, 
Mo Mhòr nigh'n a' Ghiobarlain, 
Le mùirn 'an cùirt Bigh Seumais, 
Mo Mhòr nigh'n a' Ghiobarlain, 
Aig cuirm 'an Tùr Dhuneudain ; 
Mo Mhòr nigh'n a' Ghiobarlain, 
Deoch slàinte dhaibh le chèile, 
'S do Mhòr nigh'n a' Ghiobarlain. 

* William Howieson. 

ORAN DO ARTT MAC LAOHAINN, 
duin' uasal earra-ghaidhealach. 



This was a Roman Catholic gentlemen who showed a good deal of 
kindness to the Bard, who reqaites him by singing his praises 
in the following song. *'NiaU bàn o Luinn," of whom such 
hononrable mention is made in the song at page 148, composed 
in honour of the Celtic Gathering in Glasgow in 1859, was a 
nephew of Mr. M *Lachlan. The uephew is uow in business in 
Greenock, and Mr. M'Lachlan's son holds a high position 
amongtt the clergy of his church. — R.B. 



FONN. 

Slàinte bbuan do Artt Mac Lachainn, 
•Cuimhneachan do'n uasal ghasd' ud ; 
Togaibh cliù le fonn na sèisd, 
'S cha'n innisg brèig ach sgeula ceart e. 

Dh' fheudainn labhaìrt a'm' òran, 
Air uaislean 's air ursannan còraig ; 
Air teallsanaich 's air àrd luchd-fòghluim : 
'S ann do 'n t-seòrsa ud Artt Mac Lachainn. 
Slàinte, àc. 

An Oill-a'-Bhrìd' Earra-Ghàidheil, 
Gheibhear craobh-sheanachais na bha dhiubh ; 
Is ged a mhill sgriob-lom an fhàrdach, 
Gun taing dhi dh'fhàgadh Artt Mac Lachainn. 
Slàinte, &c. 

Fhir òig a thig à tir nan Ard-bheann, 
Air t'aineoil 's tu gun ni gun chàirdean ; 
Ma tha thu saor do mhi-mheas tàireil, 
Gheibh thu bàigh o Artt Mac Lachainn. 
Slàinte, àc. 

Ma's dùin' uasal thu da-rìreadh 
Macanta, suairce, dileas ; 
A ghlèidh an rath'd àrd le fìrinn ; 
Lean thu direach Artt Mac Lachainn. 
Slàinte, &c. 

Ma 's duin' thu le stiùradh nàduir, 
Tha'n comain na tuigs' a dh' fhàs leat ; 
Is thu guidhe gu'm faigh thu do làn di, 
Kuig do bhràthair Artt Mac Lachainn. 
Slàinte, &c. 

Ma's fear thu, le beusan stòlda, 
A dh' fhògair gruaim 'sa dh' f huathaich mòrchuis ; 
'Sa bhristeas gun fhiamh giall an fbòimeirt, 
Tha do dhòigh aig Artt Mac Lachainn. 
Slàinte, &c, 

'Nuair chaidh sliochd nam Fiann an òrdugh, 
A ghleidheadh cuimhne Bard Bheinn-Dòrain, 
B'e tùs is deireadh an còmhraìdh, 
'S cliù d'ar còmhaii Artt Mac Lachainn. 
Slàinte, &c. 

Mairidh a chuimhne fad an dèigh so, 
An dion-seanachais nan lÌDn a dh'èireas ; 
'S gach fear a' feòraich d'a chèil' 
An cual thu sgeul air Artt Mac Lachainn. 
Slàinte, &c. 

Bithidh iomradh àrd ort, le deagh dhùrachd, 
Aig Gàidheil 'n uair bhith 's tu 'd smùrach ; 
'S e'n gaol a thug thu ris^mh do d' dhùthaich, 
A dh' fhàgas ùr dhoibh Artt Mac Lachaiun. 
Slàinte, &c. 



EOGHAIN BHUATL THU. 



This song was composed in answer to a letter which the Bard 
received from a young friend in Islay, giving him a florid 
description of a little event that happened near Bowmore. 
Hugh M'Gilvray, an old fuer in Bowmore, had a fìeld through 
which the distiliery **lade " passes. One day wheo they were 
busy thrashing corn at a miU that was turned by this water, 
Hugh cut a gap and let the water run into another channel, as 
he was annoyed by some damage which was done by it to his 
field. The mill of course stopped when the water failed. The 
manager went to see what was wrong. He and Hugh had an 
altercation and Hugh gave him a whack with his stick across 
the head. This being reported to the Bard he describes the 
scene in the song. — R. B. 



Eòghain bhuail, bhuail thu, 
Eòghain bhuail, bhuail 's leag thu ; 
Eoghain bhuail, bhuail thu, 
'S dh' fhàg thu'm buann ac' air a leidig. 

Ged tha mi 'n Tìr nan Gall air fuadach, 
Chuala mi tuasaid na h-easga, 
Gurrach chùil an draibh 's a gheòta, 
'S grùid na mònadh air a leasrach. 



lorram air an darach Ileach, 
'S faid' a dh' ìnnsear e na cheilear, 
Dh' fhàg e'n Gall 's an lòn 'na shìneadh, 
Luidh e 's cùl a chinn 's an eabar. 



Chuir e deurach feadh do chàirdean, 

'S tolg nach càraich ann a d' leth-cheann, 

Their iad a nis cluas ri làr riut, 

Dh'fhan thu ged a b'fheàrr leat teicheadh. 

Fhuair thu toiUteanas do sheòrsa, 

Bata m'an t-sròin 's bròg ri d' dheireadh, 

An leaba bhog na Muice-ruaidhe, 

'S Gàidheal mar bu dual 'ga d' ghreadadh. 

'Nuair a dh' èirich thu 's dà lùb ort, 
Ghabh thu d' chùl e 's triùir ga d' ghreasad, 
Eòghan is darach Ghleann Phroaig, 
'S b' e 'm fear còrr dhiubh 'leòn do pheircilL 

Cha robh bruach na gàradh crìche, 
Cachaladh na dìg a cheap thu, 
Bha 'n ath-ghoird fada gu leòir leat, 
Far an d'f hàg thu còir na leisg ort. 

TIGH OHAILEIN. 



Thachair &n t-ùghdar air fear eòlais, le Cailein Mac Laomain, 
air sràid a'n Glaschu air feasgar Samhraidh. Bha Cailean 'san 
àm 8Ìn gnn phòsadh ach glè dhlùth do 'bhi 'na fhear-bainnse. 
Thòisich a charaid air inDseadh le feala-dha, gu'n robh Cailein a nis 
a' dol an cnideachd nam bodach Ileach, ach gu'n cumadh a bhean 
òg Mhuileach, creideas an dà thaobh an uair a thigeadh i. Chaidh 
an triiiir a gabhail deoch leana. Co luath 's a shuidh iad thàinig 
na rànnan so mar a tha iad a nis an latharr an Leughadair. 



Thig a nunn leam ga Tigh Chailein, 
Thèid mi 'nunn leat gn Tigh Obailein, 
Tigh mòr nan oiseanan dìreach, 
Far am faigh na h-Ilich Oailein. 

Thuirt an Seanachaidh ri Dòmhnull, 
Oùir do shàil air sròn nan Gallaibh, 
Gus an tog sinn carragh Gàilig, 
Anns an àite so do Ohailein. 

Greas a sios gu stùc a bhearraidh, 
'S mar is dùthchasach gabh sealladh, 
Air cuisle muir-làin a srù'ladh, 
Greannaichte le dù-ghaoth Earraich. 

Oearcall sàile gànrach, gleannach, 
Air gach tràigh ^s ri àirdean cladach, 
Eilean rìoghail seilbh Ohlann DòmhnuiU, 
A dh' àraich fad a sheors' is Oailein. 

Olann Laomain o'n àirde stuadhach, 
Laoich a bhuaileadh tuagh is claidheamh, 
Fine shean ceann cath nan Còmhlach, 
Deoch-slàÌDte dha g'a h-òl le Cailein. 

O 'n tha sinn ann cha 'n àm gu siad e, 
Gus an tog sinn sèist an Rannaich, 
Stiùradair na birlinn Ileach, 
A dh' fhalbh a thoirt na rìbhinn thairis. 

Tha 'm bàta gniomhach luath fo h-aodach, 
A' dol 'na deann troimh chaoirean steallach, 
Miann maraich' a siùil gheala sìnte, 
'S bior-snaois a' sniomh ri ceann a saidhe. 

Eibhneas eileanaich a' gluasad, 
'Nuair thogas na fuaraidh a darach, 
'S taobh an fhasgaidh leagt' a crònan, 
Fo chòbhrach a sròin a' gearradh. 

Tonnan àrd na doimhn' ag èiridh, 
'S eòlas a bh' fheumar g' an tarruinn, 
Deuchainn misnich air an t-sàile, 
Nach tuigear gu bràth air an talamh. 

Cha 'n ann airson 's gu d' thubhairt am Bàrd e, 
Na 'm biodh an diugh do chàirdean agad, 
Mar a chunnaic mis' iad ann am òige, 
Bu duilich do chòir a thoirt tharad. 

Bha do fhreumhan sean a'n Ile, 

Mar a dh' innseadh o cheann fada, 

O Bhreitheamh 's Fear-brataich Mhic DhòmhnuiU, 

A sgaoil an sròl aig Allt-a'-bhannnich. 

Tha Da gìllean mar an àbhaist, 
Cruadalach, làidir, ealamh, 
Deochslàinte às ùr do sgioba DhòmhnuiU, 
A thug an òighe slàn gu calla. 

Sud i nuas a' mire an tràighidh, 
A h-aodach làn 's i air a gabhail, 
A bhirlinn Mhuileach a toirt gualainn, 
Do dhromanan fuaraidh na mara. 

'S bòidheach air an tota bhràghad, 
Bratach gheal 's an àile crathadh, 
'S fear deas am breacan an fhèileadh, 
Ag èiridh a sheinn Port calla. 

Sèid a suas a chomain cheudna, 
Sonas gu lèir dhuibh 's mo bheannachd, 
Na h-Ilich 's na Muilich còmhla, 
A cuir crhn a phòsaidh air Cailein. 

Tha e nis 's an talamh ìosal, 
Bitheamaid dileas da mar airidh, 
Gheibh sinn coiseart làidir, dhìonach, 
Mar dh' fheumas muir is tìr o Chailein. 

Ged a thig anail fhuar na reòt 
A thollas gach fròg gus a bhalla, 
Tbeir an t-Ileach sèid gu d^ chùl rium, 
Fhuair mi brògan ùr o Chailein. 

Bheir iad ceum air creag gun sgàineadh, 
'S bheir iad mi troimh shràid a' bhaile, 
Gheibh iad urram cnoc is còmhail, 
'S is bòidheach iad air osain chadaidh. 

Ged a thèìd an sealgair ris an t-sliabb, 
A ruith na b-eilde fìadh is gearrfhiadb, 
A siubhal sgrìodainn fraoch, is sgàirneacb, 
Cha 'n fhàillinich obair Chailein. 

GILLE OG ILEACH. 



In order to understand the references in this song it may be 
necessary to state that it was composed in reply to a letter 
received from Donald M'Diarmid, a young Islayman, who wrote 
asking for a genealogy of hìs clan. The Bard was LU at the time, 
but he and his wife set to and traced the M*Diarmids back from 
the present Duke of Argyle to the first King of Ireland away 
in the dim ages of the past. The distance to which he traced 
them may be guessed at by the f act that the line passed throngh 
no fewer than one hundred and nine Kìngs of Irelaud, before 
it comes down to the great-grandfather of Diarmad O' Duibhne 
the Ossiauic hero who slew the boar, whose head forms so pro- 
minent a fìgure in the coat of arms of the Siol Diarmaid ! The 
genealogy was attached to the song when published in the 
nrst volume of the Bard's works issued under his own 
Bupervision. — R. B. 



A Dhomhnuill òg gu'm faic sinn slàn tbu, 
Beannacbd bhuainn gu luatb le fàilte, 
Gheibh thu craobh-slìeanachais do shìnnsear 
O sheachduinn na dìle mar dh'fhàs iad. 
A Dhòmhnuill òig, Slc. 

Tha mi'n so a'm' chreòlain chiùbach, 
Uair air leaba 's uair air ùrlar, 
'Nuair chuala mi fear sgairteil lùgbor, 
A' teachd le cabhag dlùtb 's e gràdhtuinn, 
A Dhòmbnuill òig, Slc. 

An ann an so tha Mac Dhun-Lèibhe, 
Oha-n 'eil latha tha mi 'g èiridh, 
Gun litir o fhear no o thè dha, 
'S iongantach leam fhein na tha diubh. 
A Dhòmhnuill òig, &c. 

Tha cuid diubh a Manainn 's à Eirinn, 
Cuid & Sasunn 's & Dunèidinn, 
Le gearradh arm gach £ir 's a sheula, 
'S bithidh aon o Dhubh-slèibh dha màireach. 
A Dhòmhnuill òig, àc. 

Cha d' aithnich mi 'n làmh-sgrlobhaidh ghasda 
Gus an d'fhosgail mi 'n seula naisgte, 
'Nuair chunnaic mi 'n Gàidheal a phaisg i, 
Thòisich na facail so ri tàthadh ; 

A Dhòmhnuill òìg, &c. 

Leugh mi mach i gun iarraidh, 
'S bu mhodhail snasmhor a briathran, 
'Nuair ràinig mi DòmhnuU Mac Dhiarmaid, 
Dh' f halbh m' iargainn 's rinn mi gàire. 
A Dhòmhnuill òig, &c. 

Thuirt bean an tighe 's mairg a shòradh, 
Cur an t-seanachais an òrdugh, 
Thoir tùs is deireadh an sgeòil da, 
'S iomraiteach am pòr o'n d'f hàs e, 

A Dhòmhnuill òig, &c. 

So a dhuine, tog do mhisneach, 

'S cruaidh an cuibhreach nach gabh bristeadh, 

'S cùis olc nach fhacas ni 's miosa, 

Cha deanadas neo-ghlic a chràidh thu. 

A Dhòmhnuill òig, &c. v 

Ged tha thu leasganach, crùbach, 
Chuniiaic mis' thu dàna lughor, 
Tha mi mar bha o thùs duit, 
'S is làidir ar cùra nach fàilnich. 

A Dhòmhnuill òìg, &c. 

Tòisich gabh an dàil an Fhrangaich, 
'S mar leugbas tu eadar-theangaich, 
Cha chost an duais-sgriobhaidh planc dhuit, 
Fòghnaidh dhomhsa rann mar chàch bhuait. 
A Dhòmhnuill òig, àc. 

Gabhaidh mise Wynton fòghluimt', 
Chì sinn an dean iad còrdadh, 
'S thèid Mac Dhiarmaid a tbòrachd, 
Gu bun na craoibh, 's is leòir a h-àilleachd. 
A Dbòmhnuill òig, &c. 

Dh' fhosgail i bòsdan glàiste, 
'S am bheil seòrsachan an tasgaidh ; 
Fhuair i it* a' gheòidh ghlais ann, 
'S chaidh i air thapadh mar b* àbhaist. 
A DhòmhnuiU òig, &c. 

Thug i 'n t-seirceag sgaiteach, llobhaidh, 
A truaill bhig nan òrachd rìomhach, 
A bha eòig lìnntean aig a sinnsear, 
An gleann tlorail fad o'n t-sàile. 

A Dhòmhnuill òig, &c. 

Gheàrr i gu sgeineil seòlta, 
An it' o bàrr m 'a leth òirlich, 
Le sgoltadh cho caol ri ròineig, 
Guibein glan bu bhòidhch' a thàirr'neadh. 
A Dhòmhnuill òig, &c. 

Na cruthanan maìseach, neònach, 
Ki taobh a chèir an deagh òrdugh^ 
'Kan sreathan snasmhor, direach dòìgheil, 
M' èibhneas sònruicht' an làmh ud. 

A Dhòmhnuill òig, àc. 



R A N N A N 



DO UAISLEÀN COMUNN NAN GAIDHEAL AN QLASCHU 
AIR CLUAIDH. 

Mio8 Deireannach an t-Samhraidhy 1867^ 



AiR FoNN — ^^ Latha ChuUodairJ^ 



Oluinn a' chaismeachd so nall 

O phìob thrusaidh nan Clann, 

A dhiiisg Mac-Talla nam beann 

Le seirm chiùil nach bu ghann do 'n t-seòrs' ud. 

'S iomadh creachan is raon 

Fo thrusgan daraich is fraoich 

An gleanntan cùbhraidh a' bhraoin 

Am fonn nan Gàidheal nach caochail còmhdach. 

As an d' èirich sibh riamh, 

Tìr nam breacan 's nan sgiath, 

Nan treud, nam bradan, 's nam fiadh, 

'S nan easan steallach gu dian a' leumnaich, 

Le toirm bhòdhrach gun tàmh 

O ghrunnd nan linneachan làn 

A' toirt rabhaidh 's gach àit' an ceumar. 

Na tig am fagusg, fann thall, 

Tha treis is snàmh aig an ceann, 

Oha dean misneach no lann do theàmadh ; 

Ma gheibh mo bhearradh ort còir 

Tha crìoch air d'aont' a bhi beò, 

Ged a mhaireas mise gun leòn a' m' àite. 

Cha chuir tuiltean an t-slèibh, 

Gaoth no teine nan speur, 

Teas na gaillionn mo stèidh gu gluasad ; 

Tha 'n sruth so taomadh o m' cheann 

'S cha toir an aois air bhi fann, 

Cha b'e òrdugh a bhi mall a fhuair e. 

A' ruith o m' mhullach gu làr 

Geal mar shneachda nan càrn 

A thig a' frasadh o chàil nan speuran, 

Air frìthean farsuÌDg a' cheò, 

'S an cinn am falach 's na neòil 

An àird an athair an glòir an èididh. 

'S iomadh dathach an snuadh, 

Gorm, grìs-fhionn, is ruadh 

'S an carraigean glas do nach d'fhuaradh còta 

Le 'n aodainn chorrach gun dion, 

Liath 'an cogadh nan sion, 

Fhuair an lolair 's a sìolach còir annta. 

Cò nach seinneadh do chliù ? 

Cò nach seasadh ri d' chùl ? 

Cò thilleadh 's a lìigh 'na gbuaillean ? 

A dhol gu lèana na stri, 

A ghleidheadh t'urram 's do chrioch, 

Le laoich na Gàilig, nam piob, 's nam buaidhean. 

A cheann-suidhe niin seòid, 

Tha do dheoch-slàinte ga h-òl, 

Làn nam buaideal air bòrd ga'n taomadh ; 

Caithream pìob a' toìrt ciùil, 

'S bratach rìoghail a' chrùin 

A' toirt fuaim chathach 

A rùch na gaoithe. 

A' dol gu faiche nan ciad, 

'S mar a b' àbhaist duibh riamh, 

Fuil is èideadh nam i^iann ag ìnnseadh 

Cò da'm mic sibh 's bbur còir 

Thar na dh' fhalbh 's na tha beò, 

Ar misneachd, ar treòir, 's ar dìlseachd. 



COMHRADH 

AIR FASACHADH NA GAIDHEALTACHD. 
Eadar Ceann-Tireach agus Ileach, 



UILLEAM CEANNTIRBAGH. 

Fhir thuruis co às duit 1 

Tha neòil dhorcha na h-oidhche a' tuiteam, 

'S ged nach fìos domh, ceann d'uidhe 

Is urrainn mi do chuireadh, 

Do 'n tigh ud shuas. Thig bharr an rathaid : 

'S gabh tàmh an nochd. 

Cha-n 'eil beatha choigreach, 

E-i h-iarruidh am fàrdach Gàidheil ; 

Abhaist na sean aoidheachd, 

Thig gun chùram 

Mar a chleachd *s a chunnaic sinne, 

Luchd tathaich a' dol 's a' tighinn, 

O mhonadh 's o chladach. 

Tha còrr dhiubh ann fathast, 

A dh'aineoin eucoir. 

UILLEAM ILEACn. 

'S gann a shaoil mì 

Gu 'm faighin aoidheachd Gàidheil *an so : 

No gu 'n d' fhàgadh fear, 

Do shean Chalmaich, Cheann-Tìre mòire ; 

Thàinig mi 'n diugh iomadh ceum fada, 

Gu ruig an clachan so. 

Cha chuala mi gus a nis, 

Guth na cànain aosd a b' àbhaist 

Na Gàidheil a thional do 'n Teampull 

TJd shìos. A' tuiteam 'na mhonasg, 

Le slontan driiighteach an athair ; 

Làrach uaigneach anns nach 

Cluinnear ni 's mò guth Luchd-Aoraidh, 

Tìr nan Earraghàidh'lach treun ! ! 

Mar gu 'm b'ann a' gul ; 

'S na coimhich iargalt fhuar, 

An sealbh talamh dtithchais 

Fìneachan Cheann-Tìre. 

UILLEAM CEANNTIEEACH. 

Is cinnteach, gu 'n d' fhalbh, 
Gach seirc bhràthaireil, 



178 COMHRADH. 

'S gu'n d* thug mallachd fògraidh buaidh ; 

A dh' fhàg sinne co annamh, 

Faic a' chreag àrd chorrach ud thall, 

Air deis-th\r thonnaich, 

Aon uair sealbh Mhic Dhòmhnuill, 

Am balla briste 'na chàrn, 

An sàmhchair linntean fada, 

Gun guth ceann-feadhna no gaisgich, 

Gun sgal raiol-choin, gun fhoirm clàrsaich, 

Ach lombair nàduir mu charraig an Dùin, 

A thug fasgadh 'na theinn do Righ Keabart, 

Sin ceart samhladh cor nan Gàidheal, 

'S an àite so anns nach 'eil iad a nis. 

O shannt chruaidh-chridhich, 

C* àit' am bheil crloch do mallachd, 

An aghaidh nan curaidhean dìleas ! 

Bheir fìrinn fathast buaidh 'nan aobhar. 

Chì thu air gach làimh an so, 

Na glinn *s na sraithean a dh' àraich 

Armuinn, le'm Flaithean 

Air ceann gach treubh dhiubh ; 

B' iomadh lèana chath a sheas iad, 

'S ge b'e chitheadh iad a' tighinn 

O'n Tallachan lìonmhor, 

Far nach faighear trì dhiubh nochd, 

'Nuair a las Crois-Tàra Rìgh Reabairt, 

B' iomadh broilleach tiugh fo chriosan, 

A' giù.lan nan Ceann Ileach, 

A chìt' a' tional thar uchdach is còmhnard, 

A chuir an fhogaraich Riòghail, 

Fo dhìon nam faobhar cruaidh ud, 

Aobhar eagail do nàimhdean Alba, 

Fir gharbh fheusagach, 

Ros larach iomraiteach Earra- Ghàidheil, 

A thàinig le reachd Rìgh 's an Ceann-catha, 

Gus a' challa ud thall, 

An linne fharsuinn sin, 

Le tonnan uaine ri slios na I^earga, 

Còmhdaichte le Loingeas Mhic Dhòmhnuill, 

Fuaim rànihachd a' mosgladh 

Nam maraichean cruadalach, 

Air uachdar gleanntan na doimhne, 

Siùil mìn-gheal sgaoilt' 

Air slatan rèidh ruighinn gun fhiaradh, 

Ri croinn fhada nan lùrach 

Nach diùltadh guallain a chur 

Ri osunnan fuaraidh an athar, 

Plathadh air phlathadh mar a thigeadh, 

B* iomadh sgiath leathann is claidheamh 

A chruinnich eadar Dail-ruadhain, 

Is Carraig an Tairbeart, 

An là ud fo Bhrataich Mhic Dhòmhnuill,. 

Ged a chuir fòimeart an sliochd, 

Feadh chrìochan an domhain, 

Fianuis mhaireannach nach dubhar a mach, 

Co fada 's a mhaireas muir is tìr, 

Gu 'm bheil firinn leagte, 

Is ceartas fo chasan nan aingidh. 

UILLEAM ILEACH. 

Tha do sgeul gun mhearachd, 

'S ge b'e leanas e g' a cheann, 

Is gann a gheibhar air fad na talamhainn, 

Samhladh ghuir o *n Diabhal, 

A rinn fàsach do Thìr nan Gàidheal. 

Fhaic thu 'n taistealach* 

Luirgneach sin thall. 

'S gach fear eile dhiuhh ! Biadh na croiche, 

Alach nan Crain Sasunnach ! 

Bior taghairm dheamhan is shiùrsach ! 

Gun srad do dhuinealachd, 

Gun iochd, gun ghràs, iarmad mheirleach, 

gharaidh muirt is braide, 

Spùinneadairean fearann nam Fineachan ; 

Luchd comuinn chon, 

Is brùidean crodhanach an fheòir ; 

Mic mhallachd an t-saoghail fharsuing ; 

Gun dealachadh o na fiadh-bheathaichean, 

Ach a bhi air dà chois, 

A', ceannairc an aghaidh Dhia na f ìrinn, 

A chuir an Leabhar na cuimhne, 

Fòimeart nan Gàidheal treun, 

A chuireadh gun èiric o*n t^seann rìoghachd, 

Gus nach till iad tuilleadh : 

Lasraichean troimh dhromanan am fàrdach, 

Air am fadadh le làmhan a thoill 

Dul iarainn mu'n caoil, 

Is gad na croiche ag eagachadh, 

Air am feithean-titheach, 

Troimh nach deachaidh riamh, 

Greim do aran an ionracais : 

Fhaic thu'n crochaire sin shuas ! 

Their a cho-chiontaich, 

Fear fearainn saor ris, 

Na'm faigheadh e dhuais mar a chòir, 

Bhiodh alt-luthaidh amhach 

* Vagabond. 

Troimh ubhal a sgòrnainn, 

Fad roinih 'n diugh : 

'S daor a phàigheas sliochd mheirleach, 

Sealbh fearann Crìosduidhean 

Talamh àrd na h-Alba, 

'Nuair a thilleas sruth ùine 

An ciontan air cinn nam fòirgneach. 

Tha thoiseach ann cheana, 

Chì thu air gach taobh fad t\r nan Gàidheal, 

Tuath is deas *na lom fhàsach, 

Qun ghuth duine ri cliluinntinn, 

Balbh thosd nam blàr uaine, 

Far an robh rè lìnntean, 

Laochraidh stèidh mòrachd Rìghrean, 

Mu 'n innsear le iomradh bith-bhuan, 

Tba na ciontaich a dh'fhògair iad, 

A' saltairt air stèidh nan làrach ud, 

Gun umhail ; — nì tha dearbhadh, 

Brùidealachd mhi-naomha, 

*S gu'n do thrèigeadh iad, 

Gu tomhas an aingidheachd, 

A* llonadh 's nach toir ùine, 

Dia, no duine, oidhirp tuilleadh 

Air an saoradh, ach dol 

O olc gu ni 's miosa, 

Fo chuing euceart. 

Is tàir o na chi 's na chluinneas, 

Cor muladach leth àrd na h-AJba. 

DUAN GEALL* NA COMHRADH UAIGNEACH. 



Mar gu'm bitkeadh e air a labhairt 

Leia a Bhan-Righ VICTORIA^ oidkch* a bka i ann am botkan airidh 

le Prionna' ALBERT, agu8 da gkille Gkaidktalach, 

Dara mios an Fkogkair^ 1851. 



Inbh nach tùs, an sgàile mealltach faoin, 
Mairg do neach a dh'iarras tu mar àgh, 
Co roghnaicheadh tu ghabhann ròlaist bhreug, 
Air son na chì mi 'n so gach taobh a theid. 

Ailleachd nàduir fosgailt air gach làimh, 

'iSgun nì no neach a mhilleas sonas sàimh,f 

Tha 'n oiteag chiùin a' gluasad bàrr nan lus, 

A rèir an gnè a' faotainn càil o 'tlus, 

Anbhadh strì na doinionn coisgt' gun chlith, 

'S gach bruaiUein adharach J fo smachd an t-sìth, 

An àile beò le sgaothan sgiathach, meanbh, 

Do-aithnicht' mar tha 'n àireamh, 's ionnan sin an ainm. 

* The foUowing advertirfement is from the Daily Bulletin of 25th 
June, 1859 : — Glasgow Celtic Society. — Prize Poems. — The flames 
will take place on tbe 2d and 3d August next. when prizes considerably 
over £100 wiU be awarded. The Directors offerfor the best Two GaeHc 
Poems — not exceeding 200 lines — on aiiy subject connected with the 
Highlands, a Purse of Ten and Five Sovereigns. Competitors must 
forward their productions to the Subscriber, w^ith sealed envelope, in- 
closing MottOj Name, and Address, on or before Ist July. 

DuNCAN Campbell, Sccretary. 

Mercantile Advertiser Office, 73 Buchanan Street, Glasgow. 

+ Stillness, quietness. — M'Leod & Dewar's Gaeh'c Lexicon. 
X M'Leod & Dewar's Orthograph GaeHc Lexicon. 

Tha 'n lochan ud le bhadain ùrar gheug, 

Gun deò gun tonn o dhùmhlaich strì nan speur, 

Sruthan sèimh o làn gun tàmh a' teachd, 

A' ruith air amar dhèideagan mar shneachd, 

Troimh lùban lusach air an cluinnear fhuaim, 

Far am faighear taitneachd smaoin nach ceannaich luach, 

Tha mhonmhor socrach air an f haiche rèidh, 

*N a thorman feargach troimh na sgealban geur, 

Ris an cog e dian mar bhristeas iad a cheann, 

'S e leum le bàinidh tuil do 'n ghleann. 

Alltain luraich, ma tha aon ag iarraidh fois, 

Na chuireas iomagain bhuaireasach gu clos, 

Is tus' an urchosg* 's na tha'n so ma'n cuairt, 

De ghlòir na cruitheachd thar na bhreathnaich smuain. 

Tha nis an solus mòr a tasgadh colbh an là, 

Gus an tiU e 'roinn às iir ruinn beath' a bhlàths. 

Tuar ruiteach soireann air na neòil 's an iar, 

A* fasgnadh tlàth's an di*ùchd ged dh'fhalbh a ghrian, 

A dh'fhàg mi'n so an uaigneas frìth an fhèidh, 

Leab ìnas' a chròcaich mhir, nach fhuiling bacadh srèin, 

Aire, cuthach, luth, is luath's do dhìon, 

'S cha mhùth thu trusgan ged thig caochladh shìon : 

Lusan uain' an fhirich fhàsail, ghairbh, 

Do stràille stàit *s gach àit' a mhaiseachd dhoirbh, 

Tha do chòmbnuidh air na raointean farsuing fàs, 

'S luidhidh tu gu cuannar sios air còsaibh làir, 

Do dheoch de chaochain o na carraigeaii fuar, 

Feadain mhaireannach nan sruth o ghrunnd a' chuain, 

Ath-ghlante le diomhairachd nach fhaca sùil, 

Ma'n ruig iad uachdar fuinn o thuinn na dùil,t 

* Antidote.— M'Lcod & Dewar's Gaelic Lexicon. 
t Element. 

Da'n goirear fairge, tabh, is cuan, is lear, 

Uisgean mòra, tonnan athmhor, sàil, is muir, 

O'm bheil fuarainn bhorbhanach nan cas shlios gorm, 

Fo ghiubhsach shean a' còmhdach stuadh is thohn, 

Crannaibh eagsambail gach doir an treòir am fàis, 

Ath-bheothaichte le bruthain chiìlin na ciurach bhlàth, 

Cail on stoc troimh' laoghainf lag nan geug, 

Ag altrum an duillich sgaoilt ri feartan grèin, 

Còisridh chiùil nan iteag breac is maiseaeh snuadh, 

'S an guib an àird ri speur a' seinn gu'n d'eug am fuachd. 



Cliaradh nan teangag sruiteach geur, 

Coimeas doibh cha robh 's cha bhi, an innleachd theud. 

Oirfeid cruiteirean na frith feadh barrach cùbhraidh 

chrann, 
A cuir sgàil air bruachan grinnealach nan gleann, 
Troimh'n taom na cuislean fionnar sin o àl gu h-àl 
Le sior-ruith bhuan gun feum air tàmh, 
Tha gach làirig, miodar, coire, lòn, is raon, 
Màgh, leitir, cruach is gleannan caol, 
*N an earradh òirdheirc iomadach an dreacli, 
Nach làn tuig teallsanachd gu bràth. 'S nach àireamh 

neach. 



Mar dh'èireas iad o'n dùslainn bheò, 

Air uachdar shrath is shliabh, do chunntas, 

Mar tha mais osceann na chunnacas riamh, 

Do rìomhadh lùchairtean, na coroin òir, 

Na faileis ris an abair creach cH hhàis an còir. 

t Pith of wood. 



DUAN GEALL NA COMHRADH UAIGNEACH. 185 

Na stùcan ailbliinn sin m'an iadh an duibhre tiugh, 
Eideadh "tàimeinich" n'an cainnt an spioraid "guth," 
Nam beithir dearg a shrachdas speur le toirm, 
Osnaich neòil an uisg* air rothan luath na stoirm, 
Gròmhan fearg na h-iarmailt, mùcht' le broUuin teas, 
Gnè nan spùtan teinnteach, dealrach, clis, 
A' leum feadh meallan gulmach. TJamhasach do'n t-shùil, 
Ach iochdarainn do d' smachd s* a dh'òrduich reachd nan 

dùl. 
Tha'n còmhnard stràcht' le bàrr de chaochladh seòrs', 
Buil dìchil saothair fear deasachaidh nam pòr, 
Stadh na beatha beannachd fàs an fhuinn, 
Stòr gun chrìoch ! Is bladh gach maoin a thugadh 

dhuinn, 

Tha na miodair fheurach làn de threudaii buair, 
'S a meanbh-chrodh meigeadach le'n àil air làr nan cluainn. 
Graigh* mhuingeach miann nan Rìgh air ìnnsean sprèidh, 
Steudan mearganta nan sliabh gun fhathast srian 'n am 

beul, 
Siolach aintheasach na Mwx, a dhion thu thìr nam 

buadh, 
An iomadh àrach leòn is urram dhomhs' a luaidh. 

Ch\ mi thu'n sgàthan mòr nam fichead linn, 

A sheas thu t-aonar cùis is ioghnadh leinn, 

Stòlda, gailbheach, sònruichte seach càch, 

'S bheir do chrìochan toirmisgt' fianuis duit mar bha. 

'S na slòigh le d' chlaidheamh dìon a thuit, 

A ghlèidh dhuinne gus a so na thugadh dhuit, 

'S rais' an naoidhamh dev/j thar ciadyf de t-fhìor fhuil fèin, 

* Sometimes greigh. 
t Na ceud. 

A stiùir do cholbh 's cha'n fhuaim gun seadh an sgeul, 

Acji cliii a tha co fad 's a dheàrrsas grian, 

Gur e do chrùn is fhaid' a nihair a cliualas riamh, 

Tha mi'n so a'd uchd a mhàthair aosd an sìth, 

Air dòigh nach robh is dh'fhaoidt' a ràdh nach bi, 

Aon rìgh na ban-righ air a chruinne bhos, 

O' thrèig m' atb'raichan do dhithreabh àrd. Mar 

dh'fhàgadh fios. 
Tha mi'n so gun feum air dìon, na odhail arm, 
Gun champar comhairlich, na gillean gairm, 
A' measg mo dhilsean sona, saor gun sgàth, 
A'm broiUeach stèidh mo Mhòrachd, 

Rioghachd an talamh àrd. 



RANN CRUINNEACHADH COMUNN 

N A M F I A N N , 

Ann an Ghlascuu: air a cJieud latha dd'n Bhliadhnaf 1858. 



Sonas is meas, mar a dh'iarrainn, 
Do Chomunn anmadail nam Fianntan, 
O'n tir thuathach, chluaineach, bheannach ; 
Garbh chrìochan nan creachan corrach, 
Aisridh chas nan dian shruth steallach : 
CoiU spionndach nan alld easach, linneach. 
'S iongantach, eag-samhuil, àluinn : 
T-aodann stùcach, ghlinn is Làirig, 
'S an cuan mu d' chladach a' gàirich, 



COMUNN NAM EIANN. 187 

Cluinnear nuallan, stuadhan sàile, 

Le toirm gun chrìch, ri d' thir a' bàrcadh ; 

A mhàthair laoch, is uaigh gach nàmhaid, 

A dh'f heuch li d'shaors' a chur an cunnart, 

Le gairge, le mì-run, no le ainneart : 

A bhan-righ'n nan rìoghachd, is àird uiTam ; 

A sheinn na bàird le buaidh chaithream : 

'S a tha nis do mhic rathail, laochail, 

A* dìon, mar urram nach caochail, 

Cànain is culaidh Fhiann *s an cuimhne 

'S mar a's sine, 's ann a's deimhne 

A fhreumhaicheas an ai^e Ghàidheal, 

Na ni, 's na theirear, aig gach còmhail, 

'S an cruinnich àrmuinn do gach fine, 

An caidreamh bràthi*ail, seadh an coinneimh. 

Thig Alpeinich shean, freumh ar rìghrean, 
Is Stiiibhartaich flilathail, de 'm fìor-fhuil, 
Dòmhnullaich ain-theasach, sàr-fhir 
O eileanean cuain 's o mhor-th\r, 
Clann Lachainn threun, uasal, rìoghail, 
Thaisgeach, mhùirneach, fòghliyn Ghàidheal. 

Duibhnich, ghaisgeil, stòlda, chinntear, 
'S Frisealaich na h-innsginn theinntich : 
Camshronaich chruaidh nan euchd minic, 
A choisinn cliii bhuan nach teirig. 
Clann Ghriogair chatharra nan còmhrag, 
'S mìorbhuil teasruiginn, na 's beò dhibh : 
Uaill gach fine, cliù bhur cruadail, 
Dhùbhlanaich sibh sgrios 's bha buaidh leibh. 
Clann Laomainn ainmeil, le 'n reachd sònruicht' 
" Na brist geaUadh, 's na guidh nàmhaid." 

Leathanaich uaibhreach, dian, smachdail ; 
Dhearbh sibh riamh bhur gaisge riochdail. 
Clann an Aba, cogach, stàiteil, 
Fir mhòr, dheachdair, modhail, ùiseil : 
O lình nam Fiann an teug-bhoil lannan, 
'S gann a thàinig bhur co-ionnan. 
Clann Neachdainn, o Leitir Cholg-Fhinn, 
Cha-n 'eil fine a's sine an Albainn, 
Deanachadh laochail, *s beagan bruidhne, 
Buaidhean urramach bhur cuimhne. 

Clann Donnachaidh àrmuinn nan lann rùisgte, 

'S ioghnadh bhur seanachas do na dh* èisd o ; 

Bhur meirghe gun choimeas fhathast ; 

Cha 'n fhacas riamh 's cha tig a rithist 

Am bratach, treubh, no fine eile : 

Calaman, is beithir nimhe, 

Kiochd sgrios, *s teachdaire nèarahaidh, 

Urras gaoil, is dìoghaltas gàbhaidh, 

Clann Choinnich aiUeal, toirteil, treubhach, 

Lasgarra, fial, cùirteil, treòrach, 

Neartmhor mar bha 'n càil 's an inntinn, 

Teisteas a bha sibh riamh a' toiUtinn. 

Clann lonmhuinn iochdmhor, buadhach, dìleas, 

Thug feartan duibh tuigs' àrd mar dhùthchas, 

Suinn chalma, reachdmhor o fhreumh Ghriogair, 

lonmhuinn, gach àm a' f reagairt : 

Sibh ainm na seirc, uaiU ar bràithrean, 

'S gach àit' am bheil sibh fo na speuran. 

Aon fhocal do dh' uaislean a' Chomuinn, 
'S a cheòlraidh a' brìodal a leannain. 

Cha mhearachd dhuibh ; no sgeul gun sireadh 

Ged tha roinn a' Bhàird gu deireadh. 

Eisdibh : seirm pongan dhos, 

'S tartaraich aon cheumach chas, 

Farum triall, Siol Chuinn a' teachd : 

Sgeul a dh' innseas mic bhur mac : 

Cuimhn' *ur còmhail, *s teachd Chlann Dùghail, 

Gu cuirm ghreadhnach, còisridh Ghàidheal. 

Toirm Pìob-mhòr, a' reubadh athair, 

Reang laoch, a' freagairt le co-fhoghar, 

Lannan tàirngt' an làimh gach curaidh ; 

Sliochd crodha nan sonn airidli, 

O'n d'fhuair sinn cànain gun xjhoimeas, 

'S a chlià a's àird' a bha na bhitheas ; 

'S ar n' earradh buadhach ; oillt ar nàimhdean : 

Fo'n aithnich gach sluagh Gàidheil Albainn, 

Air feadh nach rloghachd, air fad na cruinue : 

'S a leanas ruinn mur fannaich sinne. 



SUISDE CHONAIN, 



Latha bha seanachaidh nan cnoc, 
A' siubhal àirdean, is ghlac, 
Garbhlach, bheanntan is shlochd, 
Gun chuimhn' air math no air lochd, 
Cha d' fhàg e caibeal, càm, no carragh, 
Eadar Dun-suinn 's an Roinn Ghallach, 
Air leitir, air lèana, no air staca, 
Nach do sgriob e leis 'n a phoca ; 

B' e sud cual nam mìltean seòrsa, 

Bh' air dronnaig a' chrùbaich neònaich, 

'S e seinn pìobaireachd Mbic Mbath, 

Gheibh mi na chì, "Thoir dhomh, thoir dhomh:" 

O bheinn gu màgh, 'so shrath gu h-aonach, 

Air feadh chàrn, is uamhan frògach, 

An doimhneachd ghleann is cladach cuain 

Ag iarraidh àimeis nam Fiann, 

Bu choingeis leis greimiche, no ladar, 

Criadhar, bughal, mias, no meadar, 

Clobha, bior-teallaich, no slabhraidh, 

Eallag, crùisgein, no crann aimhreidh, 

Greannaire, fàiriche, no crògan, 

Suisde, rallsjì, no corr-shùgan, 

Cliabh-spidrich, coran, no sgian-bharrain, 

Cas-chrom, càm-slaodaidh, no curran, 

Bior glantachain, caibe, no greallag, 

No fiodhrach crainn o bhonn gu corrag, 

Pleadhag, raàtag, no cnotag, 

Làir-chaibe, torra-sgian, no caiteag, 

Na*n saoilte gu'm fac iad Fionn, 

Bhiodh sud aig croman nan rann. 

Coma, latha do na làithean, 

A shuidh e toirt fois d'a liìighean, 

Chunnaic e thall air bearradh, 

An cùmhradh a bha e riamh a' sireadh, 

Ars' easan ris fhèin : 

Gach fear is fheàrr an cinnseal gnothuich, 

Is mac na socharaich g'a mhithich, 

Bithidh feai- diùid gun ni gun fhonn,' 

Làmh m'a chùl cinn na th'ann, 

Bithidh so leam dhachaidh air mo dhruim. 

Latha mo ratli " bun na cùise," 

Stòras nach d-fhuair duin' san àl so ; 

Lùchairt Mhic Cumhail 's na h-innte, 

" Mis' 's mi fhèin" 's gun tuille cainnte, 

Spiod e'n graid* amach air sgroig, 

A poca bann an fhèilidh bhig, 

Beann biorach buadhach Mhic Alpein, 

Pàruig nan ch'ar cliamhain Oisein, 

Thòisich e gu làmhar sunntach, 

Ealamh, gleusda, siiileach, cinnteach, 

A* gabhail cunntais 's an àireamh, 

Gun sùil ri cocaid no ri tòrachd, 

Gus an cual e starum chas, 

A* tighin gu suigeartach clis, 

" Failte fear fuath am meadhon fèisde," 

Conan a' coinealachadh a shiiisde, 

'S e tròg-bhoil a suas am bruthach, 

Gu *n deanadh esan grabadh gnothuich ; 

'S b'ionnan a thachair mar a thubhairt, 

Gun fhuireach ri gabhail no ri tabhairt, 

Thilgeadh a* mhàilidh ri talamh, 

Sgeul nan creach, mairg na coinneimh, 

*S a mach bha 'n crùbach leis an leathad, 

Gun amharc air cas-chcum no frith-rathad, 

Thug e troimh gach lod is easga, 

Feur-lochan, leòig, is beul uisge, 

Gus an d'fhuair e'n cuil nan cèirseach,* 

An taobh shuas do dh* Artt an ceann na griosaich. 

• Oarles. 

MOCHEIRIGH FHINN. 



Tha còig ceud deug is deich 's trì fichead, 

'S dà bhliadhn' eil' air dol seachad, 

O'n a cbaidil Fionn 'na airm choiseart, 

'Na leaba sheilg air bruachan Dhochairt. * 

An là roimhe 'n uair dhùisg e gu moch 

Dh' èirich e 's dh' amhairc e mach ; 

Ghhioidh e air Oisein is air GoU ; 

Cha d'fhreagair aon, bha'n Fhèinn air chall ; 

Ghrad thug e às ris a' bheinn, 

Ag iarraidh Aonghas Chill-Fhinn ; 

Cha do dhìrich e fad an t-uchd, 

'Nuair chunnaic e 'làmh dheas a* teachd, 

Is eallach a dhrom* air a mhuin, 

De gach ioghnadh bha o shean, 

Sgiath Churaich 's clogad Mhànuis, 

Cuigeal is Fearsaid Eamhair-Aluinn, 

Sleagh Dhiarmaid 's Crios-muineal Bhran, 

Crann-arm Fhinn is Mac-an-Luinn, 

Dearbh fhreumhan fìor Chraobh Lòduinn, 

Breacan Oscair 's bogha Thrèin-mhoir, 

'S bratach seachd cathan na Fèinne, 

'S mar sin sìos ma *s fior am Filidh, 

A chuireadh 'na rann mòran tuille, 

Mur bitheadh Mac an Aba, 

Mur b'àbhaist a Ubhairt gu modhail, duineil, stàiteal. 

Le cead bhur Mòrachd, a Mhic Oumhail, 

Ciod a b'àill leibh 's moch 'ur siubhal. 

* Amhainn Dhochairt lamh ri Cill Fhinn 'am Braid-Alba. 

Stad a laochain arsa Fionn, 

Gus an roinn mi oirbh na th*ann. 

So dhuitse mo chrios is Mac-an-Luinn * 

Mo chrann-arm 's Crios-muineil Bhran, 

Sleagh Mhic o Duibhn' do Chailein Ghrianaig, 

Sgiath Churaich do dh' Artt dileas, fialaidh, 

Breacan Oscair 's biodag Fhaolain, 

Do Dhòmhnull nan còrn an ceann-feadhna, 

Sin duibh mo dhileab, beannachd buan leibh, 

'S ghrad sparr e' n Crun air Creag TJaine. 



COMHRADH MAR GU M BIODH E EADAR 

BAINTIGHEARNA ELLERSLIE 

▲GUS 

TOMAS LEARMONT. 

^Nuair a tJieich Uilleam Uallaoe an deigh dha SeUbie 
a mharbhadK 



BAINTIGHEARNA. 

O àmhghair c' àit an stad 
Do bhuillean goirt, 
Na'n tig crìoch air àr nan deur, 
No c' uin a thogas t-uallach 
Dhinn is dìobradh lèir. 
O thus' a Rlgh na glòir, 
O'n d'f huair sinn bith, 
Glèidh na dh'fhuirich beò, 

* Ainm Claidlieamh Ffainn. 

Nach leòir na thuit, 

Mar iobairt chasgraidh 

Do nàmhaid borb nach sguir 

A thòrachd mo mhic ghaoil, 

Air faondradh feadh choilltean fàs, 

'S am frògan uaigneach bheann ; 

'S a theachd an tìr, 

Do fhaobh nam brùidean alld, 

No hiibhean searbh na frìth, 

'S nach eòil domh 'm bheil e tinn, 

No slàn, no theagamh marbh le dìth ; 

'S nach chiinn mi tuille, 

C' àit an tuit e 'n làmh an èig, 

'S na nàimhdean fuileach, 

Air a thòir a dh'fheudas teachd 'na dhàil, 

'Nuair dh'fhàilnicheas a threòir, 

'S e fann 's nach aobhar eagail, 

Do na daoi a làmh no lann ; 

Nach do thuit mo choimpir uasal treun, 

Athair reubt' le iomadh lot, 

Fo shleaghan bàsmhor Ghall ; 

'S ar mac gun deò ri thaobh, 

An cath mo chreach, 

A thug iad uam araon. 



O Uile-chumhachd d' an lèir gach ni, 
Thug t-ainm glòirmhor do gach àl, 
Mar Athair gaoil is sìth, 
Dean furtachd air mo chàs, 
A Kìgh nan Kìgh. 

" TOMAS. 



C'arson a tha thu caoidh, 

'S nach 'eil an so ach seal, 

Mar bhoin' an doiinhn' a' chuain, 

Tha ùin' an duin' a bhos, 

An coimeas ris a' bhifch gun chrìoch, 

A bheir caochladh beatha dhuinn, 

An Rìogh'chd na bith-bhuantachd, 

Far am f aigh sinn gràs gu gràs, 

Is glòir gu glòir, 

Gu sìorruidh a' f às 's a' f às, 

Ni's mò 's ni*s mò, 

An eòlas, gaoil, is sìth, 

An Ti d*am buin gach cliù, 

A ta 'gar smachdachadh an diugh, 

Mar chinneach ciontach, 

Nach do lean a ghuth, 

Gred shaor e sinn co tric, 

O'r nàimhdean làidir fiat, 

A bha fad air tìth ar sgrios, 

Nach d'fhuair an toil mar dh'iarr ; 

Is bheir e rithist air a h-ais 

An t-saors' a thugadh bhuainn : 

Bi cinnteach thig an là, 

'S am faigh sinn fois mar fhuair. 

C'arson a tha thu a' caoidh ì 

'S do bhròn co trom, 

An e do mhac bhi mach, 

Fo mheachain choill is bheann ; 

Gun fhurtachd ach a shaors', 

A chridhe treun, 's a lann ] 

C'arson a tha thu a' caoidh ì 

Ged tha e nis an càs, 

Is roUa Freasdail dùint' ; 

Bi cinnteach thig an là, 

'S am faicear àgh nam fear, 

A triall le greadhnachas nan Clann, 

Gu h-iomairt chruaidh nan lann ; 

Bi cinnteach thig an là, 

'S an cluinnear anns gach tìr, 

Is mairidh gu là bhràth, 

Air feadh gach lìnn 'ga luaidh, 

A ghibht a fhuair do mhac, 

Nach ceannaich òr no luach, 

A chuir gu cinneach claoidht', 

Fo àmhghar sgiùrs gun iochd, 

Nam borb bha riamh ri lochd, 

C'arson a tha thu caoidh, 

Tha/n latha tarruing dlùth, 

'S an tionndaidh smachd a* bhàis, 

Air cinn nam fòirneartach gun^bhàigh. 

C'arson a tha thu caoidh ] 
Bi cinnteach thig an là, 
*S am faicear Albainn saor, 
A dh'aineoin fuath is treis', 
Na chuir i 'n àmhghar geur, 
'S a tha fhathast toirt fuath, 
Do mhac rath nam buadh. 

C'arson a tha thu caoidh 1 
's garbh a dhìogh'lar fàth 
Do bhròin a bhean ; 
Bi cinnteach thig an là, 

'S an sgoilt an stàilinn glas, 

Goillean nam mùgach allt, 

'S an gialan a' spreadadli air feur, 

Le deannal nan cniaidh lann beurr. 

O'arson a tha thu caoidh ] 

Faic drìllsein dearg air bàrr gach slèibh, 

'S Crois-Tàra ruith, 

A* tional nam fear mòr, 

Oonnspuinn euchdach nan càs dearg, 

Neart mar lebghanaibh frìth, 

Fo bhrataichean iomadh dathach gu buaidh, 

A thoirt air ais duinn, 

Ka tha bhuainn, sonas is sìth. 



FAILTE MHAmi NIC NEACHTAIN, 

BEAN UASAL ANN AN GLASCHU. 



Sgeul a dh* fhàgas mi do chàch, 
Cuimhneachan na tha *s mar fhuair, 
Mu *n tè mhaiseach is fheàrr gnè, 
Mathair mhac is cèir an fhir mhòir, 
M'an cualas 'na àit, 
Ki guaiUinn an t-seann laoich, 
Air fireach nam bbid.* 

• Faic cuimhneachan Bhraid-Alba. 

Is ioghnadh òrdugh gach ni, 

An obair an Tì thug o shean, 

Mar choimpire do'n duine 'na fheum, 

Koinn deth f èin da'n goirear bean ; 

Saoileam nach fiaradh o'n chòir, 

€red a shònruich mise 'nam measg, 

Aon le subhailcean àrd, 

Nach urrainn mi 'n tràths' a mheaa. 

Beannachd dhuit annsachd na seirc, 

Stòlda, daonnachdail, ciùin, 

'S tric thu furtachd na h-airc, 

Le gean is le toil t-f hear rùin ; 

'S barrant air sonas gun chrìoch, 

Macantachd, dìlseachd, ìs truas, 

Is tuigse thar mòran beò, 

A fhuair thu mar thìodhlachd gu feum 

Nan ainnis fo leòn. 

Leanaidh sud riut fad do rè, 

Guidhe nam feumach 's deadh-ghean chàich, 

*S tha *n gealladh gu *n ruig e do shliochd, 

'S nach dìchuimhnich cùra nam bochd, 

Luchd teanachdais nan dìbleach fann, 

A bhios na Dhia 's na sgiath, 

Dhoibh sud 's d' an clann. 

Beannachd is fàilte na dhèigh, 
Gu ceil' an fhir chalma dheis, 
Is dùthchas duibh araon d'a Dhun, 
Olla na mùirn is Da Kamh, 
'S bithidh mise 's an Tùr, 
Dha'm buin mi fhèin. 



RANN DO EOGHAN MAC CUIRRICH, 199 



EANN DO EOGHAN MAC CUIRRICH, 
Ptar teagaUg GaUig ann am BaUe Ath'Cliath. 



A dhuin* uasail fhòghluimt*, mhùimich, 
Gred bha mo cheòlradh 's an smùraich, 
Còrr is fichead bliadhna, dhtdsg i, 
'Nuair chual i ainm an fhir chliiiitich, 
Eòghan gu buaidh. 

Eirinn uaine tog do cheann, 
'S na bi ni 's mò fo ghlasaibh teann, 
Do chainnt òirdheirc oil do d' chlainn, 
A thogas cliù le glòir neo-f hann 

Air Eòghan gu buaidh. 

Cànain aosda chlanna Mìlidh, 
A bh'anna an t-saoghal riamh 's nach dìbir ; 
Cha chuir gàmhlas nàmhaid sìos i, 
'S i nis an làmhan a fear dìdein, 
Eòghain gu buaidh. 

Cànain àigh nam buadhan òirdheirc, 
A V fharsidng cliù air feadh na h-Eòrpa, 
Bithidh i fhathast mar a thòisich, 
Os ceann gach cainnt na h-iuchair eòlais, 
Aig Eòghan gu buaidh. 

Tha tìr nam beaun 's nan tuil an gaol ort, 
Sean Albainn chruaidh na mòrachd aosda, 
Toirt furain duit le làmhan sgaoilte, 
A, dh'aineoin co their nach faod i, 
Eòghain gu buaidh. 

Cha Chrois-Tài'a na Rosg-catha, 
Cha ghaoir bàis an gàbhadl) chlaidh'ean, 
Ach còmhradh soluis nam flaithean, 
A tha an Innis-fàil nan luidhe 

Th* aig Eòghan gu buaidh. 

Tha laoich nam Breacan a* cur fàilt' ort, 
Le fuaim stuic 's le caithream clàrsaich, 
A' labhairt riut a nunn thar sàile, 
Le seirc fuil uaibhreach nan Gàidheal, 
Eòghain gu buaidL 

'S eòil doibh Seanachas na h-Eireann, 
Aims na linnibh cian a thrèig sinn, 
'S ni iad gu debnach a leughadh, 
'Nuair thig i o mheòir a' chlèirich, 
Eòghan gu buaidh. 

'S eòil doibh Eachdraidh nan àrmunn, 
OillioUollam 's Connal ceàrnach, 
Conn-buadhach is Lochlunn làidir, 
Brian Boroimhe 's na tha dhiubh, 

Aig Eòghan gu buaidh. 

Guidheamaid dhuit cliii is slàinte, 
TJrram is meas anns gach àite, 
'S com' nach bi mise mar tha càch dhuit, 
Hurù mire mo chrìdh* Rìgh na Gàilig, 
Eòghan gu buaidh. 

RANNAN DO UILLEAM MAC ILLE CHRIOSD, 
Clo-bhuailteir ann an Glaschu. 

Bha'n t-ughgar *8 an am air a rathad anns a linne eadar Cinn-Tire 
Ì8 Ile, deireadh an t'Samhraidh, 1807» 



" Nuair a dh'fhàgns am pobuU Ile, 
Beannachd le slth na h-Alba." — 

Calum-Cille. 



A Dhùin Ard-Athad* aon iiair teannunn I-nan-leth 
Cò 's urrainn ìnnseadh tùs do sgeòil, no bliadhnan t-aois 1 
An robh thu 'd lùchaiit fhlaithean, gean, is fleadh, 
'Nuair thàinig Ragnar garg le chabhlach dubh, 
'Nan sgaoth air bilibh nan stuadh, 
A steach do luib a' bhogha nihòir ceann baisg' a chuain, 
A thonnan a* ruith gu tràigh 'nan sreudan aghaidh ri ciil, 
A Dhùin, na'n ìnnseadh tu mar bha, bhiodh sud 'na 
naidheachd iir 1 

AnDon. 
Fhidriche nan ceistean deacair 's dian gu d' chùis thu, 
Cha'n fhoghainn leat sgeula Teachdaire no rùn-fhir, 
Leig seachad sin. Tha'n ùine goirid, 
Amhairc deiseil gu Maol na bàinidh, 
'S innis gun mhoille na chì thu mar a tha iad. 

Am Filidh. 
Tha eithear ùr, shnasmhor, o'n chladach a' gluasad, 
Le analachd cruaidh sgaireap athair 'na siùil, 
Osannan Tar-ghaoith, 'ga sparradh 'na luath-ruith, 
Thar sumannan uaine, àrd, tuaireapach, dlùth, 

* An old fortresa on the MuU of Oa, opp^ site that of Kintyre. 

Ag èirigh 's a' leumnaich, 

Le taosgadh nan trast chaislean, 
Tàbh* ghleachd nan das-mheall, nach caisgear le bòsd, 

Tha'n stiùradair tùrail, 

Le cùram 'g am fiaradh, 
Air gualainn 's air sliasaid na fleasgairtf fo seòl, 



Tha gabhail air fuaradh gu LlethJ Chlann Dòmhnuill, 
Gu cala nan òb 's am bi tartar nan ràmh, 
Leodamus § riabhach nan liath charraig sgealbach, 
Bàbhunn |{ a' ghainmhean nach doichealladh tàmh, 

Do sgioba na bìrlinn, 

O cheann Tire-mòire, 
A' teannadh gu còrsa deas Innis nan Rìgh, 

Sean daoin* is macain, 

*S na 's urrainn a faicinn, 
A' moladh a h-astair o Thar-sgeir gu tìr. 

Tha toiseach ri garbh thonnan fairge, 'g an srachdadh, 
Gk)il chuartagach, ghlas-gheal, a' frasadh o'n stiiiir, 
Sgrìoch siubhal bàta nan stràcan caol dìonach, 
A cheannsaicli sruth ìoganach* tom chiil an Dùin, 

Na caoirean geal sgainneart, 

A' sgoltadh 's a' stealladh, 
Roimh chinneidean daraich na h-eal' aig a luath's. 

Le oiteagan pioiTach, 

Aird Inasdail chorraich, 
'S glas, fuaraidh, a broilleach ri coigreach o'n chuan. 

* The sea. f Barge. t t.e., the island of halves — Islay. 
§ At present Port-Ellen. H Bulwark. H Deceitful. 

Tha'n àrdrach ghasda 'na deannamh troimh'n chaol , 
A' cur garbhan an t-saobh-shruth na chabhadh m'a sròin, 
Aig fosgladh na linne nach salaich a h-èideadh, 
Fo chèabhar* glan speuran a* bulgadh nan seòl, . 

Sìnte r'a crannaidh, 

Ard, cannach, mìn, sùight', 
A doire nam fiùran 'an giùbhsach Loch-sluaigh, 

Tìr sìnnsir a' Ghàidheil, 

Nach nàraich le ghnìomh i^ 
So fhàilte do Ile le pìob DhòmhnuiU ghruaim. 

Fonn : — ** Nigkean donn na h-àiridh.'^ 
Thug thu thairis cliù na mai-achd, 
'S cha bu bharrachd sud air t-àbhaist, 
Tha cuireadh nan aosd 's nan òg dhuit, 
Le cliar chiùil òighean is bhàrdaibh. 

Cha'n ioghnadh e mar mheas d'an còmhail, 
Gur e mo cheòlsa do cheud fhàilte, 
B' iomadh flath greadhnach is mìlidh, 
A dh'èisd mo sgal an stri nan àrach. 

Aig Sruith-liath àrd nan daingeann mùral 
Am braise diibhlain sheinn mi*n àr-ghaoir, 
Le riar an fhìrein do-lùbaidh, 
G^a chrich nach d' ùmhlaich do nàmhaid.t 

'Nuair chualas an osag shèideach, 
0*n adhairc chruim ri beul an àrmuinn 
Targradh ròisealach na buaidh ud, 
A dh'ìnnsear gu buan mar a bha i. 

* Slight breeze — MacAlpine. 
+ A.D. 1304. " There were neither high nor low between the Ord 
of Caithness and MiUer Snowk in Qalloway, but submitted to 
Kdward this year, but William Wallace alone and his personal 
foUowere." — John de Fordum. 



204 RANNAN DO UILLEAM MAC ILLE CHRIOSH. 

Dh'aom na Gàidheil thun a'chòmhnaird, 

Laist' le mòrchuis mar an àbhaist, 

Ailpeinich o*n Leamhna chraobhach, 

Le Calum* Ard cheann-feadhna stàtail. 

Fo bbratach criiin, 's le rùn gun fhiaradh, 

Stadh na dìlseachd riamh nach d'fhàilnich. 

Bìoghalaich oscarra nan garbh-chrioch, 

O Choinneach Mòr Rìgh Alba dh'fhàs iad. 

Rùisgt' ach cneasag,t crios, is fèileadh, 

Le slisich ghèir ri grèin a' deàrrsadh, 

Lìobhaidh, glan mar leacan reòta, 

Fo anail fuachd air lòintean fàsail. 

Garbh chòmhrag nan treun Mhac ud, 

Cha chluinn 's cha'n fhacas na thng bàrr air, 

Còig m'an aon an cuthach streup ruibh, 

'S cha d'f hàg fear as a' cheud diubh 'n làrach ! 

Sin, fhir mhodhail, gnìomh do sheòrsa, 

Fìrinn ghlan, gun sgleò nach fàg thu, 

Beatha dhuit gu tìr Chlann Dòmhnuill, 

Far *n naisgear mar chòir riut càirdeas. 

Am màireach gheibh thu 'n " Ise" mhaiseach, 

Do choimeas "As e" ainm a nàduir 

Sonas, rath is sith gu buan duit, 

Cha mhisd na chuala mur fheàirrde. 

• The noble patriot, Malcolm, earl of Lennox, fought with Wallace 
at Stirling Bridge, 1297, and adhered to Bruce in allhis troubles 
till freedom was restored by the Battle of Bannockburn. Having 
survived the king, he opposed the second Baliol, and fought for 
his country against that despicable usurper, till at last he per- 
ished, svvord in hand, in the eightieth year of his age^ at Halidon 
Hill, A D. 1333. He was of the royal line, direct from Kenneth 
MacAlpine, the 69th kiug of Scots. 
t Cneasag ; i-e. leine. Tha'n t-ainm so fhathast a measg nan Gìdd- 
heal an Siorramachd Shruileadh, 

Eilean iomallaich na h-Eòrp*, 

A thìr is bòidhch' fo cheann-bhrat speiir, 

Bu tric a chunnaic mi do chòrs', 

A nunn thar Linne mhòr nam beuc. 

'Nuair a shèideadh gaoth chiùin o'n iar-dheas, 
'S an iarmailt gun cheathach gun neul, 
Bhiodh na Gàidheil 's an Koinn Ilich, 
Ag innseadh d'a chèile do sgèimh. 

Do chòmhnardan feurach, maiseach, 
Lag an Rotha rèidh 's Magh Aoidh, 
'S do dhoireachan geugach a' toirt fialtuis, 
Do cheòlairean sgiathach nan craobh. 

T' fhuarain ghlan a' builsgeadh fior-uisg, 
Do threudan lìonmhor feadh do ghleann, 
Do choilltean do thulaichean 's do chluaintean, 
'S tu uaine bho cheann gu ceann. 

A' maduinn neo-chiontachd na h-òige, 
Fhuair mi sgeòil nan linn a dh'falbh, 
Aig cagailtean Ile Chlann Dòmhnuill, 
M'an d*f hògradh na Gàidheil o'n soalbh. 

A choìsri fhuranach le'm b' èibhin, 
Aithris sgeulachd Innis-fàil, 
Ur sgeulan nan aoidhean còir, 
An bèistean ceòlar nam Bàrd. 

Shaoileadh na macain gu'm b' fhìor, 
Na dhlnnseadh dhaibh o bheul nan sean, 
'S gu'ii robh thus' a ghnàth mar ^chualas, 
Luath-ghàireach sona mar sin. 

Tha mi*n diugh mar a b' àbhaist, 
A* faicinn d-fhaire thar an lear, 
O chladach tonnach deas-thìr Ile, 
^S is dubhach ri ìnnseadh do chor. 

Sgeula mulaid cuing is fògraidh, 
Gort is bròn is an-cheart, 
'S gun dòigh air t-fhurtachd o d' phèin, 
O na bhrist thu f èin do neart. 

C'àit' am bheil gaisge nan trì Aodh, 
O' DòmhnuU laochail 's O' Nèill, 
'S Mac Guidhir gun athadh ri nàmh, 
A sheas gu bàs ma'n do ghèiU. 

C'àit' àm bheil sliochd nan treun, 
Aig Dùn-a-bheire nach d' eur gleachd, 
'Nuair a dh'aom iad mar thuil nan sliabh, 
Fo bhilibh nan sgiath breac. 

Na creagan a' freagairt le comh-fhuaim, 
Da'n iolach bhuadhach air a bhlàr, 
Na bolgairean sìnte gun deò, 
'S am fuil a' crònanaich air làr. 

TIGH DHOMHNUILL. 



Fhir shuairce nach cuala, 
Na fhuair mi ri aithris, 
Ma thig thu do'n bhaile, 
*S gur fada leat fheòraich, 
Ma's fheàiT leat na ìnnseadb, 
Thu dh'fhaicinn gur fìrinn e, 
Thig is gabh an rathad dìreach so, 
A sìos gu tigh DhòmhnuilL 

Gheibh thu cuireadh neo-ghruamach, 
Is uaisle gun àrdan, 
Nach toir Gallaibh gu bràth dhuit, 
Cha b'e àbhaist an t-seòrs* e, 
Fàilt iamaidh na faoileachd, 
A bheir rughadh a t* aodann, 
Leis an cuimhnich thu daonnan, 
Fear de dhaoin' is tigh Dhòmhnuill. 

Chualas cuireadh Rìgh Fèine, 

'S na dh'èirich air iarrtas, 

A dhol gu f èisd fiadhach, 

*S fear is ciad aig gach bòrd diubh. 

Sean aoidheachd nan Gàidheal, 

Saor mar thonnan an t-sàile, 

'S ged thug Fionn leis an àireamh, 

Dh*fhan an àbhaist aig Dòmhnull. 

Tliall an Eòrabus uaine, 

Nam fuar thobar fior-uisg*, 

Ag èiridli o*n dìlinn, 

A lionas ga'm beòil iad, 

Sìor chaochain gun tràghadh, 

A teachd gwn chrìoch annt' o nàdur, 

As an d' òl na fir làidir, 

Far an d'àrachadh DòmhnuU. 



B' iomadh curaidh nach.liibadh, 
Air ciil nan lann Stàilin, ' 

A thogadh 's an àit' ud, 
Far nach d' fhàgadh aon còrr dhiubh ; 
Sliochd nam Fineachan lìonmhor, 
XJaill mhaithean is E-ìghrean, 
Da 'm bu chleachdadh le fìrinn, 
Mar a dh' ìnnsear air DòmhnuU. 

B' annamh Rìgh na fear-stòrais, 
A dh' fhòghlum mar Ilich, 
A bhi cuireadh na chìt', 
A teachd gu tìr air an còrsa, 
Cha bhiodh còmhF aca dùinte, 
Bhiodh luchd turuis gun chùram, 
'S gus an glaisear gun lùth e, 
Bithidh a chliù ud air Dòmhnull. 

Thug na Gaill dhinn ar dìithaich, 
Gun dùil ri a faotuinn, 
'S gu crìochan an t-saoghail, 
Tha BÌnn sgaoilt' air ar fògraih, 

Fhir a ruigeas na bràthrean, 
Thar cuan Salain na gàirich, 
Thoir ar beannachd gii bràth dhaibh, 
'Us òran Gaelic tio;h Dhòmhnuilh 



RANJSTAN DO lAIN MAC lONMHUINN, 

Dubin^ uaaal Gaiihealach aij Drochaii Ohoite, an treis latha de '» 
hliadhnay 1858. 

FoNN.— " Tweedside:' 

An tàinig màirneal air f uigheall nan Clann, 
Neo-shunnd tiamhaidh mar an trom a bhàis, 
c' àit* am faighear 'n an dèigh, 
Spiorad^uabhair nan treubhach a bha. 
Sgiath Alba sgiììrs ghreadaidh nan Gall, 
Nach d'fhòghlum eagal na an-toil nan tràill, 
Riamh do nach b' aithne bhi saor, 
Ach an geimhlean na daorsa mar bha. 

Nach tiamhaidh thu chlàrsach an Tàir, 

Gun làmh ealant' a dhùsgadh do theud, 

Dh' fhalbh na h-aosmhoir a mheasadh do cheòl, 

'S a nis cha'n aidich an òige dhuit spèis, 

Tha smùr di-chuimhn' a' dubhadh do chlàr, 

A chleachd bhi mùimeach an àros nam fèisd, 

Sgeula mulaid a Ghàilig a falbh, 

Is tabhann fìadhain nam borb aiins gach beul. 

A Ghailig. 

Fhilidli dhianmlioir 'b . ^> iniosa gur fìor, 

'S cùis nach ceil gim d > ^iLìobradh mo chòir, 

Ach tog do chruit is thoir teachdaireachd bhuam, 

Gu fear fior nach toir fuath dhomh ri bheò, 

Gàidheal uasal de mheangain nan Rìgh, 

Mac na seirc a tha dìleas gun ghò, 

Fear is ionmhuinn leinn againn is bhuainn, 

'S lonmhuinn ainm leinn, a shnuadh, is a dhòigh. 

Tha cneasdachd is carantachd chaoin, 

Mòrachd, fìrinn, is caomhalachd bhlàth, 

Mar bhuaidhean nàdurr' an sealladh a shùl, 

'S 'nan riaghailt cleachdaidh sJ stiùradh a gnàth, 

Fhir mhacant' cha tuiUeadh 's a chòir, 

Na 'm b' urrainn mise le còmhradh nam Bàrd, 

Innseadh mar fhuair mi thu riamh, 

O na ghlac mi a cheud uair do làmh. 

Tha cuid ann a their is nach dean, 
Tha cuid a dh' àicheas toil nèimh 's gun a ràdh, 
Tha cuid eile *n an ainneartaich chruaidh, 
Nach toir deadh-rùn na fuasgladh do chàch, 
Cha'n e aon diubh do chleachdadhs* fhir chiùin, 
Ach modhail, stòlda, sèimh, dùrachdach, fial, 
Theirear so leis na h-àil thig a' d' dhèigh, 
Le caithream Gàilig a dh'èisdear le miadh. 

Far an èirich na Gàidheil thar cuain, 
Mar lusan lìonmhor nam bruach ri tlus grèin, 
'S gach treubh dhiubh a' gleidheadh le uaill, 
Cuimhn' an dùthchais an " guaiUaibh a chèil' " 

Bithidh fuil ghaisgeil na Mac ud thar chàich; 
'S an gnìomh àraidh 's gach àit anns an tèid, 
'S gum a buan a bhios tusa mar tha, 
''Na d' chlach bhunait mar dh'fhà<? iad thu 'n dè. 



lAIN OG. 

Phuair an tujhdar paipeir naigheachd ay innseadh gu*n tainig am 
balachan 80 lain Mac Pharuig Mac lain, 1864> 

Fhuair sinn Gàsaid mhòr na Beurla. 
'S V fhada leathan i ri leughadb, 
B* iomadh gnothuch fear is tè, 
A dh'fhàg sinn uile 'n ar dèigh innt', 
'Nuair a fhuair sinn buaidh na sgeulachd, 
Thàinicr lain O2:. 

A Mhacain bhòidhich mìle fàilt ort, 
*S Mac lonmhunn eil* thu ris an. àireamh, 
Co Gàidhealach ri fraoch an fhàsaich, 
Gheibh thu gu cùramach d' àrach, 
Slàint' is sonas buan do d' mhàthair, 
• Thàinig lain Og. 

Ma bheir thu'n diithchas o d' sheanair, 
Bithidh tu fìrinneach fearail, 
Thig sìth is sonas riut a leanas, 
Thig urram leat o d* ainm so 'n fhear ud, 
O na tha chùis a nis gun mhearachd, 
Gu'n tàinig lain Og. 

Dùisg do theudan a chlàrsacli, 
Tog foiin la poncan na Gàilig, 
Gus nach bi f ear anns an àl so, 
Is mo a gheibh, 
De cheòl 's do bhàrdachd, 

Na'n dara lain Og. 

Chìthear thu fathast mar is dual duit, 
Le claidheamh mòr is breacaa guaille, 
Crios airgiodach 's biodag chruadhach, 
Theirear Alpeineach gu buan riut, 
A'm fad 's am fagusg far an cualas, 
Gu'n tàinig lain Og. 



PARTJIG NAN DEALBH. 



An teachdaireachd so thun nan Gàidheal, 

Anns gach àit' air tìr 's air fairge, 

Innleachd ùr a ghleidheas cuimhne, 

Na thèid bhuainn thar tuinn air thearbadh, 

'S ma thilleas na nach till iad thairis, 

'S èibhin an sealladh mpch is anmoah, 

Dealbh na dh'fhalbh a bhi 'ga fhaicinn, 

'S dealbh na dh'fhan a bhi 'n tais^f an earbsa, 

Aig mic is nigheanan'is bràithrean, 

'Nuair a dh'f hàgas iad a chèile, 

Anns gach t\r an dean iad cbmhnuidh, 

Sean is òg 's na thig 'nan dèigh annt' 

Gleidhidh so an'cruth 's an aogas, 

'S comh-ionnan leis aois is leanabachd, 

'S fìrinn e le gathan soiUse 

Nach urrainn foill a chuir air aimhreidh, 

Thus' a leughas an rann so, 

Ged a dli'fhaodas tu 'bhi gann deth stbras, 

Thig a nall gu Sraid lamaica. 

Far am faic thu fèin an còrr dheth, 

Gheibh thu'n talla mòr na h-innleachd, 

Gàidheal dìleas a chuir fàilt' ort, 

Fear modhail, suairce, duineil, sìobhalt, 

'S nach bi mìodhar ruit m'a phàigheadh, 

'S e /s ainm dha Paruig òg Mac Ualric, • 

Duin' uasal à Earra-ghàidheal, 

'S cha-n'eil a' m Breatunn na*n Eirinn, 

Fcar eile 's an dreuchd a bheir bàrr air. 



BR AN.* 



Thus* a bran mo chuilein bòidheach, 
Tha thu laghach spòrsail suairc ; 
Cha bhi thu tabbann ri daoine, 
No cur nan caorach anns an ruaig, 
Cha tèid thu nunn air Dun-ghairseig, 
A dhol ga'n sgànradh feadh nam bruach, 
Cha Vionnan is Gollie lain, 

Dh'ith e shàith dhiubh iomadh uair. 

» 

* *S iad na rannaii so ceud oidhirp an ùghdair, 'nuair a bha e 'n a 
bhalachan a' gleìdheadh cruidh, aig lain Mac a Bhrìuthain 
tuathanach measail, ann an Losaid na Ranna an Ile. Bha 'm 
buachaille 's an àm dltith air cèithir bliadhna deug do dh-aois. 
B'e Donna^hadh a tha 'n so air ainmeachadh, mac mòr an tiiath- 
anaich. 

Tha thu leumneacli lùghor, 
Mireagach, sùrdail, 's thu luath ; 
Bheir mi roinn duit do na gheibh. ' 
'S cumaidh tu na bodaich bhuam ; 
'Nuair a thig an Sac-bàn 's a' Chaointeach, 
'S na tha'n Gleann Mac Aoidh dhiubh nuas, 
Bheir iad Donnachadh do 'n Bhruth leò, 
Glèidh thus' TJilleam, 's gheibh thu duais. 

Thèid mi do 'n lodan am fhalcadh. 

'S bithidh a ghlaisrig air a bhruaich, 

'S 'nuair a ghlaodhas mi ** cùl chas " riut, 

Cha bhi an t-ath shealladh dlii shuas ; 

Bithidh mi' n sin sJ seina aa fheadaiu, 

'S tusa beiceis m' an cuairt, 

'S tu ag amharc an toir mi cead duit, 

A* sgrogadh speirean an daimh ruaidh. 

Cha'n iarr thu snaoisean no tombaca, 
Cha bhrist thu glas 's cha bhi thu 'g 61 ; 
'S fheàrr leat a bhi ruith nam feitheid, 
'S bhi leams' a' gleidheadh nam bò, 
Seasaidh tu air Creag an fhithich. 
A dh'fhaicinn am bi mis p.d' chòir, 
'Nuair bhios an fheannag 's na speuran, 
A' magadh ort le beul nan gròc. 

Bheir mise dhuit iei£teas sgrìobhta, 
Thu bhi dìleas air mo chùl, 
'S nach innis thu gu 'm bi mi cadal, 
No 'g iarraidh nead air an Diìn ; 

Tha thu sleauihain'i. dnl»h, 's do chluasan, 
A' lùbadh a nuas m' > ^ shùil, 
'S a dh'ain^oin na i . 'ir luchd an tuaileis, 
'S companach duii<" asail thu. 



AN T-OIRCEAN. 

This seems to be but a f rajijinent. Those who heard the Bard re- 
citing it say that thei e were a greater number of verses. The 
foUowing stanzas are aìì '^hat can be found among the manu- 
Bcrìpts of the poet. — R P>. 

Oidhche Shamh i an TJruisg, 
Bha mar a chiiM' s ùr is sean, 
Glaisrig, Sac-bà" s Caointeach, 
'S bodaich an t-s .ail fear, is fear. 

A mach à uanili.i . ^s à frògan 
'S iad fiaclach, r\ h, glas, 
'S am feusagan ( > jh, ròmach, 
Mar sguab còrn ' .< m o'n dais. 

'S iad ag iarraiùii » lach an Tàilear 
So mar bha 's nia- laidh e às, 
'S an ruaig air gu lag an dùnainn 
. 'S a chòmhla dùinte 's i fo ghlais. 

Chuireadh cliabh 's a bheul ri ùrlar 
Bha 'n Torc beag *s e dùinte steacb 
'Nuair a chuir e le gnosan na griiide 
Bun os ceann a lùchairt shlat. 

Dh' fhalbh e gun fios duinn fliàgail 
C' àit' an robh e dol gu stad 
Oircean bhig chlis nan àmhuilt 
Chuir thu rais an càs gu grad. 

Sin' thuirt DòmhnuU 's e glaodhaich 
'S iomadh saothair a fhuair mi riut 
Tog ort a nis is fàg mo theaghlach 
Chaill mi le t-fhaoineis a* mhuc. 

Le sèideadh gaoth an iar is clàdain 

'S dealanach a' deàrrsadh bras 

Bha m' fheòil air chrith air mo chnàmhan 

'Nuair a ghlaoidh an tàilear, bi mach, 

Chaidh gach bruach is gleann is alld 
A rannsachadh le siubhal chas * 
'S ma 's fìor 's an t-oircean gun fhaotuinn, 
Thòisich caoineadh *s greadadh bhas. 



DRIOD-rHORTAN IMHIR A' RACAIN. 



It ÌB doubtful whether the Bard had any special object in viewin^^the 
following peculiar piece. It does not seem to be complete, as a 
prose sketch of it which was found among the Bard's papers 
appears to contemplate a much larger list of adventures on the 
part of " Imhir a' racain. " Whether it is meant as a satire on 
any parties is not easy to determine. It is chiefly valuable 
on account of the many Gaelic words and phrases in it that are 
peculiar to Islay, and which it is desirable to preserve'as 
specimens of the dialect of the Island. — R.B. 



Ge b*e bhios a feòraich co às a tha mi 
'S co de 'm bheil mo dhaoine 
Gach taobh a thàinig : 
Tha mi de* Chlann a' Chrìiisgein 
A' Srath MLic Crialais, 

Far an robh iad daoiman 
'S an còir an iarraidh, 
Torcull dubh nan sgian, 
B' iomadh bian a dh'fheann e, 
'S ged a bha e uair is ciad aca 
An giallan a bhrangais, 
'S ged a bha na Tòire-dìreach 
A' strì ri ghlacadh, 
'S ged b' iomadh gad a shniomh iad 
An dùil a thacadh, 
Coma chaidh e sàbhailt 
O chroich 's o thòrachd, 
Cha d' fhuair iad mar b' àill leò 
An dul an ròp e ; 
Bha Mac mo sheanair Uisdean 
Luth-chleasach sgairteil, 
Bhiodh seiche bò chàich aig' 
Air a' spàrr an tasgaidh, 
'S 'n uair a thigeadh na maoir air 
Timchioll an talla, 
. Bha 'n toll teichidh dlùth dha 
Aig cùl a bhalla, 
Cha do thachair riamh ris 
Air sliabh na mòinteach, 
Air garbhlach no air rèidhlein 
Na ghlacadh beò e, 
Gu h-oidhche dhubh a mhi-raith 
An uamha Bòbais, 
Thàinig coin is daoine 
'Nuair a thuit an ceò air : 
Bha bò dhruim-fhionn Eumainn 
Aig air a seiche. 

'S beul na h-uamha rèidh dhoibh 

'S guu dòigh air teicheadh, 

Bha m' athair 's an uamha 

'Nuair a ghlac an tòir iad, 

'S cheangail iad gu luath iad 

De dulan còrcaich ; 

Bha greimeanan cruaidh ann 

M' an d'fhuair iad a mach iad, 

'S chroch iad an ath Luan iad, 

Aig creag na faiche, 

'S furasda dhomh ìnnseadh 

'Na bha m' an chùis ud ; 

Dh' fheuch mi aon is aon diu})h 

Is dheuchainn triiiir dhiubh. 

Bha Niall dubh nan sguabaichean 

'S am buideal Clèirich, 

Shios an Tigh na bruaich ann 

'S an cluasach Mac Eumain ; 

Griasaiche na 'n iall 

Ilis nach iarr mi rèite, 

'S cluinnidh tu mar a fhuair mi e 

An ciirs' an sgeula, 

'S ceann-greannach nan cnàmhan 

An cladh an rnamhair 

Chi thu mar a dh'fhàg mi e 

'S a chràgan m* an t-sluasaid 

Bha Marsanta mòr, an ruc feòir 

So thall ann. *S oha'n fhada dhomh ìnnseadh 

Mar thug mi ceann da. 

An dèigh teannachadh na sealbhan 
Aig creag na faiche, 

Chaidh mi do Ghleann-ghrùdaire 

'S ghabh mi fastadh ; 

Còig bliadhn' an dèigh sin 

Thill mi air m' eòlas, 

'S mi 'n dùil nach aithneachadh 

Aon duine beò mi ; 

Dheanainn òrain ghleusda 

Co clis is a b'àill leat, 

'S ruithinn mar am fiadh 

Ag iarruidh do'n dàmhair. 

Latha bhann. Ghabh mi sràid 

Gu dail a mhuilinn, 

Bha Niall dubh nan sguabaichean 

Is triùir a thuilleadh, 

A' ceangal nan cualan 

Aig creag nam faolan, 

Cha robh aon de na chual thu 

A V f heàrr leam f haotainn ; 

Bha fear leis Mac an t-sùgain 

Bu lughmhor e aig creag na f aiche, 

'S tri goid aig air a ghuallain 

Air ruighnead 's air cruadhas 's nach facas 

A* fàs le siigh talamhainn, 

An leithidean 's an àl so, 

Dh' fhàg iad gun diog Clann a Chrùisgein, 

'S b'e sud diirachd a mheàirlich 

'S co nach cuala, e bhi streap 

Ri Tigh Mhic a' Rallsa 

A ghoid a Phoc' eòma, 

Thuit e, 's bhrist e ughdalan na leise 

Air sgreagan nan dòirneag, 

Crochadair Nèill duibh 

Bha cas-chamain air o'n uair sin, 

Sin duit mar a thoiU e 

A chroich nach dh' fhuair e, 

Ghabh mi fhèin a nunn 

A' coiseachd gu gasda, 

Thog mi luinneag an òrain so 

Fhonn is fhacai], 

Mar gu 'n deanadh 

Niall dubh dha fèin e, 

Thòisich mi 'n t-sèisd gu ceòlmhor. 

FONN. 

O hu a ho na sguabaichean 
A bhuain mi far an d' fhàs iad 

An d'fhàs iad/ ^ '^ 
O hu a ho na sguabaichean, &c. 

Dheth'n ghadrach 's dheth'n chreubhach so 
'S leam fhèin na th' aig a ghàradh, 

A ghàradh. 
O hu a ho na sguabaichean, kc, 

Bithidh m' imrich far an gluais mi leam 
An tuagh 's a phoite bheàrnach, 

Bheàrnach. 
O hu a ho na sguabaichean 
A bhuain mi far an d' fhàs iad, 

An d' fhàs iad. 
O hu a ho na sguabaichean, &c. 

Tha 'n eallag 's corc nan cualan so 
Air chuairt leam fad mo làithean 

Mo làithean. 
O hu a ho na sguabaichean, cfec. 

So sàbh an fhichead fiacail 

A bha riamh leam 's na tuim fheàrna, 

Tuim Fheàrna. 
O hu a ho na sguabaichean, <fec. 

O hu a ho na sguabaichean, 
A bhuain mi far an d' f hàs iad, 

An d' fhàs iad. 
O hu a ho na sguabaichean, àc. 

Tha eithe mor 's clach shniara^dh * 
A chlach bhliara f leam gu giarachadh na h-àsuig, 
Na h-àsuig. 

O^hu a ho na sguabaichean, 
A bhuain mi far an d' fhàs iad, 

An d' fhas iad. 
O hu a ho na sguabaichean, àc. 

Bithidh smùdan taobh na bruaich agam, 
Na shuas ri stuaidh na làraicb, 
Na làraich. 

O hu a ho na^sguabaichean, 
A bhuain mi far an d' f Jiàs iad, 

An d' fhàs iad. 
A^hu a ho na sguabaichean, &c. 

Beurachd. 

Dh' fhalbh mi latha bha dhiubh 

A sios an rathad mòr, 

Bha cual ghasan air mo ghualainn 

A sios an rathad mòr, 

* 'S mithich tarruing gu clach shniaraidh leat, 
'S gu 'm faigheadh Brian a lcDÌr. — lain lom. 

t Clach bhliara ,—(?ieann Comhan, 



222 DRIOD-FHORTAN IMHIR a' RACAIN. 

Bha sgìathan orm fhèin ! 

Dà dheich dhiubh 's dà chòig, 

'S 'n uair a ràinig mi shuas an so 

Bruach lag an fheòir, 

Bhrist an gamhain an teadhair 

'S thug e mach an dail mhòr. 

Bu ghann a fhuair nii sheinn tla 

Mar a chual thu, 

'Nuair a thug e'm priobadh 

Ka siil domh gas sguabaich 

Air a ghiall, a dh' fhàg mi 

Ag iarraidh mo chasan, 

'S an triiiir eile. an greim rium, 

An diiil mo leagail, 

'S iad a' spionadh mo chinn 

'S *ga m' leadairt ; 

Mo phluicean 'n an imirean dearg 

Leis na h-ìnean, 

'S mo chiabhan 'n am badan 

Leis a ghaoth, 

M'an d* fhuair mi sìneadh 

A chuir 's na casan, 

'S Niall dubh a' m' dhèigh 

Leis an tuaigh, 

'S a suas Mòin' an astair 

B'e luaths casan Chlann a Chrùisgeiii 

A thug as mi ! ! ! 

An dèigh seachduinn is dà latha 
Dh' fhàlbh mi fhèin sios an rathad, 
Bàinig mi cladh a bhòcain, 
An taobh shuas de'n AUt fhrògach ; 

Dh* amhairc mi niinn gus a bhalla 

Bha teadhair mhòr 'na cuach air bara ; 

Smùdan a fòid-lasaidh na pioba, 

'S ceum na dhà an taobh shìos dhiubh, 

Chunnaic mi an rait-cheann, 

Ceann-raiteach chràg an ruamhair 

'S a shròn an àird. Ri bile na bruaiohe 

Sluasaid mhòr chrom 'na chrògan, 

'S e togail mar a leigeadh an deò lels ; 

Fear le piocaid aig a chùl-thaobh 

A' cladhach 's e gròmhan. Hùg air. 

Ghabh mi fhèin nunn gu gasda, 

'S an racan agam fo m' asgaill, 

Dh'amhairc e nall, 

'S dh' amhairc mi nunn, 

Gus an tuigeadh e co bh'ann, 

'S braoisg.orm ris gu cùl mo cljàirean, 

'Nuair a thog mi luinneag an òrain. 

'S cinnteach gur tric a chuar thu 
Fonn brigis Mhic Ruairidh. 

O's gasd' an obair an ruamhar so, 
Oir cladhachaidh a phiocaid na bruachan domli, 
Fhaic thu'n toll iir so a th' agam 'ga bhùrach 
'S gun ach na sùilean an uachdar dhiom. 

'An uachdar dhiom. 

Cuiridh mi draing gu m' chhiasan orm, 
'Nuair a thogas mi h-uile làn sluasaid às ; 
Chunnaic tu an tòrr m* an d' tàinig tu'm chòir, 
'S tha tighinn fodhad mo shròn a bhualadh ann. 
A bhualadh ann. 

Tha calg air mo bhathais 's cha ghluaisear e, 
Le gaoth, na le sian a bhuaileas air ; 
Seiceal na cìr cha robh ann 's cha bhi 
Nach cabadh aon sgrìob troimh m' chuailein iad. 
Troimh m' chuailein iad. 

Tha cleideagan camagach, cuaicheanach, 
'Na 'm pabagan caiste 's cha ghluaisear iad, 
'Na 'm peallagan dlùth aig lagaiu mo shùl, 
'S tha caitein aig ctil mo chluasan diubh. 

Mo chluasan diubh. 

So an t-Earrach is feàrr dhomh fhuair mi ann, 
Cha 'n f hàgar seiche dhiubh 'n uachdar leis ; 
Bha deich ann an dè 's tha'n diugh ann ochd-deug 
'S togaidh so dhomh 'ga rèir mo thuarasdal. 
Mo thuarasdaL 

O's aoibhin leam fhèin na fhuair mi'n diugh, 
'S bithidh còig 's dà fhichead Di-luain agam, 
'S gach latha 'ga rèir mar a thig iad 'na dhèigh, 
'S bheir Di-Sathaime ceud dà uair dhomh dhiubh. 
Ceud dà uair dhomh dhiubh. 

BEURRACHD. 

Cha'n fhaca mi cir o bhliadhna 'n t-sàmhraidh dhaoir. ' 
A' saoil thu a* bheil deur uisg an taobh so Mhadagan- 

na-monadh.* 



* Eadar madagan na monadh 's Lon a chuain tha sitli na 
h-Alba. — Sean-fhctcal. 
Aon diubh am bràigh Liobhan 's an t-aon eil' am bràighe Raìnneach. 

Dh'amhairc e nunn air an teadliair, 
Tha thu tighinn air t-aghaidh, ars' esan, 
Seile na cuaig am beul na cathaig 
An dùthchas a mac mar an t-athair. 
Thòisich e. 

Coilleagag o hireagi o hu ro 

Air a ghnosaire so Mac a Chriiisgein, 

De Chlann a Chrùisgein. 

Tha Uisdean air ais 's a bhallach 
Ged a chunnaic sinn gu lèir 's a ghad e, 
'S an dul air sgair na teang a' teannadh, 
So agaìbh againn' as iir e. 

Coilleagag o hireagi o huro 

Air a ghnosaire so Mac a Chrùisgein. 

De Chlann a Chrìiisgein. 

Chuir mi'n teadhair air a bhara 

Mar chuimhn' air Sron Cromain t-athair, 

A sporgail 's an lub-ruith air amhaich, 

Bithìdh tus' ann fathast, gheibh mi triiiir dhibh. 

Coilleagag o hireag o huro o hu ro 

Air cnoc na croiche chreag na faiche, 
Bha'n teadhair so hr ruighinn gasda, 
Bha mì slaodadh an casan 

'S gu b' fheàirrd a thacadh Clann a Chriiisgein. 
Clann a Chrùisgein. 

Coilleagag o hireage o huro 

An gnosaire so fhèin de Chlann a Chrùisgein. 

'Se th'agam dhuit air gu robh an cnàmhan 'ga'm piocadh. 
aig an lighiche mhòr chrom Mac a Bhrangais. 'S 'nuair 
a bha iad aig a chroman mhòr so shuas, Mac a Bhrangais 
'ga'n creimeadh 's 'nuair a bha e rèidh dhiubh thug e 
chuid a bh'ann diubh dhomh fhèin 's 'nuair thug e 
dhomh iad chuir mi ann am Poc' O' Cròlagan, am 
baigeir Eireanach iad, 's 'nuair a chuir mi ann am Foc' 
O' Cròlagan iad chuii* mi aig cùl do chasan ann a sin 
iad. A ghnosaire an diabhoiL A tha thu ann, A tha thu 
ann. Am bheil thu deanadh nach aithne dhuinn thu ì 

Coillgag o hireag i o huro 

An crochaire so Mac a Chrùisgein. 

A Chrùisgein. 
Coilleagag o hireag o huio 

Bithidh na maoir g' a ruith a màii'each, 
'S gheibh e dileab nan càirdean, 
An gad m'a amhaich is glas làmhan 
Oighreachd nach f àg Clann a Chrùisgein. 
Coilleagag o hireagi o huro, o huro. 

Ghabh mi fhèin nunn gu sgairteil, 

'S thug mi slachd leis an racan, 

Thun a shròin aig oir na bruaiche, 

Chum e romham leis an t-sluasaid ; 

1?hug mi bhreab sin thun a shùilean, 

Chaidh spreadah o m' chois de 'n ùir annt' ; 

Leum e nios 'n uair a f huair e anail, 

Draing air 'san t-sluasaid an tarruing, 

Am fear eile, 's a phiocaid mhòr aige a* deàrsadh, 

A' dol ga m' stiocadh ris a ghàradh ; 

Thug mi sìnteag thar a bhalla 

'S mur bitheadh casan Chlann a Chrùisgein 

Bhithinn aig bus dubh na griiide, 

Air mo sheiche leis an t-sluasaid ; 

Tha e fathast a' m' chluasan 

An gròmhan mionnachadh a bh' aige 

*N uair a chunnaic e mi dol às 

Gun taing dha suas tom an eas. 

Ghabh mi nunn gu Cnoc a bheurain 

A ghreadadh a chluasaich Mac Eeumain. 

Ràinig mi luba nan gèadh ; 

Bha lèana rèidh a bhos f o 'n tigh 

'S poite mhòr air eallachain, 

*S gealbhon a* losgadh ri 'màs. 

Arsa mise rium fhèin, 

So an Griasaiche dòite, 

So an geota * an tèid a cheann ; 

Dh' fhalbh mi nunn 's an racan 

Fo m' achlais, 's thog mi luinneagan òrain. 

Heitirin ho 's mi ga iarraidh, 
Thàinig mi 'ghreadadh a' ghriasaiche, 
Heitirin ho 's mi ga iarraidh. 

A ghluineachadh an lag na grìosach, 
'S na deich ìnean agam 'na chiabhaig. 

Heitirin ho 's mi ga ianmdh, 

Thàinig mi ghreadadh a' Ghrìasaich ào. 

Cuiridh mi'n greanna-cheann 's an rumaich,. 
'S a ghleòidseach arr a mhuin a' sgiamhail. 

* Qeòta, stagnant water and mud,— Iday. 

Heitirin ho *s mi ga iarraidh 
Thàinig mi ghreadadh a* Ghrìasaich. 

Bithidh a ghruid 'na bhial 'r na shùilean, 
E liugaireachd 's mi 'ga chiamhadh.^ 

Heitirin ho 's mi ga iarraidh, 
Thàinig mi ghreadadh a' Ghriasaich. 

An-Griasaiche doite Mac Eumain, 
'S èibhin leam 'nuair bhios e sianail, 

Heitirin to 's mi 'ga iarraidh, 
Thàinig mi ghreadadh a' Ghrìasaich. 

Bithidh e sgalartaich gu gasda, 
'Kuair a bheir mi racan air a ghiall da. 

Heitirin ho 's mi 'ga iarraidh, 
Thàinig mi ghreadadh a' Ghriasaich. 
A Ghriasaiche. 

Thug e'n dui-leum * sin thugam, 

'S rug e air phluicean orm, 

*S am priobadh na std 

Thàinig ise air mo chùl, 

•Ga 'm sgròbadh 's a ghnogadh 

Mo chinn ris a chreig, 's i nuallartaich 

A Ruairidh thoir an sealbhan às — 

An slaightaire Mac a Chriiisgein, 

Na biodh dùil aige dol às. 

Ghlaodh e rithe 

Thoir a mach a Chorc choille, 

'S cuiridh sinn às da. 

Sgàll e'n toiseach às a' phoite mhòir. 

• Ciamhadh. — ^Mauling or pelting — lalay. 

* Dui-leum — sudden leap or spring. — Islay. 

Tha'n t-uisge goileach so ann, 

So an t-àm a chuir 'na shùilean : 

'Kuair a chuala mi sud 

Thug mi leum clis g'a fhàgail, 

Chuir e na h-inean troimh m' chluais 

Ma'n d'f huair mi mach, 

Ri lèana Mhàrtin 

'S an dithist a* sgàraich a' m' dhèigh 

'S na dòirneagan a ruidhleadh m'am chluasan, 

An còrr a bh'ann diubh, 

'An dèigh spìillan a Chluasaich 

'S na togsaid ruadh Nic a Bhrandair. 

Coma leat e seachduinn an dèigh so, 

Air mo chuairtean, ràinig mi tigh na^bruaiche, 

'S o na chuala tu m'an bhuideal chlèirich, 

So dhuit a sgeul le càch. 

Bu choma leam riamh e, 

B' àbhaist da bhi 'ga m* ghreadadh 

Mu na h-easgaidean le gad, 

'Nuair a bhithinn a' glaodhaich. 

" Am mùigean " ri athair, 

'S " am buideal 's a chnag " ris fhèin. 

Ghabh mi nunn gu gasda 

'S an racan fo m' asgaill 

Chuir mi braoisg orm ris 

Airson tarruing às, 

Dh'amhairc e' nall. 

Arsa mi f hein ris — 

Tha'm poca saic a steach 

Fhaic sibh a' leth bharaille, 

Tha'm buis^al a' so. 

Ma tha chrìdhe aig tighinn a mach 
Ouìrìdh mi'n ceann-peileir 
An ceann peileir, 's an dìg an dà mhionaid, 
B'ann an sin a thog mi luinneag an òrain 
Mar so : 

Poca saic mo chumadh fhèin, 
Am buideal Mac Mhùigein, 
Gheibh e'n racan air a bhrìdeig* 
Am buideal Mac Mhùigein ; 
Bithidh e sianail 's a grìosadh, 
Am buideal Mac Mhìiigein 
'S bithidh tusa rithist 'ga innseadh 
Air a bhuideal Mac Mhùigein. 

Gheibh e pailleart 'na dhèigh sud, 
A chnag so Mac Mhùigein, 
Air maothan a chlèibhe 
A chnag so Mac Mhiiigein, 
Hug 's hoirion leis an racan, 
Air a chnag so Mac Mhùigein. 

Thug e sriotan mionnachaidh as 
Ag radh " Croich chreag na faiche," 
'S e 'g amharc amach, 
Thug mi slachd le m'uile dheòin 
Thun a shròine. Cha d' amaìs an racan 
€red nach faca mi fad mo rè 
E bualadh buiUe b' fheàrr, 
Oir dh'fhàg e eag anns a bhòrd chruaidh, 
Tuairmeas òirlich d'a charbad iochdair ; 
Thug e clis a steach a oheann 
Cha robh mise mall a dhol na dhàil ; 
* Brìdeag, — Cranium. — Islay. 

Dh'èirich e thun an doniis 

Ghabh mi nunn airson 

An dòm a thoirt da anns an duilleig,* * 

Air chor 's gu'n cumain làn a chridhe ris, 

'Nuair a rachamaid a rithist an greim ; 

Bi'n f hoill a chuir mi o m' chùis 

'Nuair a fhuair mi thaobh mo chùil 

Am pailleart air oisean a ghèill, 

A chuir teine-leus o m* shùilean ; 

B'e sgraingeal Mac a Chraicinn 

Companach na cnaige a rinn so, 

Chuir am huiseal inean a' m' shròin 

^S e sgròbadh mo shùilean ; 

Fhuair mi 'n dòrn o Mhac a Chraicinn 

Sè na seachd de uairean 

Air a ghiall 's am bonn na cluaise. N"a claaise. 

Ma 'n d' fhuair mi carachadh 

As àite nam bonn, 

^S e* glaodhaich ris a Mhulpan : 

So am meàirleach Mac a Chrùisgein 

A theab bràthair m' athar a mharbhadh 

^S a chladh Di-màirt. 

Gabh dha, mar d' urrainn 

Cuir an corran speal m'a mhuineal ; 

Leum am buideal a ghlacadh a chorrain i 

Thug mi sgrothadh le m* uile neart 

'S anns an tionndadh 

Chuir mi mo mhiar a'n sùil 

Mhic a Chraicinn. Fhuair mi àa, 

^S bha 'n t-àm ann. 

* The region of the lungs. — Islay. 

Chuir mì 's na casan 

A suas dail na ceàrdach, 

'S an dithist a' ni' dhèigh, 

'S mur bitheadh casan Chlann a Chrùisgein 

Bha luidhe gun èirigh air Uisdean. 

Gu dè th' agad a bhi air na dheth, 

Ach goirid an dèigh so, 

Chaidh mi sios gu tigh a chreagain, 

Ged a bu bheag orm na bh'ann, 

An sac muiU km Marsanta mòr 

A dh 'innis do Chlann Eumainn 

Gu 'n tug mo sheanair leis a bhò, 

Do Uamha Ròbais aig cnoc a chùlain, 

Gnìomh a thug a chroich air Clann a Chrtdsgein ; 

Ghabh mi nunn gus an dorus 

Sheas mi co gasda air ceann mo chnàmh 

'S a rinn mi riamh ; 

'N uair a thàinig an dabhach * a mach 

Air an stairsnich, 

Thbisich mi gu grad an t-bran ; 

Cha d' tàinig esan 's an t-sealladh 

'S an àm. Dh' f han e'm falach ; 

Shaoil mi nach robh agam ach an sglorach, f 

Thog mi'n coilleag mar an àbhaist, 

An rannan àbalta ceòlmhor. 

A Marsant Mor, an ruc feòir so, 
Loiridh mi e'n lòn a bhà-thigh, f 

* Dabhach — mash tun. — Islay. 

t Sglorach— a big islHtteni. — Islay. 

X Bà-thigh, i,e. byre, bà theach. — Islay. 

A' cràgradh an lag an dùnaìn, 

A ghrùid 'na sliiiilean 's e' rànaich. 

A Marsanta M òr, an ruc feòir so. 

Ouiridh mi na cioUan muice 
*S an ceann pluic an luba chlàbair ; 
Nach gasd' a bhios mi 'ga shlachdadh 
Leis an racan air na màsan. 

A Marsanta Mòr, an ruc f eòir so. 

Cuiridh mi 'n sglorach 's a gheòta, 

I ròmhanaich 's a sròn 's an làthaich ; 

G'an luidreadh air muin a chèile 

'S coma leam fhèin an gearra 'màidse * 
Arsa mise rifche : — 

Bu ghasd' an dol a bh' agad 'n uair a bhrist thu bun 
na slait iasgaich air mo dhruim, 's an là eile a thug thu 
slachd a m' ionnsuidh le cas a ghràip ann a' so fhein. 
'S beag a tha eadar mi's gabhail duit gus am bi thu 
sgalail, a shocach a tha thu aiin. 

So mar a bha 's an àm, 

'S gun fios agam co bha thall 'ga m' èisdeachd ; 

Thàinig an sac muill air mo chùl-thaobh 

E;Ug e orm gu dian. 

Thionndaidh mi 'm chraicionn ; 

Chuir mi na h-inean 'na shùilean 

'S leig mi 'n f hiacail air cùl a chràige, 

Leig e às a ghreim. Chuir mise 's na casan. 

Shìn e orm gu h-uamhain 

A. suas an lonach f 

Dh'fhàg mi bhèist a' sèideil 

Aig an tom chonaisg 

* i.e, An gearradh iDaide ise. Magaireachd Ileach. 
+ Avenue. 

A' MHAIGHDEAN ILEAOH. 

eadar-theangaicht' o*n bheurla. 



Aig cuan nuallanach nam bras shruth, 
'S grian ag òradh nan tonn atmhor, 
Air cluasaig fhebir 's an lòn 'na mhaise, 
Bu tric a rinn bnrachd m' altrom. 

Air oiteig ghlain na mara sèideadh, 
Chluinnt' an t-oran gaoil so m' bheul, 
'S crònan an uillt troimh'n rèidhlein. 
Le borbhanaich chiùin ga m' bheusadh. 

Kuitheadh ùin' air sgiathaibh di-chuimhn*, 
'Nuair thogainn ceòl do'n Mhaighdinn Ilich, 
'S a mais a' fadadh teine dìomhair, 
'Na lasair ghaoil 's nach faodaiun ìnnseadh. 

Ged bhiodh doirionn cuain a' sèideadh, 
'S dealanach feadh neòil ga'n reubadh, 
'S torunn tàimeinich a' beucaich, 
Bheireadh cuimhne t-ìomhaigh cèill domh. 

Dh'fhalbh sibh gu bràth do'n t-sìorr'achd, 
A làithean mo shblais fìor-ghlan, 
Na h-uairean a thomhais g'ar crich sibh, 
Cha till sibh a dh'aiseag slth dhomh. 

'S mi seubhas air faich a' m' ònrachd, 
Ag èisdeachd thonn ri tìr a' còmhrag, 
'S cuimhneachan na dh'fhalbh ga m' leònadh 
Theich sibh uam 's mi so gun dòchas. 

lAIN EOUNA, 

EADAR-THEANGAICHTE O BHEURLA REABAIRT BURNS. 



Bha tri Rìghrean anns an ear, 

Tri Rìghrean, mòrail, ard, 
Is thug iad mionnan gu'm bu chòir, 

lain Eòm' a chur gu bàs. 

Ghabh iad crann, is threabh iad sios e, 

Fo na sgrioban garbh, 
Is bhòidich iad le mionnan mbr, 

Gu'n robh lain Eòma marbh. 

Thàinig an t-earrach beb a steach, 

Thuit f rasan air o'n àird, 
'S ghabh iad iongantas ro mhòr, 

Gu'n robh lain Eòm' a' f às. 

Thàinig grianaibh teith an t-samhraidh bhlàith 

Is chiiin e làidir garbh, 
Bha cheann fo airm le sleaghaibh geur, 

'S co dh'f heudadh beud dha thairgs', 

Thàinig am f oghar àigh a steach, 

Is chinn e torach glas, 
Thug altaibh seact' air giorra shaogh'il, 

Is chaochail e gu grad. 

Bha dhreach ro choltach ris an aog, 

'Nuair thug an aois air searg, 
An 8Ìn thòisich a nàimhdean gu lèir 

Bi cur an cèill am fearg. 

Ghabh iad arm blia fada geur, 
A gheàrr mu 'n ghlùn e sios, 

Is cheangail iad e air feun gu dlùth, 
Mar shamhlar cùineadh Kìgh. 

An sin leag iad e air a dhruim gu luath, 

Is bhuail iad e gu goirt, 
Is chroch ìad e 's an doinionn gharbh, 

Ga thionndadh thall 's a bhos. 

An sin lìon iad slochd bha ogluidh dorch' 

Le h-uisg gu ruig am beul, 
'S chuir iad lain Eòm' a sìos gun dàil, 

'S e shnàmh ann na dhol eug. 

Leag iad e air ùrlar cruaidh, 
'S b' e sud an truaigh bu mhò, 

'S luaisg iad e a' sìos 's a suas, 
Oir b' fhuath leo e bhi beò. 

Le lasair loisgich smior a chnàmh, 
Air uachdar àith gu'n d' loisg, 

'S bha muiUear an-iochdmhor thar chàich, 
Binn e smàl deth le dà chloich. 

Fior fhuil a chridhe ghabh na seòid, 
'Ga h-òl m'an cuairt 's m'an cuairt, 

Is mar bu mhò a rinn iad òl, 

Chaidh cainnt am beòil an cruadh's. 

lain Eòma tha 'na laoch ro dhàn', 
Neo-sgàthach làn do dh'uails', 

Ma dh'fheuchas tu ach fhuil le d' bhlas, 
Cha ghealtair thu 's an uair. 

Bheir e air duine truagh gun sgoinn, 

A bhi gu h-aoibhneach gasd^, 
'S bheir e air bantrach a' bhròin, 

A bhi seinn gu ceblar ait. 

Bithidh sliochd an Alba shean gu buan, 
Aig lain Eòma nan cruaidh ghleachd, 

I3 blaidh sinn ma*n cuairt a shlàint', 
Is cuach an làimh gach neach. 

Ged a shèideas soirbheas às gach àird, 
'Si 's f eàrr leam fhèin an iar, 
Tha'n rìbhin mhaiseach an sud beò, 
An òigh da mò mo mhiann, 
Tha coilltean fìadhain ann a' f às, 
Uillt 's iomadh màm* 'ga 'n roinn, 
Tha m* uidhf le Sìne a dh-oidhch' 's a là, 
'Bhi làmh ri i gun mhoill. 

'S na lusan drùchdach chì mi cruth, 
Snuadh àillidh 's ùrail sgèimh, 
Tha guth mar cheilir eòin an àird, 
An deòthan blàth nan speur, 

* Mkm, hill or heiglit. — See Lexicons. 
tDesire, wiah 

Cha-n'eil flùr a dh'fàsas às an fhonn, 
Aìg fuaran, tom na raon, 
Na eun a ghleusas poncan ciùil, 
Nach ùraich dhi mo ghaol, 

Sèid thus lar-ghaoth. Tlàthmhor sèid 

Air duiUeach geugan chrann, 

Thoir leat am beach le t' anail chiùin, 

Le lòd thar stùc is gleann, 

Thoir dhomhs' an ainnir air a h-ais, 

Is cuimir glan gach uair, 

Aon aiteal eile dhi mar bha, 

A sgànradh m' fhadail bhuam. 

Le comh-bhòidean naisg sinn gaol, 

Air taobh nan cnoc ud thall, 

Far am b' ait leinn tachairt air a chèil', 

*S bi ar n-èigin sgaradh ann, 

'S ann Duits' amhàin da'n eòil gach ni, 

'S da'n lèir an crìdh gach àm, 

Gur h-ann air Sìne 's mò mo rùn, 

'S gur dùrachd fior a th' ann. 

Mar neo-chiontachd an uanain bhig, 

A' mireag air an fheur, 

Cha-n'eil a lochd a chunnaic daoin, 

Mur coire gaol dhomh fhèin, 

Tha sealladh sùl mar dhril an driichd, 

Air bileag ur-fhàs blàth, 

Tha dealbh 's a mèin* a dreach 's a sgèimh, 

Gun coimeas deanadh dhà. 

* Mind, diflpofiition. — M'Leod and Dewar, 

Na'n rìomhadh daor air bmachan^Chluaidh, 

Birhidh gruagaichean air dòigh. 

Ach thar gach ni a bhios air càch, 

'S Sìne 's fheàrr gu mòr, 

'Na h-earradh dùthchais bheir i bàrr, 

Air stràic a bhaiF ud shìos, 

An culaidh chadadh* gheibh i chliii, 

'S co 'dhiùltas d'i na's fior. 



There are among the Bard's papers a number of detached verses and 
scraps of translations and songs that appear to have been contem- 
plated but never completed. These sometimes consist of a single 
distiche or a single verse. It is needless theref ore to give them. 
As a specimen we subjoin a verse of an attempted translation of 
" Lochaber no more." The following lines are all that can be 
found of it, — R.B. 



Soraidh bhuan do Lochabar, soraidh bhuan do na glinn, 
Do gach sruth agus creachan do gach srath agus beinn, 
Soraidh bhuan do 'n tìr mhaiseach chaiU sinn ort ar còir, 
'S gun ach teagamh gu 'n tiU sinn do Lochabar ni 's mò 
Tha gach cagailt gun deathach 's iad gun teine gun dìon 
Cha bhi ar dachaidh mar 'bha i gu bràth ann ar tìr, 
Cha 'n 'eil an t-aran ri fhaotainn 's gun daoine gun phòr, 
Soraidh bhuan do Lpchabar nach bi againn ni 's mò. 

* Home-spun tartan. 

